
Ante quam vere critieam, quae valde quidem desideratur, 
literarum Graecarum et Romanarum historiam instituas, videtur 
hoc inprimis efjBciendum, ut quem quisque veterum scriptorum 
in ordine temporum iocum obtinuit, is quam accuratissime de- 
finiatur. Quod ut fiat, necesse sane est viri docti singula re- 
ferant illorum opera ad certos annorum numeros. Yidemus 
autem eam rem quoniam natura difficillima est ac mirabilem in 
modum saepe contorta, ne nunc quidem omnibus partibus adeo 
absolutam, ut de nullorum iam libromm aetate ambigi liceat. 
Adhuc enim, quamvis inde a renato antiquitatis studio quatuor 
fere saeculorum labor consumptus sit, tamen supersunt multi, 
qui quando primum in lucem prodierint, inter omnes parum 
constat. Si quis igitur ad inveniendos eorum annos aliquid 
auxilii afferet, spes est fore, ut non solum otio sibi concesso 
bene utatur verum etiam a studiorum sodalibus comiter acci- 
piatur. 

Hac consideratione adductus libellum audebam componere 
de poeta, quem vocant Manilium. Quoniam enim cum multi 
scriptores (memini autem Velleii et Curtii) tum iste Latinus, 
cuius nomine Astronomicon libros V homines docti e biblio- 
thecis edere consueverunt, saeculis post mortem omnibus pau- 
corum fuit, quae est de eius aetate quaestio, hanc nondum de- 
bemus ad eum finem perductam putare, ut quiddam certi nec 
ambigui in medium proferatur. B contrario reperiuntur, qui 
paene desperent aliquando ita, ut est in votis investigatorum 
antiquitatis, interrogantibus posse responderi. — Sed operae 
sane pretium est vel maxime arduam rem identidem tractare, 
modo vetus quaedam, quae de ea habetur, sententia novis ar- 

gumentis certior fiat ac stabiliatur. Cuius rei occasionem nan- 
ctus quandoquidem talem qualem significavi molem subire me 
iuvat, iam et ipse quaecumque viri docti de Manilii aevo usque 
ad hunc diem iudicavere, in utramque partem disputabo idque 
ita, ut alia gravissimis rationibus probata teneam alia deteriore 
nota signata a re disceptanda in aeternum repellam. — Deinde 
si quid novi ac memorabilis forte nobis obtigerit, id aptissimo 
quoque loco ad peritiores arbitros deferam. Yidelicet erit 
magna quaestio etiam de iis hominibus, qui Manilii vel aucto- 
res vel familiares vel assecutores fuisse putandi sunt, si qui- 
dem his cognitis ipse inter certos annorum terminos includetur. 

Quibus praemissis restat, ut qui viri docti haud mediocri 
opera me adiuverint, paucis ostendam. Sunt igitur inprimis: 

Josephus Scaliger, qui ante hos CCC annos Parisiis 
Astronomicon libros edidit ornatos commentario, ut solet scri- 
bere, satis amplo; 

Ricardus Bentleius, qui curante Londini a. 1739 ne- 
pote carminis contextum recensitum cum praefatione parvula 
posteris reliquit; 

CarolusLachmannus, cuius inter observationes criticas 
Gottingae a. 1815 scriptas caput I de Manilii aetate habetur 
(v. Kl. Schriften z. klass. Philol. pag. 42 seq.); 

Fridericus Jacobus, qui de eadem re et in program- 
mate Lubecensi a. 1832 et in praefatione suae Manilii editioni 
a. 1849 adiecta pluribus disseruit; 

Rudolphus Merkelius, a quo prolatas de poeta argu- 
tas sententias in prolusione ad Ovidii Ibin Berolini a. 1837 
(v. Ovid. Trist. p. 393—406) facta legimus. 

Praeter hos si qui de indaganda Manilii aetate bene mcp 
riti sunt, eos ubicunque decet iustis laudibus efferam. 

lam vides tantis cum viris mihi fore certamen, in quantos 
summam tantum verecundiam meam iuvenis existimantis esse 
oporteat. Fortiter tamen ad propositam rem aggrediamurl 



Caput I. 
De carminis inscriptione. 

Hinc disserendi initium ut sumamus, auetoritate commo- 
vemur Bentleii, quippe qui nepote teste primum ex ipso operis 
titulo abunde statuerit liquere auctorem tempore Augusti fuisse. 
Atque eo accuratius et exponenda ea res et diiudicanda vide- 
tur, quo longius de ea alii dissentiunt. 

Accidit enim M. Manilio, ut a nullo antiquitatis neque 
poeta neque oratore neque grammatico unquam in partes 
vocatus sit.*) Bxtemplo igitur exsistit quaestio, qua aetate 
ipse floruerit. Neque vero eius facilis erit et prompta re- 
sponsio: quoniam testis, quem posteriorum temporum unicum 
habemus, Gerbertus pontifex saeculo p. Chr. decimo ab amico 
M. Manilii libros de astrologia petens in epistola nuUis 
prorsus quis poeta fuerit quandove vixerit verbis docuit,2) 
facere non possumus, quin illarum rerum indicia e libris 
manu scriptis eruamus. 

Quid autem proficiemus, si monente Bentleii nepote car- 
minis i-nscriptiones3) collegerimus coUectasque contule- 
rimus? Hoc si quaeras, libere fatendum est primum apparere 
ne nomen quidem poetae posse stare. Eteuim codex, qui ce- 
tefos vetustate sine dubio superat, nullum a prima manu habet 
nomen, ab altera demum saec. XV. additum: Malius poeta. 
At in recentioribus, qui eiusdem fere aetatis (i. e. saec. XY.) 
omnes sunt, aliis carmen traditur esse Arati philosophi aliis 



1) Merk. Prol. p. 400. 2) Fabricii bibl. Lat. L, p. 499 ed. Er- 
nesti. 8) Ofr. Jac. praef. p. V,— XII. 

sive Mallii EQVOM sive Mallii poetae illustris sive boeni 
sive Malii sive Manlii poetae elarissimi sive Manilii sive 
Manilii Boeni. — Qua e nominum serie etiam si legitime 
Aratum ut alicuius fraude introduetum movimus, talia tamen 
restant, qualia non a librariis solis verum a scriptoribus ipsis 
permixta videntur. Brgo quid est cur Mallio, qui in exem- 
plari diligentissime scripto reperitur, sive Manlio Manilium 
praeferamus? Laudaverit quispiam huius auctorem Gerbertum 
pontificem, sed nulla probabit ratione eum verum poetae nomen 
nec iam falsum memoria tenuisse. 

Nec solae nominis literae vacillant, sed etiam quem ad 
modum Aratus sic Manilius legentis cuiusdam arbitratu ad 
honorem auctoris Astronomicon videtur adscendisse. Hanc 
labimur ad opinionem necessario, ut primum sumus recor- 
dati nuUam omnino inscriptionem carminis fuisse in codice 
longe vetustissimo Gemblacensi. Quem qui ultimus inspexit 
Theodorus Oehler,^) non ad persuadendum apte demonstravit, 
sed credidit tantum ibi titulum aliquo casu periisse. Adeo 
hoc a natura libri abhorret. Nam si qua ante carminis 
principium de poeta verba fuissent, haec in iis quoque, qui 
primum subsequuntur, libris a librario suae artis peritissimo 
opportuno loco appicta reperiremus. Cuius rei ne minima 
quidem apparent vestigia. Quid autem aptius excogitatur 
quam eum, qui a scribendis codicibus erat, usum esse Astro- 
nomicon exemplo, in quo titulus iam non fuit residuus? Inde 
facillime sane intellegitur, cur inscriptione Gemblacensis vacet. 
Deinde nullam aliam video causam subesse, quod ji libri, 
qui cum illo nuUa parte cohaerent, velut Lipsiensis et Bruxel- 
lensis, nomen Arati tanquam auctoris tradunt. Hoc nomen 
aliquem tenebrionem invenisse ex similitudine, quam esse 
meminerat Astronomicis cum Phaenomenis Solensis, cum plane 
appareat, cur tandem tam inepte ille finxisset, si in exemplo 
iam certum nomen habuisset? — Denique ceteri quoque codices, 
quibus hoc literis quibusdam depravatum quidem sed Manilio 



*) Ofr. Jac. praef. p. VH. Vm. 

simile continetur, fluxisse putandi sunt ex archetypo non 
inscripto. Quam ad rem demonstrandum commodissimum est, 
quod isti supra prooemium libri I. iudicant carmen missum 
esse ad Augustum principem. Namqtie in hanc tituli partem 
priorem cadit maxima commenti suspicio. 

Quisquis enim haud omnino rerum Romanarnm imperitus 
primos carminis versus perlustraverit, neglectis reliquis ultro 
in eam veniet opinionem, ut de Octaviano verba fieri credat, 
neque alla dedita opera carminis si desiderabit titulum ita 
supplere poterit, ut inseribat sive ut est in Yossiano I: 
„ad Caesarem Augustum" sive ad exemplum Yaticani (n. 3089) 
„ad Octavianum Augustum". — At quae fieri potuerunt, ea re 
vera facta esse optime mea quidem sententia cognascitur ex 
titulo Yossiani II, cuius summa nunc est fides et auctoritas. 
Is constat his verbis: „M. Mallii BQYOM astronomicon 
divo oct. quirino aug^ prooemium lib. pr.'' Quis 
tandem poeta sana mente usus eum, ad quem carmina sua 
daturus erat, iam in prima pagina tot cognominibus iisque 
miro modo consertis unquam cumulavit? Immo aurea quidem 
Augusti aetate nemo sane scriptor opera sua dedicavit Divo 
Octaviano Quirino Augusto. Talis nominum congeries nescio 
an multo melius conveniat temporibus quae dicuntur Byzan- 
tinis. Quin etiam hoc sine ulla dubitatione pro vero affirma- 
verim ab homine quodam satis inepto, qui Astronomicis operam 
dabat, consutum esse illum indicem ex iis nominibus, quae in 
versibus libri I., 7. 8. 800. 801 exstant: 

„Ta Caesar, patriae princepsqae paterqae, 
Qoi regis aagastis parentem legibas orbem. 
. . regit Aagastas socio per signa Tonante. 
Cernit et in coeta Divam magnamqae Qairinam.*' 

Id quidem profecto mirum non est, quod aliquis astrologus, 
Firmicorum instar, ea nomina, quae de Caesare et Romulo 
nuncupata a poeta sunt, contulit in Octavianum, quem unnm 
Caesarem Augustum cognominari posse putaret, fortasse ue 
hoc quidem oblitus, illi saepe cognomen Divi ab Ovidio, a 
Yergilio semel (Georg. III, 27) Quirini iudi. Nec hominem 

Byzantinum praesertim literatum dedecet ea eognomina, quibus 
in carmine ipso ad celebrandum principem uti poetae liceat, 
etiam inscriptioni illius inseruisse, tanquam si iam mortuus 
atque inter superos receptus Augustus astronomico carmine a 
Manilio donatus esset^). 

Quod si recte posuimus Octavianum poetae patronum ex 
nescio cuius lectoris capite ortum esse eodem modo, quo quis Ger- 
manicum Aratea ad Augustum mittentem fecit®), nuUo, ut opinor, 
passu a veritate Bentleio duce aberramus, cum Manilium et ipsum 
inde originem ducere sentimus. Fingamus enim animo ab eodem 
homine, qui quidem Octaviani nomen coniectando assecutus esset, 
astrologum huius principis aequalem esse quaesitum atque ali- 
quando apnd Plinium in Naturali Historia') ei opportune oblatum 
Manlium sive Manilium, qui pilam Augusti obelisco imposuisse 
narratur, numquid eum impedivit, quominus hunc mathematicum 
inter poetas referret relatumque Astronomicon auctorem esse in 
volumine suo adderet? Cuius modi nihil prorsus fuisse ubi pri- 
mum cognovi, quin huius nomen carmini prius praescriptum 
esset, tanta inscriptionum unius operis diversitate equidem vix 
dubitabam ac ceteros quoque sperabam in meam sententiam 
sua sponte discessuros, si quidem constat Manilium poetam et 
qui a Plinio memoratur Manilium mathematicum olim esse 
commutatos. Habemus profecto in codice Laurentiano infra 
carmen mathematici illius vitam, quae superest in naturali 
historia, breviter explanatam^). — 

Denique quod in codicum huius generis titulis legimus 
„Astronomicon", hoc vocabulum poetae deberi ante omnia 



^) Hoc vitinm nihil habet excrisationis, licet verba, qnae sunt 
oct. qQirinOy perperam scripta esse pro Octaviano facere malis. ^) cfr. 
Breys. Germ. Arat. praef. p. XXV. 7) PHn. N. H. 86, 10. 8) NoU 
credere nllo modo fagere me potnisse, in ipsins qnoque mathematici 
nomine codices pariter atque Astronomicon anctoris vaciUare. Sed 
haec res non est ea, qua opinio mea in cassnm redigatnr. Byzanti- 
num enim illum, quem posui, nescio an sat credibile sit Manilii nec 
Facundi Novii, quod est in optimo codice, nomen apud Plinium in- 
venisse. 

iiego. Quo mehercle eommodius, deficiente carminis indice, nihil 
inscribi potuit. Etenim quoniam omnes fere didactici Graecis 
verbis carmina inscripserunt, velut Bucolica, Georgica, Cynege- 
tica, si quis omnino titulum quaerebat, hunc ad optimum exem- 
plum conformare ei licuit. — Sic conquisitis undique vocabulis 
inscriptio in uno exemplo semel facta inde, ut puto, in apo- 
grapha atia integra alia libero librariorum arbitrio variata iam 
multo ante Gerbertum, qui pontifex maximus Silvester II. cogno- 
minatus a. 1003 obiit, translata fuit. 

Quae cuncta ut paucis comprehendam , statuendum esse 
existimo primum Astronomicon libros aliquo casu inscriptione 
deleta in manus posterorum pervenisse, deinde alios archetypon 
in sua exemplaria sine ullo titulo, ut erat, transcripsisse, alios 
defectum resarcientes Arati nomen parum diligenti coniectura 
inventum ultro addidisse, alios eadem via, maiore autem do- 
ctrina carmen nomine primum Octaviani, post Manilii ornavisse 
Plinio auctore. — Hoc quidem rationis auxilio, quicunque in 
tot inscriptionum discriminibus haeserunt, inde celerius opi- 
nione expediuntur. Simile quiddam iam placuit Bentleio, 
quippe qui iudicasse dicatur: „Sibi quisque ad libitum poetae 
anonymo affinxit" ac subsensisse Manilii nomen desumptum ex 
Plinio. Neque vero ullam animadverto rationem, quae coegerit 
summum virum et poetae nomini fidem denegare et reliquis 
tituli verbis habere. Quare equidem mihi persuadere non 
potui illius sententiam recte explicatam esse a nepote, cum 
totum titulum ne flocci quidem esse negaret. 

Quo concesso si quis ratione et consilio aget, desinet 
apud alios scriptores eum Manilium pervestigare, a quo Astro- 
nomica composita esse credamus, sive- inter eos^) versari, qui 
Manlium paulo post bellum Punicum III Romae astrologiam 
condentem tanquam proavum illius ante oculos ponant. Quo- 
nam enim nomine auctor vocatus sit, plane ignoramus. Ta- 
men quod iam ei Manilio nomen indere pergam, hoc idcirco 
tantum faciam, ut quid sit mea de poeta anonymo sententia, 



9) Merk, Prol. p. 401. 

brevins dicam. Ac ne Octaviani qnidem nomen (id qnod 
postea qnoqne apparebit) ex inscriptione ad* notandam car- 
minis aetatem abripere fas erit. Sunt enim ibi cuncta ingenio 
priornm lectorum ficta et commenticia. Hoc nnum restat, 
in carminis ipsins corpore nt aetatis indicia band velata 
qnaerantur. 



Caput II. 
De electo cannliiis patrono. 

Yiri ab Antonio Molinio Matisconeiisi doctissimi, in- 
primis ii, qnos iam snpra dixi, quam futiles essent carminis 
inscriptiones cnm baud dubie perspexissent, versns deinceps 
omnes arte critica temptantes eos coeperunt locos pervestigare, 
unde profecti poetam qnasi per temporum spatia errantem ad 
certos aequales reducerent. Sed num qnidquid volebant con- 
secuti fuerint, admodum videtur addubitandum. Longe enim 
inter se de carminis aetate dissident nec paene quidqnam de 
singulorum librorum annis babent, quod bominibus talium rernm 
peritis probent. Scilicet Scaliger et Bentleius totum opus 
Augusto principe in formam nobis notam redactum esse 
existimant, Jacobus et Merkelius^) illo imperante incepta, 
confecta sub Tiberio Astronomica dicunt, Lacbmannus solus 
quaecunque de bis vetustatem pertulere, ea post Octaviani mor- 
tem scripta esse statuit Quae sententiarum discrepantia cum ex 
diversa potissimum orta sit quorundam verborum interpre- 
tatione, borum continuationes constituendae concordiae cansa 
denuo in quaestionem vocandae sunt nobis, ut cnins critici 
placitum melius sustentent diiudicemus. 

Ac primum quidem consideratione digni videntur ii versus, 
qui patronum ab Astronomicon auctore electum indicant. 
Subsistamus igitnr in prooemio libri I, quo poeta se velle 
pronunciat „sidera fati conscia" canere. 



1) Merkel. Prol. p. 403. 4. 

Ibi inde a versu 7 haec reperimus: 

„Hnnc mihi tn, Caesar, patriae prlncepsqne paterqne, 
Qui regis angustis parentem legibns orbem 
Concessnmqne patri mnndnm dens ipse mereris, 
Das animnm viresqne facis ad tanta canenda^S 

Sic Manilio eum, ad quem carmen suum missurus est, 
compellante facile accidit, ut cum voces Caesaris Augusti 
ad aures tuas perveniant, Octavianum agnoscere tibi videaris, 
cuius principis olim aliis et ipsis in mentem venisse iam 
supra demonstravi. 

Attamen modo paulo maiore diligentia in talem allocutio- 
nem inquisiveris, difficile non erit intellegere nihil prorsus in 
ea inesse, unde Octaviani quidem mentionem fieri appareat. 
Quoniam ii, qui huic ante Hadrianum in imperio successerant, 
nomina illa sibi vindicavere, horum ratio si sola habenda est, 
nequaquam ex duodecim principibus cuilibet patroni partes 
dare prohibemur. — Neque vero ea in re ultra Hadriani aetatem 
progredi licet, quia hoc auctore sancitum est, ut iam non 
princeps ipse, cui orbis terrarum pareret, sed eius heres legi- 
timus Caesaris cognomine appellaretur. Quo facto ius quidem 
publicum imperii Romani convincit Manilium iam primo nostrae 
aerae saeculo vixisse. Sunt igitur in magno errore versati 
Gevartius eiusque similes, cum miro quodam dicendi genere, 
quo in carmine usus esset, inducti poetam Theodosii Magni 
aetate Theodorum Manlium consulem fuisse sentirent. Tale 
quid ne divinitas quidem principis laudata impedimento fuit, 
ne opinarentur! — At etiam plura in prooemio, de quo agimus, 
verba habentur nec ea magis ambigua, quam unde quid am- 
plius ad constituendos poetae annos redundet. Quoniam autem 
ceteri loci ita comparati videntur, ut hominibus doctis iam 
hoc unum liceat disceptare, ad Octavianum an ad Tiberium 
poeta se convertat, — apparebit autem infra hoc rectissime 
agi — nos quidem ne frustra tempus operamve consumamus, 
statim istud anquirere in illa contentione debemus, utro de 
principe appellatio, quae exstat in carminis exordio, aptius 
accipiatur. 

Pnoinde versus, quos supra attuli, inspiciamus aecuratius 
singulos ! 

His Octavianum quodam modo potuisse laudari equidem 
non is sum, qui negem : Caesar illum sibi pro filio adoptaverat, 
Munatius cognomine Augusti ornaverat, Agrippa censor senatus 
principem dixerat, populus patrem patriae salutaverat, neque 
Julii unius anima credebatur in caelum recepta esse, sed 
filius et ipse iam vivus et a poetis et a populo afficiebatur 
honore divino; denique hoc monente multi ut Musis se dede- 
rent incitabantur. — Contra si Tiberii gratiam ab initio 
poetam sequi malumus, primo quidem adspectu nos illius res 
memoria tetientes offendit, quod appellatur „patriae princepsque 
paterque". Nam cum eum honores ut domini tanquam divinas 
occupationes ita principis et patris patriae detrectavisse 
definitis verbis constet,^) talibus alloqui vocibus minus fuisse 
commodum videtur. 

Quod quamquam videtur, tamen non est. Noli enim 
oblivisci, quamvis Tiberius nomina illa repudiaverit , teste 
Tacito ei et a senatu delata et a populo assentationis causa 
saepius esse indita. An dubitamus Manilium inter cives prin- 
cipi adulaturos numerare? Neque ulla res impedit, quiu mores 
Tiberii negemus magis notos fuisse Manilio Astronomica 
incohanti quam Valerio Maximo,^) a quo ille sine metu „prin- 
ceps paterque noster" vocatus est. Deinde ipsum accepimus 
Tiberium quinto imperii anno cognomen principis ut sibi 
ingereretur permisisse. Itaque fac, a patre quidem patriae, ne 
tantopere commovearis, ut Merkelio^) assensus illum de Octa- 
viano accipiendum necessario esse existimes. — Quid? quod 
eidem viro docto, si poeta alterum principem celebrare versi- 
bus putandus sit, ne augustae quidem leges satis placent. 
Augusti, inquit, appellationem non dilexit Tiberius.s) Hoc 
rccte admonetur, neque vero eius modi est, quo a Tiberio 



2) Cfr. Dio. 62, 41. 57, 8. — Suet. Tib. 26. — Ov. Fast. I, 67. 
714. 287. 701. 721 dux. 3) Val. Max. Tib. 5, 5, 3. *) Merk. Prol. p. 
403. 5) Suet. Tib. 17. 26. 

recedere eogamur. Narrat enim, quod Merkelius ipse addit, 
Suetonius omnino Augusti nomen ab illo tanquam hereditarium 
epistolis ad reges ac dynastas missis esse praescriptum. In 
nummis quoque aureis pleruraque Graecis id ipse excudendum 
curavit. Et ab Ovidio®) aliquoties Augustus dicitur. — 
Denique a Tiberii consiliis neutiquam abhorret, quod laudatur 
hoc versu: 

„Concessumque patri mundum deus ipse mereris". 
Etenim etiam si templa, ut testatur Suetonius, flamines sa- 
cerdotes decerni sibi prohibuit, etiam statuas atque imagines 
nisi permittente se poni, permisitque ea sola condicione, iie 
inter simulacra deorum sed inter ornamenta aedium ponerentur, 
etiam si talem animum ipse nunquam rautavit — in Urbe 
tamen et in provinciis non modo ipsi verum etiam matri 
divinos honores tributos esse intcr omnes constat.''^) Erat sane, 
ut ait Plinius, venustissimus referendi bene merentibus gratiam 
mos, ut tales numinibus adscriberent. Ceterum quandoquidem 
deum esse omnes patrem crediderunt, vel inde sacrorum lege 
filius et ipse etiam invitus fuit particeps diviuitatis. Quam ob 
rem admirationi non est, quod in inscriptione quadam duo 
flamines commemorantur Tib. Caes. Augusti.^) 

Quae cum ita sint, hincue quaestio nostra haud prospere 
cedet ? 

Immo nobis quidem augustae leges nullo iam pacto 
probarentur, si ad Octavianum pertinerent. 

Cum veri certe sit simillimum eam adiectivi formam, quac 
est „augustus", derivari a nominc Augusti, ita ut Augustae 
leges dicautur pro legibus Augusti aeque ac pax et domusAugusta 
apud Ovidiura — quis est, qui nobis persuadcat istud adiecti- 
vum eandem vim habere quam ,,sacrosaiictus'' sive „inviolatus"? 
Sine errore igitur nomina Caesaris atque Augusti si inter 
legendum exaudivimus, mirc profecto paeneque perversc con- 
firmavit poeta hanc scntentiam: „Tu, Caesar Octaviane, regis 



8) Fast. I, 631. Ex Ponto IV, 9, 70. 7) Tac. Aun. IV, 36—38 
Plin. N. H. II, 7, p. 106 Si. 8) Cfr. Ann. IV, 15. 

orbem terrarum legibus Augusti". Sana autem et vere pulchra 

nascetur, si ante oculos scribentis Tiberium versantem co- 

gitatione flngemus. Qui quoniam reipublicae guhernacula 

prendens in acta Augusti iuravit ac postea dictitavit se omnia 

facta dictaque eius vice legis observare^), dubium non est, 

quin iterum imperio Romano Augusti leges imposuerit. Quin 

apud Tacitum*®) legitur: „Neque in acta sua iurari, quam- 

quam censente senatu, permisit." His cognitis potuitne poeta 

quidquam in Tiberii laudem melius proferre quam istum 

versum : 

„Ta, Caesar, patriae princepsqne paterqne, 
Qui regis Angustis parentem legibus orbem"? 

Nihilo secius tamen si quis Augustas leges ipsius Octa- 
viani esse agnoverit, ad Tiberium carmen missurum fuisse 
poetam certe ne propterea quidem negabit, quod edicta ab 
illo, non leges dari potuisse Merkelius (1. c p. 403) persuaserit, 
qui ipse diversas eas res confundere poetae esse concessit; 
neque enim ignorabit leges, quae iure publico dici solent, 
Julias. 

Denique versum: 

^CoDcessumque patri mnndnm deas ipse mereris.*' 

ita interpretandum esse licet censeas, ut patrem Caesarem, Oc- 
tavianum deum intellegas, vix tamen rationem aliquam in- 
venias, qua ea, quae subsequuntur, pariter de hoc dicta esse 
arguas. Inde enim a I, 10 haec exstant: 

„Hunc mihi . . . 
- „Das animum viresque facis ad tanta caneDda; 
„Iam propriusque favet mundus scrutantibus ipsum 
,,Et cupit aetherios per carmina paudere census. 
„Hoc Bub pace vocat." 

Canente igitur caelum stellasque earumque vires poeta, 
cives dulcedine pacis fruuntur. Post cladem Varianam*) ante- 
quam Octavianus diem supremum obiisset, num unus fuit sine 
gravi bello annus? Immo accepta illa clade, quam Manilius 



9) Tac. Ann. m, 28. IV, 42. w) Adu. I, 72. *) Man. I, 899. 

iqipa primo libro (v. 899) in memoriam reducit, secutae sunt 
expeditiones Tiberii Germanicae, unde post biennium ad 
triumphum non huius sed superioris Panuonici belli avocatus 
successorem „reliqua belli patraturum" habuit Germanicum. 
Itaque cum ante Augusti mortem pax ne in spe quidem 
fuerit neque convenerit, quod postea ostendam, ante proavos 
nostros a. U. 769 a Germanico pacatos, nullo pacto, nisi forte 
Manilium nimis credulum fuisse putas, fieri potuit, ut ad Oc- 
tavianum de otio et pace scriberetur. Potuit autem aliquot an- 
nis post adTiberium principem tale aliquid optimo iure dari. — 

Accedit aliud. Pax sola, etiam si totam per vitam rei 
publicae eam conservare principi maxime curae est, nescio an 
nuUa parte sufficiat ad incitandum vatem, praesertim cum 
materiam eam, qua nulla asperior magisque ardua potest 
excogitari, quam diligentissime tractare in animum induxerit, 
sed illi adsit necesse est gratia hominis eius, qui res cae- 
lestes nec more vulgi rudis neglegat aut reformidet et tanto 
amore studioque amplectatur, ut quicunque illis una secum 
operam daturi sint, eos bene accipiat, collaudet, adiuvet. 
Cuiusmodi res a poeta indicari versibus, quos quidem supra 
interposui, apertum et manifestum est. Quod si quaeras, uter 
post cladem Yarianam arti et poeticae et astrologicae favens 
auctoritate sua Manilium melius sustentare potuerit, Octavianus 
senex an Tiberius, plurimum sane Suetonius et Tacitus, vera- 
cissimi illi auctores, conferunt, ut alterum principem poetae 
applicare malimus vel potius debeamus. 

Suetonius") narrat mira quadam superstitione imbutum 
fuisse Octavianum, tonitrua et fulgura paulo infirmius expavisse ; 
somnia neque sua neque aliena de se maxime per menses 
veris neglexisse; auspicia quaedam et omina pro certissimis 
observasse, motum ostentis timuisse quosdam dies, quin et 
bellorum omnium eventus et suam mortem praesensisse ac 
divinitatem; denique, quod nobis sane summum est, tantam 
Theogene auctore fiduciam fati habuisse, ut thema suum 



") Oct. c. 90-95. 

vulgaverit nummumque argenteum nota sideris Capricorai, 
quo natus est, percusserit.**) — Porro apud Plinium*^) tra- 
ditum est „non multo post obitum patris Caesaris, eum 
Augustus ludos faceret Yeneri Genetrici, apparuisse terrificum 
magna ex parte sidus atque non leviter piatum, sed ab Oc- 
taviano admodum faustum et sibi ipsi natum indicatum; at 
vulgum credidisse, eo sidere significari Caesaris animam inter 
deorum immortalium numina receptam". Et Augustus illam 
stellam Juliam, teste Servio,^^) Caesaris statuis apponere con- 
suevit. — Quibus allatis testimoniis efficitur quidem, ut Oc- 
tavianum concedamus in rebus gerendis astrologorum ipsorum 
identidem consilio usum esse atque cognitionem caeli usque 
ad mortem magni fecisse. Sed tantum abest, ut Astronomica 
in illius spem gratiae scripta esse inde coUigamus, ut Augustum 
negemus quamvis carmina recitantes amicos et benigne et 
patienter audiverit,*^) astronomicis carminibus fuisse oblectatum. 
Nam ne id quidem silendum est, principis huius post cladem 
Varianam morositatem atque asperitatem^^ vix potuisse tolerari 
a poetis. Denique si tibi in mentem venerit casuum Labieni, 
Severi, Ovidii — scriptum esse ad ipsum Augustum quamvis 
rerum caelestium cognoscendarum cupidum de adversissima 
pugna versum I, 905: 

,,Saepe domi culpa est; nescimus credere caeW 
etiam tunc tibi num poterit probari? 

Contra si quem Manilii patronum dignum anqniris, facere 
non possum quin Tiberium tibi unicum proponam. Etenim 
in hunc ab omni parte ea quidem bene quadrant, quae ex 
Astronomicon libro I ad principem referri possint. Maxime 
quae inde a versu 10 habentur: 

„Das animum viresque facis, ut non tantum iuvet signa 

et adversos stellarum noscere cursus, sed etiam impensius 

ipsa scire penitus magni mundi praecordia" 

13) Cfr. Tac. A. IV, 38. «) n. h. II, §. 92. i*) Ad Aen. X, 816. 

Cfr. etiam a. A. IX, 47, deinde Herm. IX, p. 343, ubi JordanuB de 

templo Divi Julii dissermt. ^) Suet. Oct. c. 89. ^^) Senec. con- 
trov. n, 12, 12. 

haec vera aliquando fuisse testantur et Suetonius et Tacitus 
in enarrandis Tiberii rebus. Reperies enim apud illum^'') in 
vita principis: „Circa deos ac religiones neglegentior; quippe 
addictus mathematicae persuasionisque plenus, cuncta fato 
cogi" — apud hunc in Annalibus YI, 20 talia fere: „Gal- 
bae consuli seram ac brevem potentiam significavit scientia 
Chaldaeorum artis, cuius apiscendae otium apud Rhodum, 
magistrum Thrasyllum habuit, peritiam eius expertus, cum 
imperium ipsi et futura sollerter patefaceret, (contemplans) 
genitalem horam . . diem . . annum . . positus siderum ac 
spatia . . . Quaeque dixerat, oracli vice accipiens eum inter 
intimos amicorum tenet." Qua ex narratiuncula operam de- 
disse astrologiae cognoscimus Tiberium etiam a. U. 786, 
aliunde^s) apparet, astrologos qui dicebantur ^Chaldaeos a 
criminibus satis esse defensos. Yelut a. U. 769, quo, cum 
Libo Drusus rerum novarum reus causa cecidisset, facta sunt 
de mathematicis (i. e. astrologis) magisque Italia pellendis 
senatus cbnsulta, princeps ipse amicos sic videtur servasse, ut 
coram deprecantibus ac „se artem desituros'' promittentibus 
veniam daret.^^) Ubi tandem de Octaviano quidquam si- 
mile? 

Adde quod Tiberius ipse composuit et Latinum carmen 
lyricum et Graeca poemata, imitatus Euphorionem et Rhi- 
anum et Parthenium .... quapropter, ut ait Suetonius 
(T. c. 70) plerique eruditorum certatim ad eum multa de his 
ediderunt. ' 

Quae omnia complexi coniectura nonne eo ducimur, ut 
Tiberium persentiamus in astronomiae studiis adamasse Aratum 
Euclidem Hipparchum alios Alexandrinis quae vocant tem- 
poribus de illa arte bene meritos ? Itaque sine ulla dubitatione 
confirmaverim inter eruditos illos, quos ad Tiberium opera 
misisse Suetonius memorat, cum Pedone „sidereo"20) et Ger- 



17) Tib. c. 69. Cfr. Tib. c. 14. Cfi*. Man. H, 144. IV, 871. 
18) A. m, 22. ibid II, 27. 32. «) Suet. Tib. 36. Cfr. Man. H, 
109. 110. 20) Ex Ponto IV, 16, 4. 

manico Caesare fuisse et ipsum Astronomicon auctorem. 
Quotus enim quisque fuit hominum literatorum, quin mox in 
principis favorem speraret se venturum, si inter caeli side- 
rumque interpretes inprimis poetas versaretur? 

Denique a nullo principe nisi ab Augusti privigno constat 
diligentius ac religiosius, si bellum Germanicum hereditate ac- 
ceptum exceperis, pacis et otii tranquillitatem esse servatam. 
(Cfr. V. 13.) 

Quibus expositis iam non vereor, ne praefari Manilium 
ad Augustum posse existimes, cui mortuo idem, quod Caesari 
olim, caelum patuit. Neque enim aut Suetonii aut Taciti 
testimonia in nostra quidem causa sunt ea, quae Augusti 
auctoritatem tueantur. Paulatim vero neglectis ceteris ho- 
minibus docjiis coeperis aliquid habere fidei Carolo Lach- 
manno Tiberium quasi carminis patronum defendenti ab alia parte. 

Ac ne hoc quidem agnoscere dubitabis ad filium potius 
ad patrem clam spectare, quae de Chaldaeis leguntur vs. 40 — 42: 

„Et natnra dedit vires seque ipsa reclusit, 
Begales aniinos primum dignata movere 
Proxima tangentis reram fastigia caelo.'' 

Namque sic videtur hoc loco poeta sensisse: reges fuisse, 
qui ad contemplandum caelum pervestigandumque primi oculos 
humo attoUerent; regem esse eum, quo favente atque iuvante 
caeli natura tam aperta perspectaque constaret, ut eius vires 
numeris inclusas ad artem et praecepta revocare fas esset. In 
nuUo profecto principum, qui usque ad Hadrianum floruerunt, 
quamvis Yelleium Suetonium Tacitum alios volveris, tantnm 
rerum astrologicarum reperies amorem, quantum quidem Ti- 
berii fuisse accepimus. Ita ad illas res canendas ingenia 
incitans hic ipse factus est caelo maximus, quem esse posterius 
V. 386 obscure, ut opinor, significatur. 

Quis denique inter principes, nisi Octavianum respexeris, 
sanctius Fortunam deam venerandam sibi in regno fati 
putare potuit quam is, a quo aedem Fortis Fortunae in hortis 
Caesaris a. U. c. 770 exstructam esse Tacitus (A. II, 41.) 
memoriae prodit? In talem Tiberii opinionem nihil quadrat 

melius, quam quod Manilius in fine praefationis ad Caesarem 
datae exclamat v. 114: 

„Faveat magno Fortuna labori." 

Itaque ea ipsa re Tiberium et eum, qui illius cliens videtur, 
coniungere si tibi placet, iam quodam modo conicere potes eo 
anno, quem bis notavi, carminis condendi poetam fecisse initium. 
Etenim quamvis illis temporibus Fortuna teste Plinio (N. H.2, 7.) 
apud omnes in honore divino fuerit eaque de causa saepe iam 
a prioribus poetis invocata, tamen templum eius recens con- 
secratum poetae iuveni causa esse potuit, ut crebrius exspe- 
ctatione carmini deae mentionem interposuerit. 

Nihilo minus tamen ad Tiberium tum deijaum honorem 
patroni legitime transferre licebit, cum aliis locis mortuum 
scribente Manilio fuisse Octavianum plane ac definite con- 
firmavero. 



Caput III. 
De OctaTiano iam Diyo. 

Ad hanc rem demonstrandam quaecunque idonea sunt 
quod eubvehuntur e quatuor locis, in quibus et Scaliger 
magnopere offendens tantum modo sententias inter se re- 
pugnantes dispexit neque Bentleius omnino artem interpretandi 
exercuisse videtur, at alii plerique Octavianum orbi terrarum 
imperantem reperire sibi visi sunt, — eo lucem plurimam 
minima sane face attulisse principis et solius Lachmanni est.^) 
Cuius cum nemo fere posteriorum vestigiis institerit, Manilium 
quasi iacturam fecisse ratus nihil antiquius habeo, quam ut 
summi viri iudicio longe omnium consideratissimo dignitatem 
auctoritatemque et restituam et pro viribus meis augeam. 

Proficisci autem lubet a parte obscuriore, nempe ab iis 
versibus, quibus poeta notia signa septentrionalibus peiora 
esse negat idque ita inde a I, 384: 



1) Cfr. opusc. min. I, p. 42—44. 

„Getera non cednnt; nno vincnntnr in astro, 

Angnstnm sidns nostro qno4 contigit orbi: 

Caesar nnnc terris, post caelo maximns anctor!" 

Ad haec verba adnotavit Merkelius in prolusione ad 
Ibin: „versus intellegendi sunt de stella Julia, Caesaris statuis 
apponi solita ab Augusto, quae ad ipsum quoque Augustum 
referenda videtur, si quidem ex augurali disciplina explicanda 
sit", atque hanc rem defendit sine dubio recte versu Hora- 
tiano,2) unde lulium sidus Augusti ipsius quoque proprium 
fuisse iam alii collegerant. NuUum tamen videtur argumen- 
tum, quo ille utitur, ut verba, quae modo interposui, Maniliana 
pertinere ad Octavianum statuat: nihil prorsua interest, ut 
puto, is, cuius de astro mentio fit, Juliaene genti se accensuerit 
an alii^), sed quoniam Julium sidus Augustum quoque esse 
potuit, plus ad dirimendam causam et hic et alibi valet, quod 
quisquis Caesari in imperio successerat, Caesaris et Augusti 
cognomine ornatus fuit. Quod si quidem est, facile fieri po- 
tuit, ut vivente Octaviano sidus illud Julium, mortuo principe 
Augustum appellare astrologi consuescerent*). Vix autem, 
quamquam iam multo ante Horatius Yergilius Propertius 
Ovidins Julium sub Augustum depresserunt, quasi timuissent, 
ne illo magnifice celebrato huius laudes obscurarent, — vix, 
inquam, est credibile, nisi forte in „augustus" adiectivo vulga- 
ris sensus inest, poetam scripsisse „Augustum astrum caelo 
septentrionali contigisse", antequam Octaviani anima in cae- 
lum adscendisset. Ante hoc tempus mensis Augustus iuxta 
Julium, nec vero sidus Augustum vice sideris Julii esse potuit. 
Itaque rectius quam principe de vivo, quem Merkelius aliique 
praeferunt, I, 384—386 adnuente Lachmanno accipiuntur de 
Divo. — Deinde nemo rerum Romanorum obstat scriptor, quo- 



2) Cfr. OrelUi Hor. Od. I, 12, 47. ») Cfr. Dio. Case. 55, 27. Ov. 
Past. IV, 859. *) Animadverte qnaeso nnnqnam Divi Jnlii memi- 
nisse acta Arvalinm ad cnltnm gentis Jnliae pertinentia primnmqne, 
qni inter Divos commemoretnr, Octaviannm esse. Cfr. Henzeni act. 
fratr. Arval. p. 149. 

minus sidus omnium Augustorum fuisse dicamus civesque cre- 

didisse unius cuiusque animam eo evolare atque ut in terris 

sic in caelo principi principem succedere. Nam ut infra in 

I, 799 est, „proles Julia descendit caelo caelumque replevit", 

atque auctore Ovidio Caesaris res gestae eum „i^ sidus ver- 

tere novum stellamque comantem'^ Quo posito nemo iam 

haerebit in versu extremo legens: 

^Caesar nunc terris, post caelo maximus anctor", 

sed etsi ibi adulatio tam late patet, ut quemlibet principem . 

attingat, tamen non ignorans, quantum in cognoscendis caele- 

stibus rebus profecerit Tiberius, huius, quippe cui bene con- 

veniant omnia, memoriam redintegrabit hoc fere modo: In si- 

dere Augusto, cuius summa in caelo vis auctoritasque est, nunc 

regnat Octavianus, in orbe terrarum tu, Tiberi ; sed ut primum 

diem supremum obieris, post patrem summum caeli imperium 

obtinebis. 

Ceterum hoc loco animadvertas sis Manilium verbis ludere 

iisdem, quibus de Tiberio ipse quoque Ovidius in Fastis (I, 

608—616) Jovem invocans: 

„Aageat imperiam nostri dacis, aageat annos'^ 

Jam vero in sidere Augusto animas Juliae gentis habi- 

tare atque inde principe Augusto totum caelum regere multo 

clarius apparet ex eo loco, unde Lachmannus quaestionis ini- 

tium sumpsit. Exstat autem inter versum I, 798 et 804, ubi 

quaenam res a fato in stellarum numinibus collocato apud 

Graecos et Romanos iam praeclare gestae sint sat copiose 

enarrans cum multa poeta scripsit tum haec: 

„Veneris ab origine proles 
Jalia descendit caelo caelamqae replevit, 
Qaod regit Aagastas s o c i o per signa T o n a n t e, 
Cernit et in coeto Divam magoamqae Qairinam, 
Altias aetherei qaam candet circalas orbis. 
Illa deilm sedes, haec illi proxima Divtim, 
Qai virtate saa similes vestigia tangant". 

Quae verba iam Scaligero ceterisque, qui carmen ante 

mortem Augusti scriptum esse aliunde cognovisse sibi vide- 

bantur, mazimum iniecerunt scrupulum. Quare, inquit ille, 

%* 

dicit poeta caelum regi ab Augusto, in quod nondum relatus 
erat? Hoc mortuo Augusto melius conveniebat." 

Doctissimus ille vir utinam scripsissit non „melius'^ sed 
omni ex parte soli defunctol Inde enim, nisi forte omnes co- 
gitandi leges hoc loco non vigent, necesse est colligamus 
Augustum iam in caelestium domibus sedem constituisse. Recte 
profecto negandum existimat caelum aliter posse ab illo regi; 
an dubitamus fidem habere illi versui, quem supra adscripsi; 
„Caesar nunc terris» post caelo maximus auctor"? 

Deinde qui tandem fit, ut socius per signa Jovis Tonantis 
Octavianus . appelletur, nisi hunc terrarum orbem alii guber- 
nandum reliquit? Quod argumentum ut frangeret, cum signa 
non imagines stellarum sed aquilas esse diceret, Merkelius tam 
longe a saluberrima naturalis rationis via aberravit, ut eius 
vestigia sequi ridiculum videatur. Vellem ex eadem Fastorum 
parte, unde sacras aves petivit, simul deos caelo labentia 
signa tenentes (III, 115) arcessivissetl 

Tum Augustus, inquit poeta, cernit in coetu Divum mag- 

numque Quirinums). Est igitur ille non in terris, unde cae- 

lum contemplatur, sed eodem loco, quo abiisse Caesar et Ro- 

mulus creduntur. — At dicat Merkelius versu I, 914 vivum 

principem appellari rectorem Olympi. Cur vivum? Immo bre- 

vitatem orationis, ut solet, affectans indicatpoeta: eum, quinunc 

quidem Tonantis instar (I, 918) caelo praeest, tum apud Ac- 

tium in mari esse petitum. Quam sententiam versibus V, 

53 — 54 sine dubio post mortem Augusti ita verbis mutare 

videtur, ut ponat: Tolle e sideribus Argo navem, non 

^Actiacosque sinns inter suspensQS utrimque 
„Orbis et in ponto caeli fortuna natabit". 

Nimirum Augustum caeli fortunam vocare nemini non li- 
cet, quandoquidem Caesare auctore eum ad destinandam fortu- 
nam in caelum adscendisse in opinione omnium est. Quin 
etiam verba poetae non repugnant, ne universam sententiam 



3) Bespicit poeta sine dabio cultum Eomnli ab Octaviano redin- 
tegratum. Cfr. Bph. epigr. a. 1872 p. 240. 

exprimant, referentibus nobis ^suspensum orbem" ad fortunam 
indeque audientibus: „Pugna Actiaca de fortuna orbis et caeli, 
de salute totius mundi agetur". Itaque quocunque modo res 
se habet, nihil subest, cur Octavianum scribente Manilio vita 
in Urbe frui credamus. 

Denique quo pacto Caesar, Divus ille xax ^Soxi^v, caelum 
replevisse putandus est? Scilicet, ut ait Lachmannus, non eo, 
quod ipse solus deus factus est, sed posteris suis itidem du- 
cendis in caelum. ^on igitur poterat dici „replevit caelum", 
nisi unus saltem e progenie Caesarem ad superos subsecutus 
fuisset. Namque opinari sola Julii anima caelum expletum et 
cumulatum etiam in altiore sede (v. 802) fuisse nescio an ali- 
quanto ineptius sit. Certe semper locus patuerit ei, qui a Jove 
Optimo Maximo ad regenda sidera vocatus fuerit. 

Quae cum ita sint, poeta fingere existimandus est Octavia- 
num iam nanctum in caelo, quaecunque de terris a. U. 731 pro 
eo Jovem precatus erat Horatius (Od. I, 12): 

„micat inter omnes 
Jnlium sidus velut inter ignes 

Luna minores. 
Gentis humauae pater atque custos 
Orbe Saturno, tibi cura magni 
Caesaris fatis data: tu secundo 

Caesare regnes. 
Te minor latum reget aequus orbem, 
Tu gi^avi curru quaties Olympum, 
Tu parum castis inimica mittes 

Fulmina lucis."^) 

Pergo ad alium locum, ubi Octavianus iam Divus parum 
velatus sub oculis nostris ade.rit. Nunc enim inspicienda vide- 
tur extrema pagina libri L Quam multus est poeta in laudi- 
bus Augusti! Versu 913 commemorat, per patris vestigia pa- 



^ Hoc carmen Horatianum si quis comparaverit cum iis verbis, 
quae apud Manilium inde a I, 702 usque ad vs. 804 habentur, haud 
aegre sibi persuadebit multa astrologum a lyrico esse mutuatum. Cfr. 
etiam Ov. Met. XV, 858 e. q. s. 

trem Augustum apud Philippos vicisse, neque omittit mentionem 
pugnae Actiacae, quam Antonius navibus uxoris commisit, ad- 
iecit etiam bellum adversus S. Pompeium servis manumissis 
gestum. Tales autem res nonne gubernanti rem publicam Oc- 
taviano summo honori ductae sunt? Hoc quidem affirmandum 
est; sed viventi una res adversatur neque vincitur a nobis 
honeste: poeta heredem Caesaris iam vocat rectorem Olympi: 
Quae appellatio cum mortalem hominem, cui nihil paret nisi 
orbis terrarum, omnino non deceat, convenit per fas et per om- 
nes divinas atque humanas religiones principi, cui in deorum 
stellarumque numerum recepto caeli regnum concessum est. 
Nam, ut iam supra ad versum I, 386 exposui, eam novimus 
fuisse astrologorum rationem, ut nemo Caesar caelo maximus 
auctor esse potuerit nisi terris relictis. Quare ne hoc quidem 
retineor, quin Manilii animo Octavianum iam Divum obver- 
sari enunciem. (Cfr. p. 20). 

Atque etiam ii versus, quibus Astronomicon liber primus 
concluditur : 

„Sed satis hoc fatis faerit, iam bella quieseant 
Atque adamanteis discordia vincta catenis 
Aetemos habeat frenos in carcere clausa. 
Sit pater invictus patriae, sit Boma sub illo 
Cumque deum caelo dederit, non quaerat in orbe!" 

etiam ii versus, inquam, absentis principis sine dubio habent 
indicia. Primum enim cur cui carmen dicatum fuisse omnes 
fere praeter Lachmannum dicunt, tanquam tertia persona lau- 
datur? Equidem oportere arbitror poetam, ubi ad carminis 
patronum orationem vertit, directe alloqui, quod, ut exemplum 
dicam, Ovidius facit in Fastis de . Germanico. Apud Manilium 
autem legimus vs. I, 800: regit Augustus I, 900: vicit A. I, 
925 de quo nunc quaestio est: sit pater invictus patriae, sit 
Roma sub illo. Docet igitur ratio non Octaviani auribus inter 
canendum poetam blandiri. — Deinde memorata ante clade 
Yariana, cuius maculas ille et usque ad mortem vidit neque 
unquam eluere potuit, nullo modo tolerandum fuit, quod exstat: 

„Sit pater invictus patriae,'' 

ad Octavianam si hoc dedisset. Nam quem ad modam versi- 

sibus libri I, 904. 905, qui sunt: 

„Nec mirere gi-aves rerumque hominumque ruinas: 
,,Saepe domi culpa est; nescimus credere caelo" 

seni illi verbis male tectis exprobravit, quod parum obtemperans 
praeceptis astrologorum tres legiones earumque ducem in per- 
niciem incufrere iussisset, sic in extremo eodem libro non sine 
irrisione, si ad eundem rediisset, a Fortuna precaretur, ut 
patrem patriae invictum populo Romano servare dignaretur. 
Hoc autem frigidum iocandi genus poetae animo omni tempore 
alienissimum fuisse plane intellegi licet. — Tum coram Augusto 
sententiam expressit parum aptam his verbis: „Sit Roma sub 
illol'' Quis tandem fuit, qui post a. U. 762 vel timuerit, ne 
Octavianus pater patriae esse desineret, vel eum ex altissimo 
dignitatis gradu praecipitare ausus sit? Neminem unum equi- 
dem adhuc vidi apud historicos. 

Itaque iam non agnosco eam verborum ambiguitatem, ut 
haec de Augusto vivente et Tiberio dici unice convenire Mer- 
kelio concedam, ac Lachmannus ipse parum me delectat, cum 
sic ratiocinatur: ^Yelles de Augusto accipere, nisi de huius 
obitu adderet ita, ut dolori indulgendum negaret. Haec enim 
tanto post Caesaris mortem intervallo scribi vix potuere, paulo 
post Augusti obitum potuere". Quaecunque enim clarissimus 
ille vir hoc loco posuit, ea inde assecutus est, quod cum con- 
iunctionem, quae est in versu 926, pro „postquam" usurpa- 
tam esse existimabat. Omnia igitur corruent, si iudicium id, 
quod factum est de cum coniunctionis potestate, falsum esse 
ostenderimus. Desunt autem argumenta, quibus illud tanquam 
certum ac fixum proponatur ita, ut voculam, quae est cum, pro 
„quotiens" accipi oportere per se ipsum pateat. Btenim si 
quidem usque quaque ex ambiguis verbis animus sententiam sim- 
pliciorem sincerioremque anquirit, quippe quae maiorem habeat 
probabilitatem, hoc loco cum pertinere nego ad Octavianum 
sive Tiberium unum verbum, tum poetam velim tibi persuadeas 
prorsus generatim atque universe de servando principatu ver- 
SQS fecisse. 

Quid autem de ea re senserit si quaeritur, haec fere plu- 
ribus verbis explicanda videntur: „Equidem, inquit, precor, ut 
Fatum in civilibus bellis et clade Yariana acquiescat nec plura 
eiusmodi in mala rempublicam coniciat. Utinam devictis omnibus 
adversariis populus Romanus semper habeat principem, qui 
patris instar in pace et domi imperetl Utinam per omnia 
saecula talis principis sit in tutela neque in manibus eorum, 
qui novas res moliantur. Atque ubi primum alterum patriae 
patrem vita cum morte commutata in numero deorum coUoca- 
vit, semper habeat alterum, qui eodem animo efficiat, ut is, 
cui in imperio successit, nulla parte desideretur vel requiratur". 
Quibus in sententiis nisi quid artificiosius inventum aut sub- 
tilius dictum a me est, id unum petit poeta, ut civitati princi- 
patus simulque aurea quam vocant aetas sive Augustum saecu- 
lum permaneat. Atque hoc sua sponte cadit in vota, quae 
quidem fuerunt Octaviaui et Tiberii temporibus omnium, velut 
Ovidii, cum scriberet in Fastis (IV, 857 — 862): 

„Urbs oritur . . . 

Victorem terris impositura pedem. 
CuDCta regas, et sis magno sub Caesare semper 

Saepe etiam pjuris nominis huius habe: 
Et quotiens steteris domito sublimis in orbe, 

Omnia sint humeris inferiora tuis", 

nec non Tiberii, ut qui omnibus Augusti actis iureiurando ap- 
probatis pacis tantum operibus rempublicam munire maxime 
studuerit. 

Longe vero maximi ad persuadendum momenti et ponderis 
videtur esse, quod, si poetam plane in universum dixisse da- 
mus, statim verborum evanescit ambiguitas obscuritasque, unde 
quonam de principe haberentur omnibus adhuc exstitit dubi- 
tatio. Qua de causa affirmare pro vero audeo a fine libri I 
arcendam esse eam cogitationem, quae denuo carminis patro- 
num ante oculos ponat. Itaque et ipsius Jacobi magno in 
errore existimo sententiam esse, qui deum Augustum solum 
esse censeat atque imperii successorem terrestrem quaeri dicat 
jieque dubitet, quin libro I finis prius impositus fuerit, quam 

Tiberius in spem suceessionis venisset aut expetitus fuisset a 
populo. Neque enim, ut puto, adesse vult Astronomicon auc- 
tor meros Augusti imperii heredos, sed, cum hi ne veniant 
periculum non sit, id inprimis rogat, ne patriae patres desint.i^) 
Rogat autem ita, ut Octavianum tanquam praesentem adspi- 
cere non possit. Inde consequens est, ut Astronomica non 
huic dedicata fuerint, atque colligitur necessario, ut aliundc, 
abisse iam eum ad Divos. 

Yerum tamen superesse in libro IV testimonium de vi- 
vente certissimum sunt, qui dicant. Inquiramus iam in hunc 
locium (vv. 933 — 935), quo Lachmanni sententiam, quam nostram 
esse volumus, splendide repelli putant: 

„Ne dubites homini divinos credere visus: 
lam facit ipse deos mittitque ad sidera uumen, 
Maius etAugusto crescet sub principe caelum" 

neve omittamus, quae adnotavit Jacobus ad versum extremum: 

„Quo finito hoc libro Augustum non excessisse e vita et inter 

deos relatum esse certum est et confirmatum". — Hoc qui tan- 

dem efficitur? In epilogo huius libri, quo illi versus continen- 

tur, poeta demonstrat „exemplum dei quemque esse in imagine 

parva" (v. 895) et caelo cognatum. Cuius rei varia congerit ar- 

gumenta, e quibus maximum in exitu ponit. Homo, inquit, 

iam facit ipse deos, est igitur deorum parens eaque re ipse 

deus, mittitque numina a se facta ad sidera ; ita fit, ut in dies 

longius caeli fines proferantur praesertim principe Augusto. 

Cum his apte sine dubio comparantur ea, quae iam supra e 

libro I deprompsimus: 

„Proles 
Julia descendit caelo caelumque replevit" 

et: 

„Caesar nunc terris, post caelo maximus auctor". 

Agnoscis enim sentcntiarum consensum, qui est de legitima 
apotheosi Caesaris eiusque prognatorum. Cuius stirpis, ut fert 



■^) Huc pertinet etiam, quod omnes principes cognomiue patris 
patriae iure publico appoUati sunt. 

opiuio populi Romani, summus fuit Octavianus crediturque, 
ut supra explicavi, non modo vivus orbi terrarum feliciter im- 
perasse, verum etiam divus in Julium sive Augustum sidus 
elatus caelo praeesse. Qua de causa nulla prorsus ratio nos 
cogit versum 935 ita interpretari, ut Augustum inter mortales 
adhuc morari, postea autem sua ipsius anima caelum amplifi- 
caturum esse dicamus. Haud enim scio an nefas sit tantam 
poetae vim afferre, ut sub praepositione suo iure eum usum esse 
cum Jacobo (p. 222) negemus. Quam voculam licet mira varietate 
iocoaliarum protulerit, tamen quidadditaaliquapersonasignificet 
dubium non est, quoniam bene intelleguntur I, 925: sit Roma 
sub illo — lY, 23: Troia sub uno non eversa viro: nempe 
eodem pacto, quo apud Ovidium (Fast. IV, 857 — 862): sis 
magno sub Caesare semper. Constat igitur ab hac quidem 
parte, quod posuimus : crescet caelum imperante Augusto. Nec 
tamen spectante verbi forma ad futurum tempus possumus di- 
iudicare Octaviauus vivusne adhuc orbis terrarum an divus 
caeli principatum obtineat. Yersus enim, qui postremo prae- 

cedit : 

,,Iam facit ipse deos mittitque ad sidera nnmen" 

ad utramque scntentiam facile accommodatur: nam Augustus 
ipse fuit e numero eorum, qui deos fecisse feruntur, cum Cae- 
saris patris animam poscente senatu populoque inter numina 
rettulit ac fulgente per septem dies continuos stella crinita ad 
sidera misit, qua de re Ovidius edidit (Met. VIII, 818 — Fast. 
II, 143): 

„Ut dens accedat caelo templisque locetnr, 
Tu (scil. Venus) facies natusque suus" 

et 

„Caelestem fecit ille patrem". 

Nec, nisi aliunde aliquid lucis afferetur, in tenebris errare 
prius desinemus, quam neglecto poetarum iure deos numero 
tantopere presserimus, ut quis homo plures deos creaverit 
quaerere nos oporteat. Tum demum alius circumspiciendus 
erit^ qui Augusto saeculo caelestium coetum auxisse tra- 
datur. 

Neque vero mortales divinis, ut ait poeta, visibus prae- 
ditos lustrare diutius opus erit: eum enim, quem in partes 
vocare volemus, iam deprehendit G. V. Yossius deprehensum- 
que ostendit in libro, qui inscribitur de theologia gentili, po- 
nens cap. XII: apertum esse in fine libri TV ab Astronomicon 
auctore apotheosin Augusti per Tiberium factam indicari, 
eiusdemque ad hunc locum principis memoriam Lachmannus re- 
vocavit, cum in libello academico fateretur: „Homo facit deos 
et numina mittit ad caelum, nempe ea, quae I, 756 dicit dignata 
numina caelo. Possunt haec pluribus modis intellegi, sed 
optime, ni fallor, docemus Tiberium facere deos, de quo Vel- 
leius (II, 126j: „Sacravit parentem suum Caesar non imperio 
sed religione, non appellavit sed fecit deum'^8) Scilicet 
Augustum Tiberius deum fecit eoque in caelo imperante cre- 
scit deorum numerus Tiberio caeterisque posteris olim caelitum 
coetui accessuris". 

Bt haec quidem clarissimorum virorum opinio per se ipsa 
genere testimoniorum stat plane eodem, quo quae est de Oc- 
taviano quidem deorum creatore. Accedunt autem cum omni- 
bus, de quibus haec quaestio est, locis tum extremo in libro 
quarto aliquot subsidia, quibus iunctis altera opinio alteram 
superat. Quid? Tacitus, locupletissimus ille auctor, adepto 
caeli imperium Augusto nonne confirmare potest numinum 
indeque stellarum numerum crevisse? Quo tradente Tiberium 
a. U. 770 sacrarium toti genti Juliae dicavisse, quandoquidem 
nostra in quaestione astrologorum ratio plurimum valet, nostro 
iure colligimus non modo Caesaris Augustique, sed animas 
Juliorum omnium velut Lucii et Gaii, illius filiorum, quasi 
numina aeternis sideribus esse commendatas.^) Yerum tamen 
Tiberium humanae divinitatis exeraplum ante oculos poetae 
fuisse quod iudicamus, iis tantum morem gerimus, qui natura- 
lem numeri pluralis vim lY, 934 deleri nolint. 



8) Cfr. Plin. Paneg. c. 11. ^) Ad haec non sine fructu compa- 
rantur ea, quae Henzenus in actis fratr. Arval. p. 148. 949 de con*' 
eecratione imperatoram exposuit. 

At Lachmanno eiusque amieis ab alia parte nihil impedi- 

mento est, quominus subveniamus. Sic enim ratiocinari nobis 

licet: si quartus quoque liber, ubi postrema Augusti mentio 

exstat, huic principi dedicatus fuit, in hoc autem quorundam 

aequalium, ut consentaneum est, themata reperiuntur, Octa- 

viani quoque thema, quod quidem ipse maximopere adamavit, 

suo loco habetur; si non habetur, consequens est, ut ille liber 

Octaviano iam non donatus sit; cuius rei si causa quaeritur, 

ea omnium facillime a natura oritur, quam supra aperuimus, 

cum diceremus aggrediente ad carmen scribendum Manilio 

Augustum iam Divorum socium vel potius auctorem fuisse. 

Itaque cum huuc Capricorni signo natum fuisse Suetonius 

(Oct. c. 94) in altera vita testetur et poeta ipse hoc versu, 

qui est II, 508, 509: 

„Quid enim mirabitur ille 
Maius, in Augnsti felix cum fulserit ortum?" 

— ut Capricorno vel sideribus cum eo coorientibus tales par- 
tus attribuantur, qualibus quaedam cum Octaviano sit simili- 
tudo, quis est, quin postulet? Atqui nihil eiusmodi invenitur 
Astronomicon neque in quarto (243 — 258) neque in quinto 
(396—449). An putas principem versari inter fabros, ferarum 
domitores, piscatores, carnifices, urinatores, eorum similes? 
Neque ea in re ulla est auctoritas Merkelii, qui propter the- 
mata Tiberii et poetae ipsius mores Augusti quoque descriptos 
se vidisse affirmat. Videlicet is cum Octavianum mense Septem- 
bri primam lucem adspexisse apud Suetonium legisset, emen- 
datam a Caesare temporum rationem parum accurate respiciens 
Librae partus cum Capricorni permutavit. — Nusquam igitur, 
ut hoc iterum dicam, quo modo Augusti sors e sideribus de- 
penderet, demonstratum est in Astronomicis» 

Ergo quoniam nullo modo illius gratiam quaesitam a poeta 
esse apparet, ne extremo quidem loco facere possumus, quin 
Octavianum carminis patronum esse potuisse negemus. Sin 
autem Octavianus non fuit, fuit profecto is, qui illi in imperio 
successit. Eteuim, ut iam in fine alterius capitis posui, quae- 
cunque de hominibus rebusque ab iis gestis apud Manilium 

supersunt, ea ad aetatem unius Tiberii aptissime couveuiunt. 
Quod quo manifestius reddam, antequam, quid sentiam de sin- 
gulorum librorum annis, aperiam, honoris Laehmanni causa 
etiam aliquamdiu testimonia proferre pergam. 



Capiit IV. 

De aliis Tiberianae aetatis rebus, quae in Astro- 

nomicis tangnntur. 

lam incido in mentionem cladis Yarianae, de qua cum 
infesta quaedam cometarum *aliorumque ignium aethereorum 
omina enumerat, Manilius inde a I, 894 haec memoriae pro- 
didit; 

„Quin et bella canunt ignes sabitosque tumaltus 
•Et clandestinis sm*gentia fi*aadibus arma 
Externas modo per gentes, — at foedere rupto 
Cam fera dactorem rapait Germania Varum 
Infecitqae trium legionam sanguine campos. 
Arserunt toto passim minitantia mando 
Lamina, et ipsa talit bellam natura per ignes 
Opposaitque saas vires finemqae minata est; 
Nec mirere graves rerumqae hominamqae ruinas: 
Saepe domi culpa est; nescimas credere caelo." 

Sic lamentari potuisse per se ipsum patet eum solum, 
qui vel conquerentes maximopere cladem illam paene ex- 
itiabilem Romanos animo molliore audiverat vel potius ipse 
eius calamitatis arbiter fuerat. Dilucet enim singulas per 
literas recordatio tanti doloris, quanto cum omnes cives tum 
Augustum affectum esse ferunt, ut diem cladis quotannis 
maestum habuerit ac lugubrem.^) Nostro igitur iure etiam si 
omina infesta, quibus pernicies illa declinari potuerat, defi- 
ciente alio auctore plane ignoramus, ex querelis poetae con- 
cludimus vixisse eum atque etiam scripsisse, cum ignominia 



1) Saet. Oct. c. 23. 

reipublicae allata in animis omnium inprimis superstitiosorum 
haerebat. 

Neque vero ullo pacto indidem efficitur Astronomicon 
librum I iam a. XJ. 762 esse inceptum. Quid enim est proba- 
bilius verique similius quam infelicissimi ducis et amissarum 
aquilarum memoriam per continuos annos apud omnes viguisse, 
quoad recuperatis signis proavisque nostris pacatis Germanicus, 
Tiberii filius, honestissimam pacem confecisset?^) Errat igitur 
Merkelius, cum statuendum esse putat incohasse Manilium 
Astronomica ante annum Augusti emortualem. 

Cuius rei causam eo celerius extenuari, si qua omnino est, 
videmus, quo magis pacis a poeta (I, 13) laudatae meminimus. — 
Enim vero mentionem cladis Yarianae si Augusto imperante 
fecit poeta, etiam ad Augustum profecto Astronomica missurus 
fuisse putandus est. Id enim cogit prooemii natura. Atqui 
hunc in senectute nihil docui gravius tulisse quam casum 
Quintilii atque etiam minus pati potuisse talia convicia, 
qualia memoratis ominibus adiecta sunt. Quod quoniam 
Romanorum nemo ignoravit, sequitur, Octavianum carmine 
delectare ut poeta noluerit. 

At ad Tiberium omni tempore licuit scribere: 

„Ne mirere graves renimqae hominumqae ruinas 
Saepe domi culpa est; nescimas credere caelo!^' 

Hic enim seditionis opprimendae causa in fines Ger- 
manorum missus extemplo animadverterat, ut ait Suetonius 
(Tib. c. 18) Varianam cladem temeritate et neglegentia ducis 
accidisse, fortasse etiam consiliis Octaviani praeposteris, quae 
Tacitus (Ann. I, 55) videtur fatum vocare, adversam fortunam 
aliqua ex parte habuerat quod adsignaret, indeque ipse sic se 
gesserat, ut etiam tum Invicti cognomine dignus esset.^) 
Neque vero unquam honestius memoria pugnae in saltu Teu- 
toburgensi commissae repetita est quam a. XJ. 770, quo 
ineunte pacatis omnibus infestissimis hostibus Germanicus 
Caesar triumphavit. Ac tum ipsum quantum ii, qui venturi 



2) Tac. Ann. I, 25. 43. 3) cfr. M. I, 925. p. 23. Suet. Tib. c. 17. 

fati quasi digitos observant, ad gerendas res valerent, probare 
certe mathematici potuere. 

Quid? quod eundem annum denotatum invenimus iis 
Maniiii verbis, quae prima in hoc capite meis apposui: 

„Qain et bella canant ignes subitosqne tamultas 
Et clandestinis sargentia fraadibas arma 
Exteruas modo per geutes . /* 

Inde enim, etiam si quis modo particulae eandem, quae alias 
nunc voculae, vim esse ob etiam particulam v. 906 subse- 
quentem negaverit, est tamen observandum ad modum con- 
spirare poetam cum historico*), qui narrat nobis: a. XJ. 770 
turbatas esse complures nationes Orientis et bellum motum in 
Africa ac susceptas in se fraudes a ducibus Germanorum. 
Neque ita multo ante, ut scriptum est v. 906, „civilis etiam 
motus cognataque bella significari'' potuerunt ignibus caele- 
stibus, Inciderunt enim in annum 769 et scelus Libonis Drusi 
res novas molientis et consilia Clementis servi „discordiis 
armisque civilibus rempublicam percellere" conantis, unde 
immanis non tam Tiberio quam civibus terror iniectus est.^) 
Quibus rebus quae fuere tum graviores? Ad quas refertur 
commodius versus I, 922: 

„Sed satis hoc fatis faerit, iam bella qaiescant"? 

Atque etiam quaecunque I, 893 — 95 significantur his verbis: 

jjFunera cnm facibas veniant terrisqae minantar 
Ardentis aine fine rogos, cam mandas et ipsa 
Aegrotet natara saam sortita sepalcram^' 

acciderunt, auctore Tacito, eodem tempore. Nam: „duodecim 
celebres, inquit ille, Asiae urbes conlapsae nocturno motu 
terrae: quo improvisior graviorque pestis fuit^) neque solitum 
in tali casu effugium subveniebat in aperta prorumpendi, 
quia diductis terris hauriebantur „effulsisse inter ruinam ignis*' 
memorant. Asperrima in Sardianos lues plurimum in eosdem 
misericordiae traxit" (scilicet inprimis Tiberii). Quibus nun- 



*) Tac. Ann. II, 1-4. 42. «) ibid. c. 27. 32. 39. ^ cfi:. Suet. 
Tib. c 48, et Man. I, 880. 884. 

ciatis quoniam omnibus satis literatis pestis Atheniensis, qua 
Pericles periit, in mentem venit, Manilius et ipse occasionem 
nanctus est canendi I, 881: corpora 

,,Corripit exnstis letalis flamma medullis 
Labentisque rapit popnlos totasque per urbes 
Publica Buccensis peraguntur fata sepulcris." 

lam vero eos, qui res a Tacito traditas memoria custo- 
diunt, simul quando prima Astronomicis manus accesserit 
quaerentes valde delectabit ea legere verba, quae ante de- 
scriptionem pestilentiae sunt: 

„Nunquam futilibus excanduit ignibus aether 
Squalidaque effusi deploraut arva coloni 
Et steriles inter sulcos defessus arator 
Ad iuga maerentes cogit frustrata iuvencos/' 

Neque enim seciis atque ea, quae antea in nostrum usum 
converti, rebus anni XJrbis 770 accommodantur : victus dico 
angustias, quae tum in nonnullis orbis terrarum partibus 
fuerunt. Certiores enim ille Annalium scriptor nos facit 
undique eo tempore venisse legatos provinciarum, qui de 
exactis vectigalibus gravioribus conquererentur : Syriam atque 
ludaeam, fessas oneribus, deminutionem tributi orasse; fru- 
ctibus Cappadocum levatum esse centesimae vectigal; alias 
quoque Asiae civitates levari tributis placuisse mittique ex 
senatu, qui praesentia spectaret refoveretque. Nec dubium 
esse potest, quin talis pecuniae inopia orta fiierit maxime ex 
sterilitate agrorum, quoniam poeta ipse Syriam (lY, 624) 
perustam esse testatur. Adde quod a. XJ. c. 768 continuis 
imbribus accidit ingens Tiberis inundatio eamque secuta est 
aedificiorum et hominum strages ac nimirum nescio quot in 
annos aratio deserta. Qua re miseriam rusticorum ut foris 
sic prope Romam cum animadvertere licuerit, querelas apud 
Tiberium frequentissime certe auditas nonne Manilius suis 
verbis repetere videtur? 

An probaturis hoc nobis opus est demonstrare singulas 
quas dixi a. XJ. 770 res caelestibus ominibus esse significatas? 
Immo, hoc dignum mehercle est lucubratione anicularum sive 

capucini illius, quem Schiller apud Valenstenianos orationem 
habeutem inducit; at nos, quippe qui superstitionibus obnoxii 
non simus, missis praesagiis decet acquiescere in eo, quod 
poetae verba veris a. 770 rebus perbene respondere ostendimus. 
Inde enim effectum est, ut suspicio ea, quam quidem de libro 
carminis I tauquam sub illum annum scripto semel atque 
iterum ac saepius movimus, non modo denuo exsistat verum 
etiam mirum in modum crescat, nec deest spes fore aliis rebus 
perspectis, ut etiam proprius accedat suspicio ad probabilitatem 
eamque pedetemtim consequatur. 

Transeo nunc ad thema Tiberii, quod in Astronomicis, 
dum Augustus iam Divus suo loco in oblivione iacet, accu- 
ratius exspectatione descriptum exstat. Quod antequam quae- 
ramus, ad illum principem poscimus, ut quaedam pertineant 
ex iis, quae de partubus Scorpii ac Sagittarii ab astrologis 
eduntur; etenim Neronis filius teste Suetonio (Tib. c. 5) natus 
est a. d. XVI Kal. Dec. (a. U. 712), cui diei post emendatam 
a Caesare temporum rationem praefuerunt, cum equidem astro- 
nomiae parum peritus Mommseno (in chrono). Rom. p. 305 ii.) 
fidem habeam, extremae Scorpii partes iamque, nisi fallor, 
primae Sagittarii. lamque id, quod volumus, quaerentibus in 
propatulo est, si quidem aptissima sane ad depingendam Tiberii 
sortem videntur ea, quae sunt apud Manilium in libro IV, 
553—565: 

„Scorpiu8 extremae cam tollet lamina caudae, 
Si quis erit stellis tum saffragantibas ortus, 
Urbibas aagebit terras ianctisque iuvencis 
Moenia sabcinctas carvo describet aratro, 
Aat steruet positas urbes, inque arva redacet 
Oppida et in domibas mataras reddet aristas: 
Tauta erit et virtas et cam vhi;ate potestaa. 
Nec non Arcitenens prima cam veste resarget, 
Pectora clara dabit bello magnisqae triamphis 
Conspicaam patrias victorem dacit ad arces; 
Altaqae nanc statuet nanc idem moenia vertet. 
Sed nimiam indulgens rebus Fortuna secandis 
Invidet in facie saevitqae asperrima fronti.^' 

Haec verba ut explicemuS; demonstrare quanta bellica in 

3 

Tiberio virtus fuerit, omnibus haud ignorantibus opus non 
est. Nec secus notae suut constitutae eo auctore praecipue 
in nostris finibus coloniae. Hoc vero unum adnotandum est: 
etiam quaecunque poeta de saeviente Fortuna posuit, perbene 
ad faciem convenire Tiberii, quoniam ea de re Suetonius 
(Tib. c. 68) posteritati prodidit: „Colore erat candido, capillo 
pone occipitium submissiore, ut cervic«m etiam obtegeret, 
quod gentile in illo videbatur; facie honesta: in qua 
tamen crebri et subiti tumores, cum praegrandibus oculis . . . 
Valetudine prosperrima usus est, tempore quidem principatus 
paene tota prope illaesa." Eademque verba nobis quidem 
puto gravissima esse, utpote quibus talis res notetur, qualem 
post Tiberium aliorum quoque principum genitore Sagittario 
fuisse nesciamus. Namque in reliquis nihil prorsus inest, 
quod in solum Tiberium valeat, multis urbes condentibus 
delentibusve atque ex bellis triumphantibus. 

Itaque assentientem me non habet Jacobus, cum in pro- 
grammate Lubecensi (p. 7) Tiberium sic defendit, ut dicat: 
„In myriogenesi Nepae eas tantum, quas extrema cauda gi- 
gnat, naturas edocet IV, 553; idemque V, 340 unius Arae 
mentionem iniicit, quia utrumque astrum ad Tiberium per- 
tinebat ... Cum autem maioribus laudibus eas genituras 
eflferat, quam apud ullum scriptorem, qui de hac arte ege- 
runt, invenias, nonne proclive erit putare, ob Tiberium cele- 
brandum id esse factitatum? Neque minus ad Tiberium re- 
spexisse aio, cum Nepam respectare ad Italiam doceat IV, 781.*' 
Ubi quam sententiam ultimam aperuit, ea non est ita con- 
formata, ut versu IV, 781 amorem patriae Tiberio ingenitum 
significari quasi a limine negem, sed ob ambiguitatem ver- 
borum, quae sunt: „Scorpius . . Italiae tamen respectat ad 
undas" ne id quidem videtur improbabile poetam aequalium 
prorsus immemorem hoc ipso loco solis artis suae praeceptis 
obtemperare, proptereaque, ne in argutias incidam, hunc locum 
praeterire malim. — Deinde cum ceteros versus, quos lacobus 
proposuit, ipse inspicies, sperans fore ut peculiares Tiberii 
mores ostendantur, frustra oculos intendes, nt plura quam 

fortitudinem vel sacerdotii honorem invenias. Non autem 
suffieiunt eae res ad insigniendum illum principem, atque etiam 
minus opportune de eo dicuntur, quae sunt a. V, 345 de Arae 
clientibus : 

„Quid potinB fiDgeot ortas quam templa colentis 
Atque auctoratos in tertia (!) iura mimstros 
Divorumque sacra venerantis numina voce, 
Paene deos et qui possunt ventura videre" 

si quidem Suetonianum illud: „Circa deos et religiones ne- 
glegentior" de eodem valet. Et ne insigni quidem modo neque 
Scorpii neque Arae geniturae memorantur neque ea in re 
quidquam differt dicendi genere a narratione quae est de 
siderum partubus reliqua, nisi forte opinione praeiudicata audi- 
tur. Disseritur etiam pari verborum copia de primis Tauri 
sideribus, de capite Leonis, de prima veste Arcitenentis, de 
acumine caudae Capricorni. Quid igitur „maioris laudis" est 
in eo, quod poeta de extrema Scorpii cauda quaedam exponit? 
Qui tandem inde Tiberii recordatio nascitur? Nonne alius 
quoque cuiusdam ducis mores ad Nepam referri potuere? — 
Ara autem, a qua pontificem maximum, quem fuisse Tiberium 
constat, originem ducere Manilius nullo verbo docet, aliquanto 
difficilius accommodatur illi principi quam Arcturus, cuius 
sideris cum Sagittario simul coorientis dona in V, 359 — 3G4 
sic explicantur: 

* j^quo tempore natis 
Fortuna ipsa suos audet committere census, 
Regalis ut opes et sacra aeraria servent 
Kegnantis sub rege sno rerumque ministri 
Tutelamque gerant populi domibusve regendis 
Praepositi cnras alieno limine claudant/' 

Quae verba legentibus statim venire possunt in mentem quaestura 
et praetura ceterique urbani magistratus, quos teste Suetonio 
(Tib. c. 9) Liviae filius et maturius incohavit et paene iunctim 
percucurrit; verum tamen hoc ipso loco, ut consuetudo fati- 
dicorum fert, omnia in ea obscuritate et dubitatione iacent, ut 
Tiberium praesentem non agnoscamus. Itaque lacobus quidem 

eum monstrare quamvis volebat non potuit. — Ceterum quo- 
niam in enumerandis siderum genituris omnibus orationis 
aequabilitati satis operae dedit et, quod equidem sciam, si 
exceperis Libram, de qua postea accuratius videbimus, ne unum 
quidem sidus ulla laude insignivit, quid est, cur poetam aliis 
scriptoribus®) conferamus? An lacobus pervestigavit eum, 
cuius exemplum omnibus numeris exprimendum Astronomicon 
auctor sibi proposuit? Qua in re etiam 0. Gruppius frustra 
mihi videtur omnes nervos contendisse, cum nuperrime Var- 
ronis disciplinarum librum YI a Manilio versibus inclusum 
esse probare studeret.^) 

Quae etsi ita sunt, non tamen dubium existimo, quin Ti- 
berii thema in Astronomicon quarto illo quem ostendi loco 
supersit. Non est enim consentaneum Manilium, ut fatalem 
omnium rerum necessitatem in ignibus caelestibus sitam 
coargueret, ab aequalibus, quorum casus clarissima verae do- 
ctrinae exempla esse possint, ad priores discessisse. Atqui 
si iam (p. 9) constat, Augusto saeculo vixisse poetam, tum 
quidem nemo et faventibus Scorpione nec secus Sagittario cum 
Arcturo triumphavit et, saeviente non modo telo Arcitenentis 
verum etiam cauda Nepae Fortuna, facie laesus fuit praeter 
Tiberium. Ad hunc igitur referenda videntur, quaecunque 
sideribus illis astrologus attrrbuit. Ac quoniam Augustum in 
simili honore haberi non licet, profecto necesse est ut supra 
concludas quartum quidem Astronomicon librum compositum 
esse post mortuum Octavianum. 

Quo denuo probato me sequere sis in locum, quem in- 
primis Merkelius nec non lacobus frequentaverunt. Est enim 
eiusdem libri inde a vs. 763 compositus his verbis: 

„Yirgiiie sub casta felix terraqae mariqne 

Est Bhodos, hospitiam rectnri principis orbem 

Tumqrie domus vere Solis, cni tota sacrata est, 

Cnm caperet lumen magni sub Caesare mundi.*' 

Hac in carminis parte, ubi auctor orbem terrarum per 

sidera Idisposuit; homines docti obscoris versibus ita aliqaid 
lncis afferre solent, ut eum Caesarem, qui orbem terrarum 
Rhodi recturus fuisse solisque instar mundum illustrasse di- 
citur, Tiberium esse affirment: hunc enim iussu Augusti 
coactum inde ab a. XJ. 748 usque ad 755 in insula Phoebo 
sancta sedem obtinuisse. Quod si Manilii verba quid velint 
recte intellegunt, hinc efficitur, ut tum, cum Astronomicon 
librnm IV ille composuit, Tiberium aliquando imperium a 
patre accepturum iam nemo ignoraverit. Quam ob rem sta- 
tuendum est, tractata esse themata quaeque cum eis cohaerent 
post annum 757, quo mortuis C. et L. Caesaribus rei pu- 
blicae causa Octavianus Liviae filium heredem fecerat. 

Primum autem lacobus minus recte sic*®) ratiocinatus est, 
ut talia, qualia de Rhodo apud Manilium leguntur, scribi 
potuisse negaret nisi multo postquam Tiberius cum patre in 
gratiam rediisset: „hoc esse, ait, inde consequens, quod 
Khodius secessus illi diu invidiosissimus ^^) cum aliqua laude 
commemoraretur ; eo igitur tempore versus hac de re scriptos 
(Bsse, cum gliscente adulatione neque cives puderet quovis 
mendacio demulcere principem nec obdurato ore Tiberius 
curaret, quam abiecto praeesset populo Romano". Etenim vix 
apud Suetonium vel apud Tacitum invenias nomen Rhodi 
ipsum Tiberio fuisse invisum; hoc autem variis locis^^) qq. 
gnoscas graviter punitos esse eos, qui ludibrii causa exilii 
Rhodii memoriam revocaverant. At in gloriationem coram 
Tiberio eandem sexcenties per diem verti potuisse, hoc ita 
manifestum est, ut demonstratione non egeat, neque huius rei 
testem opus est ab Orco excitare Velleium, qui historicus 
(II, 99) penes Tiberium Rhodi privatam fuisse maiestatem 
blande narret. Itaque, si quidem omni tempore Tiberio 
adulatores affuerunt, quot annis post Tiberii reditum Manilius 
Rhodum tanquam iusulam hospitalem celebraverit, confitendum 
est nuUo modo e IV, 764 cognosci. Ac vacillavit ita lacobus 

ipse, ut a. 1832: laudem illam post Octaviani mortem scriptam, 
a. 1846: impertiente eam poeta Tiberium in imperio nopdum 
successisse iisdem versibus demonstraret. — Cuius viri poste- 
rior opinio vanis argumentis sustentatur. Horum cardo cum 
in participio, quod est „recturus", solo versetur, nullo ne- 
gotio effringitur. Licet enim ea verbi forma optimo iure ita 
uti, ut significetur non is, qui haud ita multo post ad rem 
publicam accessurus est, sed is, cui Rhodi moranti iam fato 
destinatum est aliquando imperium submittere. Nam Rhodus 
nec scribente poeta est principi hospitium nec fuit antea re- 
genti, quod subsequente „tum" particula per se ipsum intel- 
legitur. Quare orationis brevitas a Manilio passim affectata 
commendat usum participii Futuri, in quo quae insit vis sup- 
pleta „olim" particula admodum apparet. — Deinde Jacobi 
verba: „Praesentis, credo, saeculi felicitatem laudaret (poeta), 
si iam imperium fuisset adeptus (Tiberius); sed in eius socie- 
tatem acceptum tum iam fuisse ex his verbis concludas'* — 
quid velint equidem non is sum, qui intellegam. Talia enim 
posuit proinde quasi praeter ceteras regiones Rhodus insula 
Tiberio continuae curae fuisset et diuturnum hospitium. — 
Item pergit hallucinari, ne quid gravius dicam, cum in pagina 
subsequenti scribit: „In libris primis non semel Tiberium tum 
in insula Rhodo latitantem Romanisque invisum carpsisse 
animadverto" idque ut probet, Capri<}ornum Tiberii causa pro- 
num et tortum dici statuit. Quid enim perversius excogitatur 
quam haec : „Sub Capricorno natus erat Tiberius, invisus urbi, 
cum primi hi libri scriberentur. Inde ambigue „tortum" (II, 
290) i. e. obscurum et dolosum hoc sidus nuncupat. Eodem 
refero, quod supra similiter alludens „pronum" (II, 253) eum 
iacere dicebat. In insula Rhodo tunc ille neglectus ab omni- 
bus latitabat." Quo tandem modo intra tredecim annos^^) 
Scorpius se vertit in Capricornum? Hoc signum Augusti fuit, 
non Tiberii.^*) An cadit in Suetonium subito ac poetam 

errare? Quin etiam, ut ceteras ineptias merito silentio prae- 
teream, Jacobus eam in suspicionem venit, ut cladem Varia- 
nam ante secessum Rhodium accidisse opinari videatur. Non 
enim explicavit, duae illae sententiae, quae sunt altera (praef. 
p. 17): Primi libri scripti sunt Tiberio Rhodi exulante neque 
unquam ultimam manum experti" altera prius (p. 16) iudicata: 
Primum librum non diu post cladem Yarianam finitum dicas." 
— quanam parte cohaererent. An libros II et III ante pri- 
mum a poeta putat esse confectos? Haec res inaiidita foret 
in literarum Romanarum historia. An cladis mentionem plus 
lustro post incohata Astronomica quasi calidam esse insertam? 
Hoc iudicandi nuUa prorsus conceditur potestas. 

Itaque, ne multus sim, quod in carmine Tiberii exilium 
tactum esse conicimus, hoc iis tantum versibus, qui in libro IV 
de Rhodi felicitate habentur, possumus quodammodo probare. 
Quanquam quid dico probare? Nonne illo principe alios quo- 
que, qui et ipsi aliquando recturi orbem terrarum erant, insula 
Virgini obnoxia liberali hospitio accipit? Unum quidem inter 
omnes constat apud Rhodios versatum esse maiore honore 
quam maestum illum Liviae filium. Auctore enim Tacito Ger- 
manicum novimus suadente patre in Asiam proficiscentem, ut 
motum Orientem pacaret, cum navem in traiectu ad Rhodum 
appulisset, hoc loco aliquot dies animum remisisse. Altcr 
autem, Claudius Nero, qui principatum adeptus libertatem 
Rhodiis ademptam reddidit, videtur eos adiisse, ut ad resti- 
tuendam Jovis colossum, qui terrae motu conciderat, pecunias 
aflferret. Nam eius quasi alterius Solis in honorem ferunt 
Antiphilum Byzantinum epigramma conscripsisse, quod inscri- 
bitur: Efc '^P(58ov ttjv v^aov, fe N^ptov Iv aix^ TrapsY^veTO 6td tov xo- 
Xowdv.is) Atque etiam, quod ad rem plurimum facit, illi de 
quibus agimus libri quarti versus ratione et morum et tempo- 
rum habita melius conveniunt Germanico quam Tiberio. Qua 
re perspecta (erit autem pluribus explicanda postea) illius 
relegati mentio, quae apud Manilium hominibus doctis adhuc 

satis certa visa est, adeo labefactatur, ut tota quae ibi posita 
est de yivo Augusto argumentatio corruat et ad nihilum re- 
digatur. 

Quod effecisse cum nunc quidem satis sit, labefactatam 
relinquamus, ut spectante Manilio Tiberium imperii guberna- 
culum tenere etiam aliunde exploremus. Restant enim non- 
nulli loci, quos monstrare ac perlustrare ab huius capitis na- 
tura iam alienum non est. 

Primum duco ad lY, 236 — 237, quibus versibus iungere 
libuit V, 706 — 707. Ubi de elephantis scripta haec vi- 
demus : 

„Gumqne elephante loqni tantamqne aptare loqnendo 

Artibus hnmanis varia ad spectacala molem 

(Scil. Oentauri 'partus delectat); 

llle (Ursae partus) elephanta premit dorsa stimulisque monebit 

Turpiter in taDto scandentem pondere funes." 

Quae verba si stant, quintum saltem probant Astronomicon 
librum compositum esse Tiberii aetate. Nam Suetonius in vita 
Galbae: „Honoribus ante legitimum tempus initis, inquit, 
praetor commissione ludorum Floralium novum spectaculi 
genus, elephantos funambulos, edidit". Hoc autem factum est, 
nisi omnis annorum ratio fallit, cum Galba diem obierit 
septuaginta duos annos natus a. U. 822, multo post mortem 
Octaviani. Sed fatendum est elephantos funambulos non ap- 
parere in carminis libris manu scriptis sed perductos esse a 
Bentleio, cui bestiae turpiter in tanto pondere cunctis ce- 
dentes parum (apud Manilium) probabiles visae erant, neque 
vero pariter ac Merkelio omnibus placuisse. Yelut Jacobus 
nullo reclamante Manilio sine dubio literis quibusdam a libra- 
riis fraudato elephantum punctis cedentem restituendum esse 
censuit. Qui cum poetae satisfacere celerius videatur quam 
funambulus non sine omni vi incedens, singulis artibus cetera- 
rum bestiarum (Y, 702 — 710) non enumeratis nescio an maio- 
rem Jacobo, qui elephantos funambulos prius comprobatos 
ipse misit, fidem habere debeam. Itaque non iuraverim in 
verba eorum, qui in variis spectaculis lY, 237 etiam exercitia 

sehoenobatica fuisse pro vero affirmavere. Non tamen abest 
suspicio, quin Astronomicon auctor quondam in elephantis, ut- 
pote quos eximiis laudibus efferat, artem plane inauditam fue- 
rit admiratus. Quin etiam, quamvis emendationem Bentleianam 
tanquam violentam respuamus, concedendum est fieri potuisse, 
ut Manilius ante quam libros IV et Y componeret, nisi Romae, 
alias tamen elephantos per funes ingredientes spectaret. Ex- 
ponemus enim infra eum multum in itinere fuisse atque eo 
pervenisse, ubi bestiae iliae nascuntur. Nullo tamen modo 
elephanti quonam anno a Manilio gloriam ceperint, nobis 
Y, 707, ut voluit Merkelius, significatur. 

Quibus missis pergo ad alium locum, quo usi posteriores 
quidem Astronomicon libros referamus ad aetatem Tiberii. Est 
autem in prooemio libri IV. Ubi (vv. 1 — 13) tanta cum since- 
ritate ac severitate poetam deprehendimus conquerentem de 
avaritia aequalium et luxuria, ut plane a fide abhorreat ea 
sententia, qua Lucretii Horatii Gratii Ovidii ut aliis rebus sic 
querela exempla imitari tantum voluisse incusetur. At rectius 
agent, quicunque talia extrinsecus mota fuisse ac referri quasi 
populi vocem censebunt. Quod nisi fuisset, mirum sane esset, 
poetam semel iterum saepius tamque graviter invehi in homi- 
nes praeter modum profusos, velut v. 375: 

„Atqae haec (aacnpatio) in laxnm; iam veDtri longins itnr 
Qnam modo miUtiae. Nnmidarnm pascimnr oris 
Phasidos et lucis."^^) 

Itaque vix errabis, si poetam finges lamentantem eo teifi- 
pore, quo luxus coercendus civibus fuit in optatis. Anno autem 
769 in senatu saiepe multa in luxum civitatis dicta esse ob- 
stante principe testatur Tacitus*''^), ita ut decerneretur: ne vasa 
auro solida ministrandis cibis fierent neve vestis Serica viros 
foedaret. Nec secus consules a. U. 775 animadverterunt in 
luxum, qui immensum, ut ait Tacitus, proruperat .ad cuncta, 
quibus pecunia prodigitur. Alia enim sumptuum, quamvis gra- 

viora dissimulatis plerumque pretiis occultabantur, ventris et 
ganeae paratus assiduis sermonibus vulgati eranf lamque a. 
770 Tiberius Drusum filium in Illyricum misit, ut iuvenis luxu 
urbano lasciviens in castris melius haberetur et militiae ad- 
suesceret. Cui prope modum quasi ex ore ereptum videtur 
Manilianum illud (IV, 404) : 

^Luxariae qnoque militia est". 

Qualia posteritati quoniam prodita sunt, audacioris animi non 
existimo esse ex his coniectare de tempore, quo Astronomicis 
finis fere impositus sit, atque statuere librum IV post a. U. 769, 
V ante ia. 780 esse confectum. 

Quod ut suspicer, haud minus commoveor eo loco, quem 
postremum Jacobus in quaestionem non sine fructu vocavit. 
Reperiebat enim is inde a V, 510, cum de partubus Cassio- 
peiae legebat, non in foliis, quibus Bentleius Astronon^ica arte 
critica castigata mandavit, sed in exemplis manu scriptis haec 
verba : 

510. „ninc Augusta nitent sacratis mnnera templia 

511. Et Mithridateos vultus induta tropaea, 

512. Aurea Phoebeis cei*tantia Inmina flammis, 
518. Gemmarumque iabar, radiantes lucibus ignes. 

514. Hinc Pompeia maneut veteris monamenta triumphi 

515. Et quod erat regnum, pelagus foit, ana malorum 

516. Non exstincta laes semperque recentia flammis.'^ 

Quorum versuum posteaquam ordinem a librariis valde depra- 
vatum ita emendavit, ut v. 511 post v. 516 et v. 515 post v. 
543 collocaret, posito pro „lues" „acie" vocabulo, haud in- 
epte, ut alias saepe, de vs. 514, 516 disseruit*®) in hunc modum: 
„Pompeia monumenta, quae semper recentia * flammis dicuntur, 
de theatro Pompeio interpretor, quod igne fortuito haustum 
se exstructurum Tiberius pollicitus est, quod nemo e familia 
restaurando sufficeret, manente tamen Pompei nomine, ut ait 
Tacitus (Ann. III, 72). Nam quod id opus Tiberius imper- 
fectum reliquit, nihil poetam impedire potuit, quominus hanc 
in eum laudem poetarum more conferret. • Factum id autem est 



w) Praef. p. 16 et ed. p. 187, 

a. U. 775. — Acie vox bella civilia significat, quae theatro 
nihil obfuerunt; etiam flammis non semel absumptum est." 
Addere poterat Jacobus, Suetonii (Tib. c. 47) verba ut aliqua 
parte constringeret, ex Annalibus (VI, 45), ubi de Tiberii 
parsimonia mentio est: „Ne publice quidem nisi duo opera 
struxit: templum Augusto et scenam Pompeiani theatri, eaque 
perfecta contemptu ambitionis an per senectutem haud de- 
dicavit.*' Quae opera quo anno perfecta essent quamquam 
Tacitus narrare oblitus est, tamen non solum id, quod Jacobus 
monumentis Pompeianis statuit, ratum habeo, vferum etiam 
templum Augusti, quod ille dixit, a Manilio et ipso memora- 
tum agnoscere mihi videor in versibus, quos supra adscripsi, 
Y, 510, 512, 513. Facilius enim animo fingo eundem artificem 
et theatrum Pompei renovasse et templum Augusti publice ex- 
struxisse exstructumque rebus quam pretiosissimis ornavisse, 
favente, ut credit poeta amicus, Cassiopeia, cuius sidere natus 
esset. 

Qua ratione versus, qui nunc ante oculos sunt, si opera 
Jacobi recte explicavi — quod esse confido, quoniam saeculo 
Augusto de priore theatri incendio nullam apud rerum Roma- 
narum scriptores memoriam repperi — hoc sane manifestissi- 
mum videtur, extremam quidem Astronomicon partem pertrac- 
tatam esse non ante a. U. 775. Quo eodem tempore, ut ad 
priora redeam, etiam novissimum illud spectaculi genus a 
Galba editum fuisse veri est simillimum. Itaque nisi aliae res 
officiunt, haud commoti mera acerrimi ingenii verecundia no- 
stro iure aditum in carminis fines dare possumus elephantis 
funambulis a Bentleio ductis, Cuius rei occasionem multo 
aegrius adipisceremur, nisi versus V, 515, 516 ab illo pro- 
scriptos Jacobus opportunissimo quemque loco servasset scite- 
que, ut puto, in integrum restituisset, praesertim cum Bentleius 
nepos Manilium tempore Augusti floruisse ex avunculi com- 
mentariolis cognovisse se scripserit. 

Sed iam tempus est terminare hoc quaestionis caput, quod 
ne amplius grandiusve reddiderim vereor. Inde utinam denuo 
cognoveris principis loco Tiberium, non Augustum cultum esse 

ab Astronomicon auctore. Quo concesso in promptu tibi ma- 
nebunt etiam notae quaedam annorum, quae hic illic in car- 
mine ipso adhuc apparuerunt, moxque aliis inventis continget, 
quae spes me quidem iam tenet, ut singulis Astronomicon 
libris quaenam sit aetas accuratius multorum exspectatione 
definiam. Propterea nolim neglegas superesse quaedam in 
primo, quae ad annum 770, in quinto, quae ad a. 775 haud 
incommode referantur. 



Caput V. 
De genere dieendi Maniliano. 

Quo quisque regnantis Tiberii anno Astronomicon liber 
compositus sit priusquam eiusdem aetatis aliis carminibus com- 
paratis aperire studeam, ad tuendam unius principis personam 
reliquum est, ut brevius disseram de genere dicendi a Manilio 
expresso. 

Huius rei quod iam proprium fuisse inter omnes con- 
stat, inde Bentleius vel gravissimum repetivisse dicitur argu- 
mentum, quo totum carmen Augusti cuidam aequali deberi 
probaret; verum tamen parum validum, ut demonstravere Fr. 
A. Wolfius et Jacobus. Remota enim ex indiciorum numero 
elocutione ipsa, utpote quae peregrinitatem prae se ferret, 
viri doctissimi nepos cardinem ratiocinationis posuit in adno- 
tatione, quam avunculus addiderat ad Terentii Andriam (II, 
1, 20): „Yeteres, in quibus etiam Nigidius, in nominibus sub- 
stantivis exeuntibus in ius vel ium semper genetivum casum 
i simplici efferebant, nunquam auxilii, consilii, sed auxili, con- 
sili. Primus ex poetis, qui hodie exstant, Propertius bis vel 
ter, Ovidius saepissime et post eum alii omnes geminum ii usur- 
pant: sub Augusti scilicet aetate mutatio illa facta est. Cum 
igitur Manilius habeat: consilium, auxilium (decem tria omnino 
id genus verba) nunquam vero consilii, auxilii — licet ceteris 
casibus obliquis saepissime utatur — omnino concludendum 

est, illum vixisse ante hunc inductum morem. Neque enim 
credibile est eum adeo religiose ab usu horum genetivorum, 
qui quidem tautas sibi attulissent commoditates, abstinere vo- 
luisse, si quidem sihi ex more sui saeculi iis uti licuisset.^< 
Huius conclusionis Bentleianae primus Wolfius (Anal. lit. h 
p. 61) vim infregisse sibi visus est ita, ut excepto voca- 
bulo, quod est III, 92 negoti, a manu Manilii Genetivos 
ne in simplicem quidem i exeuntes in Astronomicis ex- 
stare contenderet, nihil igitur ratione inde deprompta de Ma- 
nilii aetate criticos assecuturos. Deinde Jacobus (progr. Lub. 
p. 10) quamvis illius casus exempla non deesse, sed crebra a 
se reperta esse coarguerit, velut I, 691; II, 211, 560, 569 
sagittari I, 795 Claudi II, 232, 464, 505 aquari, non ta- 
men est oblitus addere ne inde quidem Augusteam aetatem 
effici posse, quandoquidem unicuique vel recentissimo liceret 
in re minime ignota antiquos sectari. Quod cum omni tempore 
ita fuerit, a re nobis diiudicanda Bentleii argumentum amo- 
vere et ipsi debemus. Ac quoniam in exemplis, quae supra 
apposui, nimis manifesta est ea necessitas, quae ad metrum 
conformandum in Genetivis simplicem i literam sibi vindicet, 
pudet nos aliquid commodi hinc percipere, quod priscae illius 
Genetivi formae usu scriptores etiam Tiberio se commendare 
potuerunt. Desiderantur enim eius modi versus, in quibus 
formam Genetivi recentiorem per numeros usurpare poetael i- 
ceat. 

c 

Sequitur autem ab aliis partibus Manilius id dicendi genus, 
quo similius Tiberiano esse satis novimus potuisse nullum. 
Jam supra ambiguitatem orationis observandi frequenter 
data est occasio. Idem vitium Tiberii fuisse Tacitus (Ann. 
XIII, 3) auctor est, apud quem scriptum videmus etiam con- 
sulto illum verborum ambiguitati operam navasse. — Certiores 
vero nos multo de ea re facit Suetonius (Tib. c. 70 et gram. 
c. 22) sermonem Tiberii peculiarem propriumque in vita eius 
sic djBclarans : „In oratione Latina secutus est Corvinum Messal- 
lam, quem senem adolescens observaverat. Sed affectione et 
morositate nimia obscurabat stilum, ut aliquanto ex tempore 

quam a cura praestantior haberetur. Sermone Graeco quam- 
quam alias promptus et facilis, non tamen usque quaque usus 
est. Abstinnitque, ut prius . . . veniam postularit, quod 
sibi verbo peregrino utendum esset atque censuerit . . . 
pro peregrina nostratem requirendam aut, si non reperiretur, vel 
pluribus et per ambitum verborum rem enunciandam.^' Huc 
addenda sunt, quae idem scriptor antea in vita Octaviani de 
Tiberio huic dissimillimo posteris non occultavit. „Genus elo- 
quendi Augustum ait secutum esse elegans et temperatum, vi- 
tatis sententiarum ineptiis atque concinnitate et reconditorom 
verborum, ut ipse dixerit, foetoribus; praecipuamque curam 
eum duxisse, sensum animi quam apertissime exprimere et vi- 
tavisse omni modo obscuritatem. Cacozelos et antiquarios 
ut diverso genere vitiosos pari fastidio ab eo esse spretos nec 
pepercisse eundem Tiberio exoletas interdum et reconditas 
vocis aucupanti." — Denique maximi hoc quidem loco momenti 
est, quod Suetonius docuit Tiberio maxime curae fuisse noti- 
tiam historiae fabularis usque ad ineptias atque derisum atque 
venisse interdum heroum in consuetudinem. 

Haec igitur Tiberio loquente sunt animadversa: primum 
vocum peregrinarum pertinax contemptio, deinde verborum ob- 
soletorum usus, tum mira fabularum admixtio, denique egregia 
sententiarum obscuritas. Neque in alias res easdemque non 
necessarias nimis magnum studium multamque operam contulit 
Manilius. 

■ 

Sunt enim, ut a postremis incipiam, sententiae et brevi- 
tate et obscuritate insignes cum per totum opus difiPusae tum 
in fabulis vel historiis illis, quarum carminis ornandi causa 
miram copiam intextam videmus. Quam rem ut exemplis illu- 
strem, locos tantum, ad quos aditus commodissimus patet, mon- 
strabo; nam nescio an longum sit ante oculos lectorum eos 
verbotenus singulos ponere. Ducente Merkelio adspicias quaeso 
si placet, primum I, 755 — 900, ubi plures res gestae tanguntur 
quam snnt versus ; deinde II, 1 — 6, 12 — 17, 25 — 36, 583 et qui 
hunc sequuntur, interdum in crassis complura iacent tenebris, 
quas ad dispergendas opus est facibus eoirum, qui quasi antra 

regni heroici remotissima penitus iam pervestigavere, velut 
II, 16: Hesiodus memorat 

„Et sub fratre viri nomen, sine fratre parentis;" 

tum III, 1—25, lY, 36—68, Y, 460—469 poetam eodem modo 

fabulas vel historias, ut ait clarissimus ille Ovidii existimator, 

praelibantem et persalutantem habes, quasi eanes e Nilo bibunt. 

Unde ex argumentis tragoediarum multarum unam in paginam 

coarctatis ut exemplum depromam: „Gaudebunt, inquit, me- 

morare 

^Buctantemqne patrem natos solumqne reversum 
Et caecnm sine soie diem . .^' 

Ita constipatis fabularum aenigmatis aegre e miro verborum 
involucro enucleandis nos passim exercet. Sic factum est, ut 
a nullo Romano carmina vel ad aditum spinosiora vel ad tracta- 
tionem aridiora posteritati relinquerentur. Quin caligine op- 
pressi permultis in illustrandis Astronomicon locis docti homi- 
nes frustra adhuc desudavere, quod iam supra, cum de principe 
poetae patrono erat quaestio, facile intellegebatur, atque etiam 
ludibrio ii aliis fuere tauquam si quadam naturae perversitate 
in hispidis quam in cultis habitare mallent. Est autem con- 
sentaneum vel potius oportet, si quis libris suis alicuius gra- 
tiam cupiat conciliare, eum nihil habere antiquius quam ut sa- 
porem eius, si ita dicere licet, literarium diligentissime observet 
neque in scribendo ulli rei studeat, nisi qua illum delectet. 
Quodsi patet Astronomicon auctorem sequi Tiberii iudicium 
nobis satis notum, nonne hinc denuo probabile reddemus 
hunc principem fuisse, cuius benevolentiam ille captaverit? 

lam vero quem ad modum genus dicendi progrediente tem- 
pore obsoletum redintegraverit Manilius, ita facile ostendam, 
ut aut nominum aut verborum formas pro auctoritate Ennii sive 
Lucretii ab illo sublectas in adspectum afferam. Lege igitur 
si placet: I, 27 clepere — I, 274, 305 cludere — III, 146 
apisci — III, 423 didere — I, 88 itiner — I, 427 ollis — II, 
726 parti ablativum casum, quem in i literam desinentem de- 
cies repperit Jacobus — II, 831 vitai, Y, 339 Nepai, genetivum 
auctore Bentleio poetae restitutum — II, 884 finis, generis fe- 

minini vocem — lY, 823 diu i. e. die. Sed haec quidem hac- 
tenus, ne mere enumerando vel folia literis expleantur vel tem- 
pus frustra cousumatur. Etenim licet plus sexcentis mehercle 
testimoniis possim probare Astronomica praecipue Lucretiani 
carminis ad similitudinem esse composita maximeque in docen- 
dis rebus saepenumero simplicitatem Lucretii propriam affec- 
tatam, satis tamen est paucis demonstrasse poetam eum, cuius 
aetatem anquirimus, tali dicendi genere usum esse, quale qui- 
dem Tiberium cacozelum illum et antiquarium summo amore 
amplexum esse nobis compertum est. — Quodsi huius in vesti- 
giis oratoriis cum totum per carmen incedere Manilius non 
dubitaverit, qua tandem ratione efficitur, ut patrocinio Augusti 
tanquam ab illo^expetito fides nascatur? Unde poeta in spem 
potuit venire obscuram obsoletamque orationem ei fore oblec- 
tamento, qui ab omnibus nihil vehementius posceret, quam ut 
apertissime et consuetudini convenienter dicerent? Necesse fuit 
carmina cognoscenda daret ad eum, qui apud Latinos sicut 
peregrinis hominibus ita soloecismis suis civitatem tribuere 
cuperet. Longe vero propensissimum ad Astronomica legenda 
vel etiam remuneranda fuisse Tiberium clarius luce foret, si ex 
ipsius operibus, quam oratio redoluisset antiquitatem in illo 
carmine hic illic conspicuam, perciperemus. Atqui dolemus 
nihil ex iis superesse nisi orationes verbis Tacitinis*) expressas, 
quae ad rem nihil faciant. Itaque Suetonii in auctoritate ac- 
quiesceridum nobis erit.2) 

Perinde, quam arcte inter scribendum Manilius ad sermo- 
cinantis Tiberii consuetudinem se accommodaverit, inde appa- 
ret, quod praeclarus inter poetam et principem consensus est 
de Graecis verbis Latinae linguae inferendis. Identidem enim 
deprehendimus astrologum veniam postulantem, sicut Augusti 
successor apud senatum consuevit, quod patrii sermonis egestate 
vocabulo peregrino uti cogatur. Quae res etiam si ab exemplo 
Lucretiano (I, 830) originem ducit, simul tamen haud dubie 



^) Ann. III, 6, 53; IV, 87. ^ Suet. gram. c. 22. — Cfr. Charis. 
p. 124. 



Tiberii seasni blaDditori fnere id genns versns, qnibns se 
ipsam aegre ferre uaum Graecomm nominum poeta indicat. 
Ex his in medinm profem lubet noanulloa ; 

FerBpice Qunc teDnem Tisn rem, poDdere mag^am 
Et tantnm Graio digoari nomine pasBam. 

inter Graias horoBcopns editnr nrbes 
Nec capit exterDam, proprio qnia nomine gandet 
Daemonien memorant Orai — Romana per ora 

Et ei qna externa referentnr nomina lingaa, 
Hoc operis, dod vatig erit ; non omnia flecti 
FosBnnt et propria meline anb voco- notantnr. 

I, 333: Graia ophincboa nomioe dictnB. 

I, 446; Qnae notia antiqoi disernnt aidera vates. 

Conferas sis etiam II, 888—909, 916, 937, III, 162,_ 190, 
IT, 818, V, 546. Quoa versos ubi primnm adspectu dignatus 
eris, vix te faltet Graecorum vocabuiorum excnsationem a 
poeta quaeri ac contextui carminiE ineeri non ideo, quod Lu- 
cretianam orationem propoBitam ad imitandnm babeat, sed nt 
consilium quoddam ad praesens spectans p^rficiat. Noc ne- 
gabis si non manifestnm, probnbile tamen esse eam, a qao 
cannina sua legi valt Manilins, valde taedere sermonia Latini 
Qraeeia yocibns exornati, neque huius rei famam nd poetam 
pervenisse ita mnlto ante quam librum aecundum incohaverit. 
Neqne enim nsqnam in primo petit, nt is qni carmiuibua snis 
operam daturns sit, ctiam externa in iis verba benigue accipiat, 
Bed venia ab eo non implorata saepe res graece nuncupat, ve- 
Int I, E>66, 268, 331, 353 alias. Hoc autem faatidinm de Octa- 
viano memoriae proditum invenitur apud nullQm eius rernm 
scriptorem; e eontrario Suetonins (Oct. c. 71, 87, 99} accedit 
testis, qui principem huDC doceat magis aequo consneviase 
inter latine et loquendum et scribendum a Qraecis non modo 
Tocabula Tcnim etiam totas senteDtias mutnari. Tali igitur 
coram homine sive Divo hand opua fuit poetam qnaecDnque 
verba cotidiano usu vel aliis astrologiae auctoribus tunc parum 
commendata viderentDr, etiam mirum in modum — velut II, 
897. III, 40 — excusatione necessitatis defendere. — Qua in 

re ne hoe quidem nos habet admirantes, quod poeta, cum no- 

minum quidem externorum — si modo librarii recte tradidere 

— externas formas saepius ponere non dubitet, quod apparet 

ex I, 268, 774, IV, 764, 801, 804, ad significandas tamen artis 

astrologicae notiones verba a Graecis ad hoc inventa usurpare 

veretur. Hanc enim ipsam dubitationem allatam voluisse Ti- 

berium iam cognovimus e Suetonio. Nam quid pluribus vel 

per ambitum verborum enunciare potuit ille nisi eas res, quas 

qui primi inter Graecos tractabant paucissimis sonis denota- 

verant? Vel hac igitur parte Manilius satisfecisse videtur vo- 

luntati Tiberii. 

Et quoniam usque quaque ad huius iudicium stilus a poeta 

ducitur, non praeter ius eum iam adiungemus iis poetis socium, 

quorum in numero fuisse Germariicum, principis filium, et for- 

tasse etiam Pedonem, quem in elegia quadam ex Ponto (IV, 

16, 4) Sidereum vocat Ovidius, constat, neque idem erit segre- 

gandus ab iis Tiberii aequalibus, inter quos ingens vetustorum 

et obsoletorum verborum studium eluxisse Suetonius comme- 

morat, neque ab ea illius temporis hominum factione, quam 

Ovidius existimante Merkelio in Tristibus (V, 3, 55) strictim 

attingit hoc disticho: 

„Si veterum digne veneror (cum) scripta virorum, 
Proxima non illis esse minora reor'*. 

Sic si recta in ratiocinando progressi sumus, Manilianum 
dicendi genus, quippe quod ab Octaviani approbatione plane 
abhorreat, et ipsum argumentum est, quo Astronomicon aucto- 
rem regnante Tiberio exstitisse omnibus persuadeamus. 

lam pariter magno usui fore puto aliud e re metrica re- 
petittlm, in qua tanta sane ille versatus est arte, quanta maior 
Ovidio ipso non excepto in Latinorum scriptorum numero 
apud neminem spectatur. Cuius existimator nostra quidem 
aetate peritissimus, Lucianus Mueller^), quod ceteros poetas 
versuum elegantia paene superasset, Manilio palmam decernere 
npn dubitavit graviusque quondam invectus est in Jacobum 



3) De re metr. p. 52, 216, 221, 317, 320, 324 al. 

ot metriea vitia Aatronomieis temere inferentem. Hli autem, 
qai acriore sensu maioreque iadicti aeomine in esaminandis 
poetia floreat, nos qnidem ultro credimus, cum Anonyranm 
enm, qni qno tempore Mnsia sacra tnlerit nnnc anqairitur, 
ttua cum altero Anonymo hand minns obscuro, quem Homernm 
Latinnm nominare solemns, fuisse atataat*) inter eos, qui op- 
pressa populi libertate Tiberio omni modo adulantes maxima 
Titae eommoda se paratnroa sperarent. Etenim hoe tempore 
deficientibuB rebus sublimibus digniaqne quae Tersibus manda- 
rentnr facillime sine dubio nasei potuit illnd artifienm genus, 
qni metricarum legum in acerbitate praestantiam snam positam 
esse putarent. Et quamqnam hic non est locns ad exponen- 
dam Manilii artem, quae quijlem in Astronomicis conBpieitnr, 
opportunuB, tamen dieendum est omnibus in versibtis inde ab 
initio esse eandem neque a poeta prirao tironum more exerceri, 
' deindc magis exeoli, denique omnibns nnraeris absolvi. Tale 
profecto iudieinm — hanc enim fidem Jaeobo'') habere nescio 
an lieeat — valet ad traetandam materiam, cuius qno dintins 
fontes exhaurit poeta, eo dulciore liqnore quasi nos recreet. 
In metrica vero re tam perfectus e schola in pnblicnm pro- 
dit, ut optimis qnibusque magistris discipulum se oA ingeninm 
eonformnndum nsum esse passim prae se ferat. Neqae ipse 
nobis putandus est hexametri artem, quam incohavit post Ca- 
tullum Propertius, promoverunt Tibullus et Vergilius, perfe- 
cisse talem, ut iucundius non possit eogitari singulis. Nimis 
enim, cum ad Astronomica scribenda aggreditur, flore fruitur 
inventutis tantoqae animi ardore, ut hnic carmini totam pet 
vitam omnem operam navare secnm constitnat eoque eonsilio 
motns prooemio libri I {vv. 114—118) hanc precationem inter- 
ponat : 

„FBveat magno Fortana labori 
Annosa et molli contingat vita senecta, 
Ut possim renim tantas emei^ere moleB 
Magnaqne cnm parvie gimili percorrere cnra". 



*) Philol. XV, p. 481, 492. De re metr. p. 52, 329, 333. S) Praef. 
16 extr., progT. Lnb. p. 13, 14, 

Quibus rebus perspectis quem ad artis metrieae doctorem 
eum se applicuisse manifestius est, quam ad Ovidium, quem 
Muellero iudice plerique posteriorum poetarum metro accentu- 
que imitati sunt? Neque enim est credibile neque ulla ratione de- 
monstratur hunc ab illo superbo animo fuisse despectum, quod 
ex Ovidii Ibide cognovisse sibi visus est Merkelius. Cuius rei 
quae ille attulit indicia vel argumenta, multo longius sunt re- 
petita, quam quibus nobis persuadeat intercessisse Ovidio cum 
Astronomicon auctore, qui Ibis vocaretur, gravissimas inimici- 
tias et simultates. At multo facilius est, quod posthac palam 
fiet, Ovidium ipsum probare, quisquis Astronomica composue- 
rit, ei praebuisse exemplum non magis metricae quam adula- 
toriae artis, cuius nos propemodum piget non tam in Fastis 
quam in Tristium libris epistolisque e Ponto missis. Unde 
quando quidem sanae mentis erit concludere, Astronomica in- 
cepta esse non ante quam Ovidiana illa opera inter familiares 
ceterosque poetae studiosos pervulgata essent, rursus illa cer- 
tis imperantis Tiberii annis assignabimus. 

Quam ad rem priusquam transeam, nunc, quia in Manilia- 
num dicendi genus inquirimus, possum persequi poetae aucto- 
res, qui quo tempore floruerint simulac satis compertum erit, 
ipsum suos ad annos revocemus. Quoniam autem non modo 
primum carminis librum post cladem Yarianam, post annum 
igitur U. 762 scriptum esse ex ipso apparet, sed totum carmen 
ineunte Tiberii principatu confectum esse, quocunque modo 
adhuc poteram, demonstravi, primum ad percontandam accu- 
ratius Astronomicon aetatem nihil exp'edit, quod nobis in 
promptu est ingens indiciorum copia, qua Manilium maximo- 
pere e Lucretii libris, qui sunt de rerum natura, modo leges, 
quibus inter componendum obtemperaret , modo elocutiones 
derivasse coarguam. Nam hic Romanorum poetarum princeps 
iam a. U. 699 vita decessit. Deinde futilia sunt et hoc loco 
in cassum relabantur, quibuscunque splendide probamus partes 
agere in Astronomicis etiam Yarronem, Yergilium, Horatium, 
alios, si quidem ante 762 clari fuere. Item cave quaeso poscas, 
ut et mediocria Nigidii fragmenta a Merkelio (Ov. Fast. p. 185) 



— 53 — 

collecta et Hygini libros Astronomicos a nebulone quo- 

dam perperam, ut credo»), excerptos tanquam reliquias fontium, 

e quibus Manilius doctrinam suam hauserit, pluris aestimem. 

Hunc Hyginum a nostra quaestione removendum esse censeo, 

quamvis in II, 25 — 38 animi iudicium sua sponte eo propen- 

deat, ut Astronomicon auctori bibliothecarium Augusti, quo 

omni disciplinarum genere, inprimis genealogia et astronomia, 

instructiorem'') se praebuisset, eo notiorem fuisse existimem. 

Quotienscunque enim eius opera attentis oculis volvi, nihil 

unquam mihi in conspectum venit, ex quo illorum quoque 

auctoritate innisum Manilium esse efficiam: nec modo non sin- 

gularum doctrinae partium compositione sed ne ordine quidem 

enumeratorum siderum, ne quid dicam de verborum sententia- 

rumve similitudine, alter hodie ad alterum accedit. Ceterum 

de Hygini aetate nihil prorsus certi traditum video. Itaque 

clarissimos illos quos dixi homines ad quaestionem de Ma- 

nilii scribentis tempore institutam testes producere vetamur.. 

Atque etiam spes nostras fallet Astronomicon libri II ex- 

ordium, in quod nunc legentium animos paulisper convertam. 

Ibi enim primis L versibus de nonnuUis poetis inde ab Homero 

et Hesiodo nobilibus ita enarratur, ut extrema quidem oratio 

ad aequales Manilii descendere videatur. Nemo nominatim 

memoratur, omnes tamen verbis satis definitis significantur. 

Agnosces igitur in II, 25—38 Aratum eiusque et auctores et 

interpretes, inprimis Eratosthenem mythographum, quem in li- 

bris de astronomia latine expressisse dicitur Hyginus (cfr. 

fab. 14), deinde in versibus 39 — 42 Theocritum, qui egregium 

Bucolicorum specimen Yergilio praebuit. Tum (v. 43) poeta 

se vertit ad Latinos solos, ut opinor, his verbis: 

„Ecce alins pictas volncres et bella feranim, 
Ille venenatos aDguis, hic nata per herbas 
Fata refert vitamque sna radice ferentis, 
Quin etiam tenebris immersum*Tartaron atmm 
In Incem de nocte vocant orbemque revolvunt.'' 



«) Ofir. Bursiauus in Fleckeis, Ann. 93, p. 773. '') Suet. de gram. 
0. J^, 

Sed tamen primum, qui sunt ex hoc numero novissimi ver- 

sus, eos quidquam in nostram eausam tuendam momenti habere 

praefacte denegandum est. Spectant enim sine dubio ad Ap- 

piums), qui librorum auguralium scriptor et psychomantiorum 

conditor cognitione rerum absconditarum cum Figulo con- 

iunctus iam a. TJ. 706 diem obiit, eiusque assectatores, quorum 

vitas omnino ignoramus, ita ut nobis quidem quaerentibus quid 

post a. 762 vel potius 770 ad Manilium referendum sit, nihil 

profecto respondeant. ISTec maius nobis commodum affertur ex 

iis verbis, quae leguntur de serpentibus et de herbis. Nam, 

nisi forte omni interpretandi ratione caremus, accipi ea ne- 

cesse est de Aemilio Macro, quem Yergilii amicum me- 

moriae tradidit Ovidius, cum scriberet ex Ponto (Trist. lY, 

10, 43) : 

„Saepe suas volucres legit mihi grandior aevo 

Quaeque necet serpens, quae iuvat herba, Macer"; 

atque auctor Catonianorum distichorum laudat his hexametris 

praefationis libri II: 

„Quod si mage nosse labores 
Herbarum vires, Macer has tibi carmine dicet". 

Hic autem poeta cum a. TJ. 739 (cfr. Hieron. ad a. Abr. 2001) 
in Asia mortuus sit, facta de eo mentione Manilius ipse nihil 
amplius testatur quam Astronomica se scripsisse post a. cir- 
citer 735, quod, ut ipsius verbis utar, solum novisse pa- 
rum est. 

Plus vero cognoscere nobis quidem licet ex altera parte 
versus 43, qui est: 

„Ecce alius pictas volucres ac bella ferarum". 
Hac enim iam a. 1600 Scaliger^) a Manilio Gratii carmen, 
quod inscribitur Cynegetica, significari coniecit, cui assensus 
est a. 1832 R. Sternius in praefatione critica, qua editionem 
Gratii et Nemesiani instruxit. Deinde Jacobus totum illius 



8) Cic. Tusc. I, 16. 37 de div. I, 58. 131. ») Cfr. castig. in Man. 
p. 113, ubi pictas volucres refert ad 'Opvt^oYov^ov Macri, quem supra 
commemoravi. 

canninis argumentum breviter explieari et quasi thema auetoris 

adumbrari invenit his versibus Y, 197 — 205: 
„At Procyon oriens . . . arma creatis 
Venandi tribuit: catulos nutrire sagacis 
Et genus a proavis, mores numerare per urbes 
Betiaque et valida venabula cuspide fixa 
Lentaque contextis formare hastilia nodis, 
Bt quodcunque solet venandi poscere cura, 
In proprios fabricare dabit venalia quaestus." 

Praeterea quasdam sententiarum verborumque similitudines in- 

ter venandi magistrum et astrologum intereedere haud diffi- 

eile est exemplis demonstrare ita, ut alterum alteri cognitum 

fuisse appareat. lam accedit, quod non dubitatur, quin et ipse 

Ovidius cum Tomis scribebat (ex Ponto lY, 16, 34): 

„Aptaque venanti Gratius arma daret" 

iam ante oculos habuerit Cynegeticorum versum 23: 

„Carmina et arma dabo venanti et persequar artes 
Armorum." . . . 

Quodsi eam epistolam, qua haec Gratii verba tanguntur, missam 

esse Romam vix ante a. U. 769 primum satis inter omnes con- 

Btat, deinde non improbabile est, — neque enim video, quod 

contra afTeram — in Astronomicis II, 43 „bella ferarum" ad 

Falisci carmen venaticum esse referenda, haec duo argumenta 

necessario sic concluduntur: eodem fere tempore, quo Ovidius 

incidit in memoriam carminis Gratii, Manilius potuit incohare 

Astronomicon librum II. Hic autem annus fuit iam tertius a 

decessu Octaviani. Revocamur igitur ad eam aetatem, qua to- 

tum carmen compositum esse adnuente Lachmanno probare vo- 

lumus. — Yerum tamen hoc inventum tenere nostra minime 

interesse liquet, Cum enim Gratius (Cyneget. v. 313) nullam 

rerum sive ab Augusto sive a Tiberio gestarum respexisse vi- 

deatur nisi Aegyptiaci regni ruinam, quoto post hanc rem 

anno Cynegetica in manus et usum amicorum venerint, de- 

ficientibus aliis testibus nemo est qui dicat. Id autem non est 

ignorandum, si quando Manilius sidera canere coeperit, iuvante 

Gratio ostendere iubemur. Atque etiam si quis huius rei gna- 

rus adesset^ iudicaret autem hoc accidisse ante cladem Yaria* 

nam vel ante mortem Angusti; qnem tandem ad modnm nobis 

nsui esset? lam enim quaestionis ratio postulat, ut quorum 

annornm otium imperante Tiberio in Astronomicis confieiendis 

M. consumpserit exquiramus. Propterea Gratium quamvis equi- 

dem thema eius adspiciens e familiaribus Manilii fuisse opiner, 

hoc tamen loco, quod de aetate eius nihil grave memoriae pro- 

didit, mittendum esse censeo. 

Denique quod consequens esse e II, 37, 38 Merkelius statuit, 

video levioribus argumentismunitummalequedefensum. „Vivente, 

inquit, Augusto librum II scriptum esse indicio sunt versus 37, 38 : 

„Quonim carminibus nihil est nisi fabula caelnm 
Terrave composuit caelum, qnae pendet ab illo." 

Haec tanto cum fastidio vix scribere ausus esset Manilius, si 

praeter Phaenomena ab Ovidio olim scripta etiam Aratea Ger- 

manici edita fuissent, quod factum esse brevi post Augusti 

mortem . . demonstravi." Primum enim quoniam idem alias 

(de Ov. Fastis § 6) ad persuadendum apte probavit, Germani- 

cum Aratea edidisse non ante a. 770, nequaquam cogimur ita 

ratiocinari, ut a Manilio Astronomicon librum II vivente 

Augusto compositum esse existimemus. Cuius mortem plus 

duo anni secuti sunt, per quos sub Tiberio Germanici opus 

non modo ignotum sed ne absolutum quidem fuit. Hi autem 

ad scribenda tota Astronomica etiam suppeditavere. Deinde 

etiam posteaquam Germanicus Arati interpres exstitit et (Arat. 

31, 166, 264) de variis illius fabulis dubitationem movit, illos 

quos supra dixi versus condere fas fuit. Non enim est uecesse 

II, 25, 26 accipi de omnibus illius aetatis poetis, qui 

jjAstrorum . . . varias dixere figuras 
Signaque diffuso passim labentia caelo"; 

rectius vero, ne dicam hoc ipsum necesse esse, referuntur ad 
eos solos, qui Eratosthenem Hyginumque secuti sidera (v. 27) 

„in proprinm cuiusque genus causasque tulere", 
eaque in re hominum casibus caelum completum esse statuere. 
Horum enim quod quasi scelus esse Manilius (v. 37) "duxit, id 
dubito, num commiserint Aratus atque ii, qui huius carmina 
ad verborum fere latine reddidere, velut Cicero Cinna Varro 

Ovidius Germanicus : Solensis ille quidem, cuius lectione apud 
Romanos nihil fuisse videtur frequentius^^), miram caelestium 
virium notitiam habens quamquam ad salutem mortalium quid 
sidera valerent iam intellexisse putandus non est") tamen more 
Epicuraeorum terram a caelo pendere nunquam negavit, atque 
quam fabularum copiam ille carminibus suis adspersit, ea Ma- 
nilius velut I, 323, 325, ^336, ne ipse quidem abstinuit. Qui 
si in Aratum iuvenesque eius studiosos verba quasi fastidium 
spirantia coniceret, simul se ipsum accusaret, quod facere non 
potest. Itaque cum ad explicandos versus II, 37, 38 arcessendi 
sint non Germanicus sed ii poetae, quorum opera astrologica 
usque ad nos non jJervenere, ab hac quoque parte tempus id, 
quo Manilius ad Musas se contulit, crassis occultatum et cir- 
cumfusum tenebris iacet. — Redeat igitur oratio, unde — heu 
iam longius — deflexit, lucemque petat ad illustrandam poetae 
vitam ab iis, quorum scripta Astronomicis simillima speciem 
aetatis Tiberianae apertius prae se ferunt. Supersunt autem 
duo tantum, quantum equidem video, Ovidius et idem Germa- 
nicus, quem modo ex iniquo loco ablegavi. 



Caput VI. 
De carminibns Astronomicon fere aeqnalibns. 

Quoniam Astronomica Manilii pro certo habeo et incohata 
post mortem Augusti et confecta imperitante Tiberio esse, car- 
minis libris suum cuique annum adscripturus auctoribus huius 
rei circumspectis ex Ovidio, quem primum mihi subvenire iussi, 
non oportere arbitror me quaerere, quando Manilio iuveni et 
Metamorphoses et Fastos priores miserit. Id enim illum iam 
fecisse ante, quam accepta clade Variana ineunte anni 762 auc- 
tumno expelleretur, veri est simillimum. ' Hoc autem temporis 



10) Merk. Ov. Fast. p. 87. ") Cfr. ScbaubachiuB in Erschii et 
Graberi Encycl. V, p. 103. 

vestigium minime quadrat in ullum eorum, quae alia via antea 
nobis obtigere. Yerum tamen si quis*) probatum esse velit, 
poetam, de quo agimus, illa Ovidii opera non solum legisse 
sed quantum potuerit, in suum usum contulisse, huie testimo- 
nia, quae eo pertinent optima, proponere non dubito. 

In Metamorphoseon exordio inde a XV, 751 descriptam 
legimus apotheosin C. Julii Cscesaris additasque ad hanc maxi- 
mas Octaviani laudes. „Praecipue Caesarem, inquit poeta, in 
sidus novum stellamque comantem vertit sua progenies'; neque 
enim de Caesaris actis 

Ullam maius opus, qnam qnod pater exstitit hnius. 

. . . hoc praeside rerum 

Humano generi, superi, favistis abunde. 

Ne foret hic igitm* mortali semine cretus, 

Ille dens faciendus erat. 
816. Hic sna complevit, pro quo Cytherea laboras, 

Tempora perfectis quos ten*ae debuit annis. 

Ut deus accedat, caelo templisque locetur, 

Tu facies natusque suus. 
832. Pace data terris animum ad civilia vertet 

lura suum legesque feret iustissimus auctor 

Exemploque suo mores reget inqoe futuri 

Temporis aetatem venturorumque nepotum 

Prospiciens prolem sancta de coniuge natam 

Ferro simul nomeuque suum curasque iubebit, 

Nec, nisi cum senior similes aoquaverit annos, 

Aethereas sedes cognataque sidera tanget; 
semper Capitolia nostra forumque 

Divus ab excelsa prospectet Julius aede! 
850. Stella micat natiqne videns bene facta fatetur 

Esse suis maiora et vinci ga^det ab illo. 

Hic sua praeferri quamquam vetat acta paternis, 

— fama — invitum praefert. 
858. Sic et Saturnus minor est Jove. Juppiter arces 

Temperat aetherias et njundi regna biformis. 

Terra sub Augusto. Pater est et rector uterque. 

Tarda sit illa dies et nostro serior aevo, 

Qua caput Augustum, quem temperat, orbe relicto 

Accedat caelo faveatque precantibus absens.^) 



*) Respice p. 9 extr. *) Cfr. Ov. Trist. H, 1. 89. 147; V, 1. 49 

Talia nunquam scribi potuisse nisi vivo Augusto per se ipsum 

patet; nec tamen minus facile tanto. cum sententiarum tum 

verborum concentu tibi persuadebis ea lecta gliscente in dies 

magis etiam Tiberii adulatione in hunc celebrandum Manilium 

transtulisse, ubi primum iis comparaveris illa, quae sunt in 

Astronomicis (I, 6—8, 384, 798): 

Tu, Caesar, patriae princepsque paterque, 
Qui regis Augustis parentem legibus orbem 
Ooncessumque patri mundum deus ipse mereris. 
Cetera non cedunt; uno vincuntur in astro 
Augusto, sidus nostro quod contigit orbi, 
Caesar nnnc terris, post caelo maximus auctor. 

Veneris ab origine proles 
Julia descendit caelo caelumque replevit, 
Quod regit Augustus socio per signa Tonante. 
Cernit et in coetu Divum. 

rector Olympi (scil. de Octaviano). 

Atque etiam huius carminis scriptorem intelleges ab Ovidii 
blanditiis, quae ad Caesarem, Augustum, Tiberium spectant, 
profectum ita longius processisse, ut avi partes patri, patris 
filio daret, iisdem saepe verbis usurpatis. Yelut ille exstante 
Horatii exemplo, quod supra tetigi, aperte dicit Augustum 
esse, quemadmodum Jovem totius mundi, ita terrarum recto- 
rem ac patrem; at hic iactare non veretur eundem socium per 
signa Jovis et ipsum rectorcm Olympi. 

Denuo igitur probamus iuvante Ovidio: Manilium semper 
reminisci Divi Augusti, quam ob rem Tiberius esse debet, 
quem cognomine dei appellet. Etiam hoc prior Ovidius (Met. 
XY, 838, 839) praecepit versibus, quibus Tiberium oraculi in- 
star edit insita ab avo dei natura parem annis Octaviano 
cognata sidera esse tacturum. 

Item quisquis Astronomica scripsit, haud pauca deprom- 
psit e Fastis, Unde ad ea, quae modo ex illis sumpsi, pro- 
tinus adiunguntur ista verba II, 127 — 132 (637): 

Sahcte pater patriae, . . . 

. . . iam pridem tu pater orbis eras. 
Hoc tu per terras, quod in aethere Jnppiter alto, 

Nomen habcs. Hominum tu pater, ille deum. 

ot III> 151 — 154, ubi Caesar ob rationem temporum emenda- 
tam laudatur: , . 

Non haec 11 le dens tantaeqne propaginis anctor 

Gredidit officiis esse minora snis, 
Promissnmqne sibi volnit praenoscere caelnm 

Nec dens ignotas hospes inire domos. 

ad quae conferas sis ex Astronomicis III, 115, 116: 

Qnis caelnm possit nisi caeli mnnere nosse 
Et reperire denm, nisi pars ipse deornm est? 

Alii loci , quibus Manilius cum Ovidio conspirare videtur, 
sunt: 

1) Fast. I, 17: Da mihi te placidnm, dederis in carmina vires 
Astr. 1, 10: Das animnm viresqne facis ad tanta canenda 

2) F. I, 297: Felices animae, qnibns haec cognoscere pri- 

mis 
Inqne domo? snperas scandere cnra fnit. 
A. I, 25: (Mnndnm) primnm interins licnit co^noscere 

terris 
Mnnere caelestnm. 
V. 40: Et natnra dedit vires seqne ipsa reclusit 

Begales animos primnm dignata movere 
lY, 390: Qnod qnaeris, den sest. Conarisscanderecaelnm 
Fataqne fatali genitns cognoscere lege. 

3) F. II, 123: Deficit ingeninm maioraqne viribns nrgent. 

A. III, 1: In nova snrgentem maioraqne viribns ansnm 
Dncite Pierides. 

4) F. IV, 17: Cansae din patnere diernm 

A. I, 70: Dies snis poterant discemere causis. 

5) F. IV, 857 et A. I, 925 iam supra (p. 24) comparati snnt. 

6) F. VI, 5: Bst dens in nobis 

24: Mens quoqne nnmen habet. 
A. II, 107: Animum in nnnm 

Descenditdens atqne habitat ipsnmqne reqnirit. 
IV, 895: Exemplnmque dei qnisqne est in imagine parva. 

7) F. VI, 8: sacra cano 

ibid. 709: Snm tamen inventrix anctorqne ego carminis 

huins 
M.,I, 30: Tn princeps anctorqne sacri, Cyllenie, tanti, 

8) F. VI, 811: doctae assensere sorores 

A. II, 49: doctae cecinere sorores 

9) F. VI, 269—280 et M. I. 167—181, ubi dum de media terrae 

statione ezponit, alter poeta alterius verbis sua 
adsimulat. 
10) F. I, 217 (cfr. Trist. I, 5, 7) census, quod verbum Manilius 

etiam saepius pro „divitiae" ponit. 

Btiam plura in libris et Metamerphoseon et Fastorum, si va- 
lidiore memoria praeditus Astronomicis operam dederis, repe- 
ries, quae in Astronomicis quoque sunt, talem speciem prae se 
ferentia, ut ab Ovidio solo neque ab aliis didacticis poetis, qui 
Lucretio magistro floruerant, ficta esse videantur. XJnde con- 
sequens esse dicas, ut Astronomica post illa Ovidii opera ex- 
stiterint. 

Sed non video, eur ea, quae ante principatum ad Tiberium 
delatum in lucem prodiere, perlustrem, si quidem, quae aetas 
Manilii carmen tulerit, aliunde planius apparet. Plus profecto 
conducet ad eam inveniendam praeteritis Tristibus et Halieu- 
ticis atque Ibide, quo in carmine vix tres versus Manilianis 
aliqua parte similes video, animum paulisper nos attendere in 
epistolas ab Ovidio e Ponto datas, quas maximam partem anno 
Augusti emortuali recentiores putant esse.2) Quarum in lec- 
tione adeo, ut mente retineret, Manilio placuisse consentaneum 
est inprimis: 

I, 1, 47: Locum date sacra ferenti 
2, 73: Caesar . . . deus omnia norit 

2, 125: Qui vicit semper victis ut parcere posset 

Clausit et aeterna civica bella sera 
6, 87: Carcere clausi 
UI, 1, 125: Qua (uzore) nihil in terris ad finem solis ab ortu 

Clarius ezcepto Caesare mundus habet 
1, 135: domus Augusti — plena paois erit 

3, 88: patriae magne ducisque pater (scil. Tiberi, Germanici 

pater) 
6, 23: Principe nec nostro deus est moderatior ullus: 

Justitia vires temperat ille suas 
9, 124: Tu (scil. Auguste) nostras audis inter conveza lo- 

catus 
Sidera . . . preces. 

2) Cfir. Teuff. hist. Ut. rom. §. 245, 2. 

Perveniant istuc et carmina forsitan illa, 
Qnae do te misi caelite facta novo 
13, 23: laudes de Oaesare dixi. 

Nam patris Augusti docui moi*tale fuisse 
Corpus iu aethereas numen abisse domus. 

deinde 

II, 5, 27: Ingenioque meo vena quod paupere manat 

Plaudis et e rivo flumina magna facis 
Ausus sum tantae sumere molis opus, 
Obruit audentem rerum gravitasque nitorque 
Nec potui coepti pondera ferre mei. 
III, 4, 93: Deus est in pectore nostro, 
II, 8, 57: Felices illi, qui non simulacra sed ipsos 

Quique detim coram corpora vera vident, 
Quod quoniam nobis invidit inutile fatum, 

Quos dedit ars vultus effigiemque colo. 
Sic homines novere deos, quos arduus aether 
Occulit, et colitur pro Jove forma Jovis. 

His ex distichis ei, qui Astronomica seribebat, alia prae- 
sto fuisse credes, ut primum tibi in mentem redierint laudes 
illae, quas in Divum Augustum eiusque heredem ab isto poeta 
eongestas iterum ac saepius ostentavi. Quo quae alia spectare 
non possunt, ne ea quidem hunc iuvenem ignorasse' verisimile 
fortasse duces, propterea quod similibus fere verbis modo 
idem modo contrarium dicere videbitur me afferente versus 
hosce: 

A. II, 8: Homeri — ex ore profusos 

Omnis posteritas latices in carmiua duxit 
Amnemque in tenues ausa cst de.ducere rivos. 
I, 20: Bina mihi positis lucent altaria flammis, 

Ad duo templa precor, dupUci circumdatus aestu 
Carminis et rerum. 
U, 136: Haec ego uivino cupiam cum ad sidera flatu 

Ferre nec in tm'bam nec turbae carmina condam. 
IV, 886: An dubium est habitare deum sub pectore no- 

stro? 
906: Homo . . caput victor . . ad sidera mittit 

Sidereosque oculos propriusque adspectat Olympum 
Inquiritque Jovem nec sola fronte deorum 
OontentuB manet et caelum scrutatur in alvo. 

915: faciem caeli non invidet orbi 

Ipse deus vultusqne suos corpusque recludit 
Semper volvendo seque ipsum inculcat et offert, 
Ipse vocat animos nostros ad sidera mundus 
Nec patitur, qui non condit, sua iura latere. 

B postremo isto loco praecipue conicies conscium sibi fuisso 
Manilium, quantum in perscrutanda fati natura deorumque 
Ovidius eiusque similes a semet ipso superarentur. — Quodsi 
ab epistolis Ovidii Ponticis eorum, quae ex Astronomicis ci- 
tavi, verborum origo legitime trahenda est, illae autem in 
unum coniunctae prius quam anno U. c. 770, quo scriptor 
mortuus esse dicitur (cfr. Hieron. ad a. Abrahae 2033), aegre 
circumferri potuerant, usque ad hoc tempus Astronomicis trac- 
tandis primam auctoris manum omnino defuisse nonne omnes 
ad unum facile credent? An reperietur, qui nobis persuadeat 
iuvenem poetam, de quo quaestio est, iam tum locum obtinuisse 
inter eos, quorum quod inedita cura est, ut ait Ovidius (in ep. 
ex Pont. IV, 16, 39), adpellandorum nil mihi iuris adest? 
Certe sive Manilium in exsulis huius amicissimis numerabis sive 
Merkelium secutus infestissimis insidiatoribus adiungere aude- 
bis, nuUa erit causa, cur ei epistolas Ponticas, unde nonnullos 
fructus perceperit, post mortem Octaviani plurimas traditas 
esse neges. Assecutus igitur hac quoque via, quae ab Ovidio 
patet, sum, quod ex animi sententia identidem iam supra 
inveni: Manilii carmen deberi aetati Tiberianae. 

Potest autem annus U. c. 770 ut Astronomicon natalis 
eiusdem Ovidii opera ita muniri ac defendi, ut commenticium 
eum et futilem esse neminem iam dicturum confidam. Quod 
effecturo mihi redeundum est ad Fastos, quorum refingendo 
corpori, primo tantum libro absoluto, auctor videtur immortuus 
esse. Demonstravit enim quam luculentissime Merkelius car- 
mina illa, ut ad Germanicum si in Asiam venisset mitteret, 
Ovidium retractare coepisse ineunte vere anni 770. Perb^ne 
autem congruunt de pace quae in primo Fastorum exstant cum 
iis, quae in primo Astronomicon legimus quaeque Fr. Jacobus 
olim in progr. Posnan. a. 1830 p. 9 sic illustravit: „Somniabant 

homines et Augusti aevo et sub Neroniani imperii principio 
post finitum siderum decursum auream illam aetatem, naturae 
dona largissima, perpetuam mortalium pacem, morum honesta- 
tem, denique beatissima reditura otia." Haec pax quin ad- 
venerit, Ovidius non dubitat, cum scribit ad Germanicum: 

I, 67: (Jaoe) dexter ades dncibas, qaoram secora labore 

Otia terra ferax, otia pontas habet. 
I, 281 : Pace (iaqait Janas) fores obdo, ne qaa discedere possit, 
Caesareoqae dia nomine clasas ero. 
Pax erat et vestri, Germanice, caasa triamphi: 
Tradiderat famalas iam tibi Rhenas aqaas. 
I, 711: Frondibns Actiacis comptos redimita capillos 
Pax ades et toto mitis in orbe mane. 
Dam desint hostes, desit qaoqae caasa tiiamphi; 
Ta dacibas bello gloria maior eris. 
I^ 701, 2: Gratia dis domaiqae Taae, religata catenis 
lam pridem vestro sab pede bella iacent. 

Neque Manilius, nisi in eandem opinionem discessisset, aut in 
prooemio posuisset: 

. „Iam propiusqae favet mandus scrutantibas ipsam 
Et capit aethereos per carmina pandere census, 
Hoc sab pace vocat" 

aut in fine libri I: 

„Sed satis hoc fatis faerit; iam bella qaiescant. 
Atqae adamanteis discordia.vincta catenis 
Altemas habeat frenos in carcere clausa". 

Atque etiam ex his extremis versibus intelleges, quam conspi- 
rent non modo sententiis sed etiam hic illic verbis Ovidius et 
Manilius. Pax autem, quam celebrant, vix alia esse potuit, 
ut Merkelius docte ostendit, atque illa post proavos nostros a 
Germanico domitos. Namque nullum tunc alium hostem fuisse 
Tacitus testatur in Annalibus II, 26 et bellum pro confecto 
acceptum esse ibidem c. 41. Ante pacatos Germanos vix unum 
annum constat fuisse sine gravi bello. Sequitur, ut priusquam 
exeunte anno 769 neque Ovidius neque Manilius in spem pacis 
venire aut eam ut praesentem carminibus decantare potuerint. 
Primum igitur Fastorum librum, quem nomine Caesaris Ger- 

manici ornatum vides, ante annnm 770, qao a. d. Vu. Eal. 
Jnn. clariBBimus ille dnx de multis Grermaniae gentibns trium- 
phavit, quis est qni scriptum esee existimet? Quod quoniam 
nemo nogtra aetate facere audet, velim nunqaam iam invenian- 
tur, qui prioia Fastis Astronomica faiase statnant! Qnin etiam 
ego, si quid iudieii collocare in meo sensu nefas non est, ad 
eam opinionem snm propensior, at retractatnm Fastorum li- 
brnm iam ante incohata Astronomica Maniiio in prompta fuiBse 
arbitrer. Non enim raultum abeat, quin Astronomicon I, 923, 
924 e Fastornm I, 701, 702 manasse mihi quidem persuadeam. 
Cum vero OvidiuB aestate a. 770 diem snpremam obiisse videa- 
tur supremumqae poetae opus una cum ceteria bonis relietis 
Romam esse perlatam veri simile sit, haud scio an statnendum 
Bit primnm Astronomicon librnm sub finem illins anni esee in- 
ceptum. Hoc ipso tempore, quo Germanici pompae spectacula 
in ore oranium fuere, si Mnnilinm ad canenda sidera se confe- 
rentem aaimo finxeris, nnllo iam modo, nt iam supra plnribns 
esposui, tibi erit admirationi, qnod multa eannini cladis Va- 
rianae mentio inserta est. Tnm demum detrimentnm illud, 
qnod cogitare ipBum Komanos antea piguit, iis videri potuit 
adeo reconcinnatum, nt eins memoria impnne redintegraretur. 
Qnae argumenta etsi nulla esse dicas, tamen ad alios annos 
aberrare prohiberis. Ipse enim Gfermanicus, apud quem in 
gratia sc ponere Fastis oblatis Ovidius Tolnit, mihi annum 
U. c. 770 defensitanti subsidio venit. 

In carmine, qaod Phaenomena et Prognostica SolensiB 
uoutinena Aratea inscribitur cuinsque alinm auctorem (velnt 
Domitianum) pronnnciare per auctores^) mihi quidem certissi- 
mos haad quaquam licet, filius ille Tiberii literatissimns veisi- 
bus effert eandem Bine dubio paeem, quam ab Ovidio et a 
Manilio collaudatam snpra demonstiavi. Neqne, quaraqnam in 
epistola quadam e Ponto ad Snillium data (lY, 8, 73) legimns 
de Caesare: 

„Uodo bella geris, nnmeris modo verha coerceB" 



») C(r. TeuE hist. Ut. Bom. §. 270, ', 

Merkelio iudice probabile est meminisse eum pacis ante hiberna 

a. U. 769, quibus positis e Germanorum finibus Romam trinm- 

phandi causa redierat. Nam versus iste Ovidianus ita ambiguns 

est, ut etiam in omne carminum condendornm studium valeat, 

neque acrius spectat ad Aratea quam ad cbmoedias Graecas, 

quas a Caesare compositas esse Suetonius*) testatur. Ac ne 

hoc quidem necesse videtur e versibus Fastorum I, 23, 24: 

„Scimns, et ad nostras cum se tulit impetns artes, 
Ingenii cnrrant flnmina qnanta toi'', 

unde nihil prorsus amplius quam et Ovidium et Germanicum 

arti poeticae vacare cognoscimus, nos efficere, ut illo retrac- 

tante Fastos hnnc iam Arato latine interpretando toto animo 

se dedisse censeamus. An quod Ovidius in Fastis I, 67 la- 

num orat: 

^Dexter ades ducibus, qaoram secura labore 
Otia terra ferax, otia pontas habet", 

haec potest esse causa, cur Merkelio concedamus eum ante in 
Germanici carmine^) legisse: 

„Si Yenas ingressa est spatiosi sidera cancri, 
Pacem mnndas habet; non nlli corpora soles 
Pestiferi incendant e. qa. s."? 

Aliud sentire hunc, aliud illum per se ipsum patet. Hoc tan- 

tum sine uUa dubitatione confirmaverim Caesarem armis depo- 

sitis triumpho de Germanico acto, cum otium diu frustra ex- 

optatum nanctus esset, pace anni 770 ita usum esse, ut cum 

astronomicis rebus tum Arati carminibus, quae ornatissimis 

atque optimis versibus, ut ait Cicero, de caelo stellisque 

composuit, industriam et curam impertiret. Tum denique 

ad Tiberium, cuius quales essent mores mira pietate sero in- 

tellexit, suo iure scribere potuit, quae sunt in carminis pro- 

oemio inde a Phaen. v. 6: 

„Qaantam etenim possent anni certissima signa, 
Si non parta qaies Te praeside pappibas aeqaor 
Caltoriqae daret lerras, procal arma silerentr* 

«) Saet. Calig. 3. — Plin. N. H. 8, 42, 155. «) Breysig. Progn. 
fragm. IH, 89. 

lam qnid Aratca ad Maniiinm cinsr|uo Astronomica per- 
tinent? Qnod si qnacritur, vix a veritatc recedet, quisqais 
Manilinm dicot, prinpqnam fati lcgcs in carminis formam rcdi, 
geret, eonsilium Germanici exploratnm et eompertum habuisse. 
Insignis cnira atqne inauditns est tiorom poetarum eonsensuB 
In praefando: alter hanc rcm eic iustituit: 

„Ab JoTO principium magno deduxit Aratns 
Oarniiiiis; at nobis, genitor, tn maximDH anctor 
Te veneror, tibi aacra fero doctiqne laboriB 
Primitiaa ..." 
alter initium sumit ab his: 

„Carmina dmnos artoB et couscia fati 
Sidera, diveraos hominnDi variantia caBus, 
(Caelestis rationis opQal) deducere mundo 
Aggredior 

HoBpita Bacra fepena 

Hnnc mibi tu, Caeaar, patriae princepBqne paterqne 
Daa aniainm viresque faciB ad tanta canenda . . . 
(Tn princeps onctorqne sacri, Cyllenie, tanti)." 
Quale enim discrimcn inde oritur, quod hic principis divini 
benevolentiam audacius sinc ullo Gircaitu anfractuvo captat, 
ille fortassc eigna maicstatis Tiberium avcrsari non ignorans 
ad exempium Ovidii, facta intcr principem et Jovem compara- 
tione, eandem gratiam affcetat, talc meo qnidem iudicio non 
est ita comparatnm, nt conseDsnm onm, qnem dixi, sentontia- 
rnm vel vcrbomm obturbet. Atqne etiam manifestius crit 
iuvenes, de quibus agimns, poetas qnadam necesgitAtc inter se 
coninnctos esse, ai Segeris apud Germanieum (Phaen. 11, 12): 
„Nddc vacat andacia in caelnm tollere vnltns 
SJderaqae et mnndi varioa cognoscere motnB", 
haecqQG verba contulcria, qnae Bentleio auctore pro fide eo- 
dicis Gcmblacensis sive Yencti Manilius ipse sic acripsit: 
„Iamqne favet mnndDS propins BCmtantibns ipBom 
Et cnpit aethereoB per carmina pandera cenBUS. 
Hoc snb pace vacat: iam nnnc iuvat ire per altnm 
Acra et immenso Bpatiantem vivere caelo 
Signaqne et adversoa stellarnm noBCere eorBns 
Qnod Bolnm noviBse parnm est." 

5« 

Nonne ipsis verbis Germanici Aratea Astronomicon auctor 

tangere videtur? Deinde addere, tale opus nondum omnibus 

suis numerls ac partibus arti astrologicae, quae quidem nunc 

sit, satisfacere eaque de causa no vo carmine adiuvandum e^e ? 

An quisquam paulo ante Manilium principe Tiberio in publi- 

cum prodiit, quem varios stellarum cursus noscere plus iuverit 

quara Germanicum? Cum priores poetae, quibus Arati opera 

placebant, ad Graecum verbum Latine reddentes eorum nec 

vitia ad excultioris artis praecepta emendassent nec virtutes 

auxissent, Germanicus quidem^) fabulas nounullas Arato plane 

intactas addidit, quae apud hunc non recte disposita intellexe- 

rat in meliorem ordinem redegit, plura quae falsa ab Arato 

prodita esse ex posterioris aetatis astrologorum libris cogno- 

verat, correxit. Hunc igitur solum Manilii, cum carmini suo 

prooemium praemitteret, animo obversatum esse opinor, hunc 

solum cordi fuisse ei, qui in Astronomicis (I, 117) „magna cum 

parvis simili percurrere cura" studeret, neque tamen cunctis 

eius optatis respondisse. Neque enim amplius requirere non 

potuere, quicunque nutu et arbitrio Tiberii gubernari volebant, 

praesertim cum hic princeps et ipse non veterum deorum nu- 

mine sed fato sideribus ab illis insito omnia regi crederet. 

Hoc fatum a poetis carmina de se cum poscere videretur, 

iuxta Germanicum Manilius constitit, quem (I, 16): 

„ . . . impensius ipsa 
Scire iuvat magni penitus praecordia mundi 
Quaeqne regat generetque suis animalia signis 
Cemere et in numerum Phoebo modulante referre." 

Ac quemadmodum ille (Phaen. 16) Tiberio supplicat: 
,,Pax tua tuque adsis nato numenque secundes!'* 

ita hic deae, qua nulla Augusti heredi potentior visa est: 

„Faveat magno, Fortuna, labori". 

Tali intellego vinculo Germanicum et Manilium inter se 
devinctos fuisse, quod, tanta in prooemiis et Arateorum et 
Astronomicon similitudine et propinquitate facere non possum, 



«) Cfr. J. Frey, de Germ. Ar. interpr. p. XXIV. 

iit alternm ab altcro divcllam et distraham. Qua in re nisi 
fallor, rectissimo nos acturos existimo, si iuvcncs illos codem 
fere tempore ad sunm quemciue carmen componcndum aggressos 
essc statuemns, ncc per me non licet, in eam sententiam disce- 
das, quam Mcrkclius alia rationc (p. 56) male defendit, ut Mani- 
lium prius qnam Germanici Aratca edita esscnt, in scribendis 
Astronomicis hacsisse dicas. Nequc enim, excepto huius ope- 
ris prooemio, Manilium video per quatuor libros ulla ex parte 
Germanici versus suis accommodasse. Primum caclestia signa 
ab eo disponuntur alio ordine atque quem Arati interprcs 
(vv. 24—725) scrvat; dcindc alius alia ratione posituras sidc- 
rum adumbrat: porro ad ea nuncupanda modo Latinis modo 
Graecis nominibus usi poctae variando inter se dififcrunt'); 
tum signis utcrqne non semper easdcm fabulas attribuit, atquc 
in quibus altcr multus est, alter eas leviter perstringit quo- 
rumque fidem Germanicus in dubitationem vocat, eas tanquam 
veras laudare videtur Maniliuss), dcniquc quasdam hic enarrat 
ille silentio praetermittit^). Quac vero locutiones poetis com- 
munes memoria dignae sunt, has ab aliis, qui priore temporc 
Arati carmina in Latinum converterant vel de suo opera 
astronomica confecerant, ambo simul adsumere potuere*^). 

Quinti dcniquc libri Astronomicon auctor cxordium sumit 
a tali sententia, qualis ad redintegrandam Germanici memo- 
riam ncscio an maximc idonea sit: 

„nic alius finisset iter siguisqne relatis 

Quis adversa meant stellarum nuraina quinque, 

Quadriiugis et Phoebus equis et Dolia bigis, 

Non ultra strnxisset opus caeloqno rediret 

Ac per doscensum medios percuiTeret ignos 

Saturni, Joyis ot Mai*tis Solisque sub illis 

Post Venerem et Maia natum te, Luna, vagantem." 



7) Arat. 25, 207, 283, 270, 2«6, m, 867, 394, 426, 693. Astron. 
I, 275, 348, 323 (V, 510), 271, 39o, 440, 421, 415, 272. 8) Astr. L 
337—340 = Arat. 276. Astr. I, 403 = Arat. 345-355. ») Arat. 31, 
72, 103—146, 157—164, 315—320. Astr. I, 323, .421. ^O) Arat. 67. 
Astr. I, 315 = Cic. de nat. deor.' II, 43, 108. 

Alias ille quis fuerit si ex me quaero, mihi invito venit in 
mentem iterum eius, qui Tiberii aetate Aratea scripsit. Quo- 
niam enim horum fragmentiS; quae supersunt, Mes nequaquam 
abroganda est, Germanieus in opere suo postremum id egit, 
ut quid Zodiaei signa plauetaeque ad tempestatem commutan- 
dam valerent paucis explicaret; de reliquis autem sideribns 
tacuit fefellitque spes eorum, qui Phaenomena legentes totius 
caeli speciem adamaverant. Hoc ipsum Manilius, cum quantae 
qualesque signorum XII vires essent libro W exposuisset, in 
extremum poema propcrans, ut opinor, recordatus est. Quod 
ne sentiam, quid tandem impedimcuto est? Nonne recurrcre 
possum ad superiora, quibus librum Astronomicou Y vix ante 
annum 775 scriptum esse probaverim, hisque addere, quod 
Germanicus anuo U. 772 auctumuo iueuute mortuus est? 
Nonne hinc talis conclusio efiicitur: Manilius suo carmini 
finem imposuit multo post quam Germauici carmen confectum 
et absolutum fuit? Nonne praeterea veri est simillimum, eum, 
qui primos cuiusdam carminis versus plaue coguovisse iudiciis 
parum ambiguis arguatur, ne ultimos quidem ignorasse? Ita 
mehercle fieri potuit, ut Manilius Germauico studiorum olim 
socio imperfectam ratiouem vitio duceret, neque igitur sine 
omni probabilitate ad ea, quae supra posui, cogitatione licet 
haec fingi: „consiliis carminum faciendorum inter poetas com- 
municatis inter componendum nescio quam consulto alter ab 
altero nihil quaesivit; tum demum, cum Germanici Aratea sa- 
tis pervulgata — quamquam Suetonins de iis ipsis nihil tra- 
didit — lectitataque fuere, ut vel verba apud alios scriptores 
furtim ad illa spectantia ab omuibus fere intellegerentur ; tum 
demum, inquam, in exordio extremi Astronomicon libri Mani- 
lius vitium id, quod in Prognosticis animadverterat, paucis 
signiticavit." Quae si tibi quoque verisimilia videbuntur, inde 
sententiam Merkelii supra tum reiectam tum receptam intra suos 

terminos coerceas (p. 56. 69). 

Sed haec omnia quid sibi volunt? Quoniam Astronomi- 
con libris suum cuique annum quasi nataleni adscribere in ani- 
mum induximus, quid iam iuvat docere librum Y aetate poste- 

riorem quam Aratea esse, si aliunde (p. 43) certiores temporis 
numeri nobis suppeditantur ? XJltra paeem, quam ab Ovidio Ger- 
manico Manilio aequis deinceps laudibus ita praedicatam ostendi- 
mus, ut carmen, de quo quaestionem instituimus, aestatem ab- 
hinc anni U. c. 770 superare non possit, nihil prorsus ex his 
poetis eruimus. Ad coniecturas vero progressi Manilium et 
Germanicum probabamus eodem fere tempore in facienda astro- 
logica poemata incubuisse, hunc autem cum illo primos tantum 
sui operis versus sive argumentum consiliumque communicasse, 
hacque de re in orbem quasi volvebamur, cum Manilium Astro- 
nomica perorantem Arateorum memorem propterea dicebamus, 
quod eum prooemiantem huius carminis gnarum fuisse crede- 
bamus. Quid inde redundat ad rem nobis propositam? Quam- 
diu debilia debilibus ita fulcire, ut uno adempto omnia ne cor- 
ruant p^riculum sit, in animo est ? — Haec ac similia quisquis 
iam me interrogaturus est, ei mea sponte confiteor modo me 
significasse cogitationes eas, quae cum animum meum subiissent, 
inde nova de Manilio et, quantum equidem scio, inaudita suspi- 
cio coorta est. Quae ipsa si conquisitis protinus a me argu- 
mentis extrinsecus ita firmari potuerit, ut ad veritatem emergat, 
cum meliore luce omnia adspergentur tum de singulorum Astro- 
nomicon librorum annis non frustra quaeretur. Etenim quas 
res ad eam corroborandam aptissima esse censeo, ex iisdem- 
si tibi placebunt, primum facile cognosces, qui anni libros II 
et IV tulerint, deinde appositis iis, quae supra monstravi, tem- 
poris indiciis ratione et via ceterorum quoque librorum aetatis 
fines efficies, ut satis plane oluceant. 

Prius igitur quam de iis, quae hoc capite continentur, 
iudicium fiat, videamus de recentissima illa suspicione ac de 
eius probabilitate. 

Caput VII. 
De Manilio Germaniei soeio. 

Duo iuvenes ubi primum non solum eodem fere tempore 
eademque in urbe vixisse verum etiam literarum artiumque 
studio sibi pares fuisse observavimus, haud sane multum abest, 
quin etiam alterum in eonsuetudinem alterius venisse cogitemus. 
Est vero necesse nos tale quid suspicari, si qua ex parte alter 
alterum non sine cura respicere videtur. Ac iam supra dictum 
est eam intercedere inter Astronomica et Aratea similitudinem, 
ut huius carminis si non una omnes, certe primos versus illo- 
rum auctorem ante incohatum carmen suum perbene cognovisse 
coniciendum sit. Deinde crescens illa suspicio num aliis locis 
contra veritatem repugnaret perscrutanti mihi tot tamque clara, 
ut opinor, verae rationis signa apparuere ex improviso, ut id, 
quod esse potuisse initio finxeram, profecto fuisse mox mihi per- 
suaserim. Nunc igitur Manilium dico quondam inter familiares 
Germanici et domi admirantes et foris comitantes versatum 
esse. 

Erit autem operae pretium huius rei quam optima eligere 
testimonia. Nam ipsa si stabit, excepto libro Y, Astronomi- 
cis auctorem apparebit inde ab anno XJ. c. 770 per triennium 
fere intentum fuisse. Propterea noli admirari iterum me de- 
flectere ad tales res, quales a re proposita in speciem alienae 
sint. Mox et ipse in spem venies id, quod iam diu moliti si- 
mus, nos recta etiam assecuturos. 

Et primum quidem de themate, quod vocant, Germanici 
dico. Id enim quin Manilius quarto carminis sui libro inter- 
posuerit, minime dubium esse existimo. Tam apta sunt ad ce- 
lebrandum illum iuvenem, qui a moribus Tiberii longe diver- 
sus civili ingenio miraque comitate unus omnium maxime 
floruit, haec verba, quibus poeta (lY, 209 — 212. 648 — 552) in- 
dolem partuum Librae adumbrat: 

,,Hic etiam legnm tabulas et condita iura 
Noverit atque notis levibus pendentia verba, 

Et licitum sciet et vetitum, quae poena sequetur, 
Perpetuus populi privato in limine praetor." 
„Felix aequato genitus sub pondere Librae! 
ludex examen sistet vitaeque necisque 
Imponetque iugum terris legesque rogabit, 
Illum urbes et regna trement nutuque regentur 
Unius, et caeli post teiTas iura manebunt." 

Mense euiin, cui inde a die XIX Librae signum praeerat, 

Septeinbri natuin fuisse eum, quem Augustus Tiberio adoptan- 

dum dedit, veri videtur simillimum, propterea quod in memoriam 

patris illum mensem Caligula Germanicum appellavit. *) Quae 



1) Momms. chronol. Rom. p. 305. — Suet. Calig. c. 15. Huic loco 
simul atque Acta fratrum arvalium ab Henzeno a. 1874 restituta de- 
dita sane opera comparavi, extemplo mihi quidem persuasi Suetonium 
de uuUa alia re narrare nisi de honoribus iis, qui ad dies aut natales 
aut inferiales spectavere. Idem in vita Oct. c. 100 e voluntate populi 
Romani docet nomen mensis ob diem natalem viri celebrandi fuisse 
commutandum. ((Jfr. adn. 8.) Quodsi Germanicum mense Octobri mor- 
tuum et ossa eius vere a. 773 Romam deportata esse inter omnes coustat, 
sat esse probabile censeo, quod iam Haakhius (in Pauly. encycl. III, 
p. 838) posuit, in Septembrem mensem incidisse eius natalem hanc- 
que extriusecus fuisse causam, qua Caligula adductus sit, ut Ger- 
manicum nunquam principem Julio et Augusto apponeret. Atque 
huic rationi aliquanto maiorem fidem habendam esse existimo, quam 
coniecturae illi Henzeni, qua recepta in Actis fr. arv. (p. XLIV 
et com. p. 52) a. d. VIIII kal. Junias Germanici natalem fuisse cre- 
dant. Neque enim ea ad Acta a. 40 fundata est in marmore literas 
maxime necessarias ad unam omnes continenti, sed in folio cbartaceo, 
ut auctor ipse confitetur, valde mutilo hincque videtur in ambiguo 
relinquendum, in honorem patris an fratris annua sacra institui 
Caligula iusserit. Nam Suetonius totam Germanici gentem comme- 
morat illo temporft publice honoratam esse atque Acta et ipsa huic 
rei testimonio sunt. Deinde dubitare licet, Acta a. 40 et 38 rectene 
altera altoris suppleantur an potius in marmore a. 38 mutilo non de 
die natali Germanici sed de alio (velut inferiali) mentio fiat. Itaque 
quamvis ingenium Honzeni magna religione reverear, Actis a. 38, 
quae paulo ante natalem Divi Augusti habentur, nequaquam dissua- 
dentibus feci cum iis, qui Germanicum Septembri mense natum esse 
arbitrentur, necdum, quod istud caput in Libra posui, in timorem 
perveni, ne quis levioris id esse ponderis iudicare possit. — Plui'a de 
ea ro (cfr. Th. Momms. in Herm. XHI. p. 246) aHas et alibi dicam. 

vero ad privatum praetorem attinent, ea sine ulla iniuria prae- 

dicari potuere de eodem: talia deeebant futurum principem, in 

quo benevolentiam singularem conciliandaeque hominum gratiae 

ac promereudi amoris mirum et efficax studium fuisse tradunt. 

Neque aliis tollit Germanicum laudibus Ovidius in prooemio 

Fastorum, cum scribit (I, 21. 22): 

„Quae sit enim calti facondia sensimus oris, 
Civica pro trepidis cum tulit arma reis". 

Porro idem iure vitae necisque usus est in consulatu, quem 
statim post quaesturam gessit^) Quem honorem priusquam in- 
iret, ad componendum Orientis statum profectus et Armeniae 
regem devicit et Cappadociam in provinciae formam redegit. 
Has ad res quid tandem facilius referas quam istos versus: 

„Imponetque iugum tems legesque rogabit, 
Illum m*bes et regua trement nutuque regentur 
Uuius . . ."? 

Insuper accepimusB) rogante Tiberio Patrum decreto permissum 
esse clarissimo illi duci maius imperium quam iis, qui sorte 
aut missu principis provincias obtinerent. Denique si quis 
legit: 

„et caeli post terras iura mauebunt*'*) 

haec verba paulo obscuriora quid impedit, quominus ad studia 

Germanici astrologica coUineari a Manilio censeat? quid, quo- 

minus ad ea conferat Ovidianum illud (ex Ponto lY, 8. 73): 

„Modo bella geris, numeris modo verba coerces"? 

Neque secus multa ex iis, quae in quinto Astroilomicon inde 
a vs. 295 de Sagittae Haedi Lyrae genituris habentur, qua- 
drant in Germanici personam, quam rhetoris poetae docti du- 
cis magistratus optimam fuisse Suetonius testatur. Quin etiam 
quod in eodem libro artem scenicam eiusque ex magistris ce- 
leberrimis Menandrum solum miris verbis commemorat, Mani- 
lius ad id studio Germanici, qui maximopere Graecas comoe- 
dias adamasse atque etiam imitatus esse dicitur, impelli vi- 



2) Suet. Cal. c. 1. 3) Tac. Ann. 11, 43. *) De verbo manendi 
i. e. standi inspice sis I, 180. 7^9; U, 309. 

detur. — Quid? quod amicum esse poetam ei, quem tutela 
Librae et patrocinio uti haud dubie inter aequales observavit, 
conicere licet e versu lY, 548: 

„Felix aequato genitus sub pondere Librae". 
Nam praeterea quid invenitur causae, cur ille et Librae partum 
tali verbo iusignem faciat neque reliquorum siderum pupillos 
felices praedicet? 

lam vero haud temere nescio an suspiceris visum esse a 
Manilio anno U. c. 770 Germanicum triumphantem et in pompa 
spectantes captivis spoliis simulacris montium fluminum proe- 
liorum delcctantems). Ac iam supra, cladis Yarianae mentio- 
nem recuperatis aquilis ignominia populi Romaui exstincta 
maximc Germanico honori duci posse, quatenus necesse erat, 
exposui. Hoc loco adiciendum mihi est, quod poeta quemad- 
modum Chelarum parfcum sic eam vicinitatem, unde ille sum- 
mam sibi gloriam acquisivit, premere solet. Dicit enim Ger- 
maniam III, 117 siccam, lY, 692 inter suos partus obstupe- 
factam v. 719 flavam per ingentes partus surgcntem, v. 794 
feris tantum dignam matrem. Neque vero hoc verborum ge- 
nere ceteras terrae regiones distinguit. Quare iudicare cogi- 
mur datam fuisse ei antea occasionem Germanos ipsos propius 
spectandi. Tcmpus autem huic rei opportunissimum fuit, cum 
iilorum victor Urbem intraret. — Sed fortasse ipse quoque 
Manilius duce Germanico in sedibus Cheruscorum, Chattorum, 
Angrivariorum quaeque aliae nationes usque ad Albim cole- 
bant sive stipeudia merens sive animi causa versatus est, ipse 
asperitatem uostri caeli, difficultatem deviorum, ferociam homi- 
num et bestiarum moleste tulit, ipse in saltu Teutoburgeusi 
oculis conspexit anno septimo post cladem Yarianam „graves 
rerum hominumque ruinas". Hoc quidem pro certo habeo Ma- 
niiium post triumphum Germanici in comitatu fuisse, quod 
scire nostra in quaestione plus valet. 

Itaque missis coniecturis, 'quibus indulgens vereor, ne ad 
nugas ineptiasque effingendas descendam, transeo ad testimonia 

ea, quibus Astronomicon auctorem cum Germanico iter, quod 
Tiberius impcraverat, per Asiam fecisse demonstrem. Horum 
unum iam p. 36—39 in disceptationem vocatum est. Constat enim 
versibus illis (lY, 763—766), quibus a poeta Kliodus insula 
mirum in modum celebratur: 

„Yii'gine sub casta felix terraque marique 
Est Rhodus, hospitium rocturi principis orbem 
Tumquo domus vere Solis, cui tota sacrata est, 
Cum caporet lumen magni sub Caesare mundi." 

Negavimus hoc loco quidquam subesse, quod exilium Tiberii 
in memoriam revocari indicaret. Compertum autem si nobis 
est, et ipsum Germanicum voluntate Augusti ad imperium de- 
stinatum fuisse eundemque iussu ])atris in Asiam proficiscen- 
tem in insula Rhodo aliquamdiu moratum esse atque ibi, Piso- 
nem inimicum e naufragio cum servaret, civilissimi ingenii 
specimen dedisse, si deinde ex iis, quae scriptores saeculi 
Augusti posteris tradidere, satis liquet neminem Caesarem illa 
aetate in omnes partes aptius lumen magni raundi quam Ger- 
manicum dici potuisse, — si haec cuncta refelli nequeunt lo- 
cupletissimis testibus praesentibus, quid tum? Nonne illos 
versus, quos iterum interposui, de filio omnibus carissimo ac- 
cipere malemus, quam de patre, qui in dies magis omnium 
honestorum odium in se conflaverit? Atqui de summis Ger- 
manici virtutibus non solum adulatores consentiunt verum etiam 
integerrimi morura censores. Necessario igitur consequens vi- 
detur, quod modo significavi. 

Quodsi furtira Gerraanicura Rhodum deversum ante oculos 
legentium ponit, Manilius nonne etiam tali voce ad efficieu- 
dam hanc rem elegit, qualis ex ore sociorum audiri solet? 
'Nonne „tum" particula usus animo respicit ad illud terapus, 
quo ipsi in insula felici quiescere licuit? Yelim hoc loco 
idem atque ego sentias: tum non modo novum habeas testi- 
monium necessitatis, qua Maniliura cura Gerraanico coniunctum 
fuispe dixi, sed etiara, cur rae adraonente librura Astronomicon 
quartum anno U. c. 770 praeterito compOv^itum esse colligas. 
At ut id tibi persuadeam, opus est te gravius moveri. 

Petens igitur^) insulam, quae Phoebo sacrata erat, ad Co- 
lophoim appulsus Germanieus Clarii ApoUinis oraculum, quod 
consuleret, adiise uarratur. „Sacerdos Mileto accitus numerum 
modo consulentium et nomina audit: tum in specum degressus 
hausta fontis arcani aqua ignarus plerumque literarum et car- 
minum edit responsa versibus . . et ferebatur Germanico per 
ambages, ut mos oraculis, maturum exitium cecinisse". Atque 
etiam de hoc Phoebi adyto recordari mihi quidem videtur Ma- 
nilius; neque enim facere poteris, quin miram rerum similitu- 
dinem Tacito, qui illius uarratiunculae auctor est, cum poeta, 
de quo agimus, esse agnoscas, ubi primum in prooemio libri 
Astronomicou II, 53 — 56 legeris: 

„Quaeramus 
Undam . . occultis meditantem murmur in antris, 
Quam neque durato gustarunt ore volucres 
Ipse nec aethereo Phoebus libaverit igui. 
Nostra loquar: nulU vatum debebimus ora." 

neque si alia itineris vcstigia apparebunt aliquanto eviden- 
tiora, utrumque scriptorem mentis oculis eundem locum per- 
lustrasse, ut spero, mecum credere recusabis. (Cfr. p. 82.) 
Quin te quoque praevideo eo progressurum, ut librum illum 
post exsccnsionem in Asiam factam scriptum esse conicias. 
lam enim in Annalibus (II, 54) legimus Germanicum vere 
anni XJ. 771 cupidine veteres locos et fama celebratos noscendi 
incitatum, cum ad Ilium navigasset, in huius urbis regione ea, 
quae varietate fortunae et populi Romani origine veneranda 
essent, contemplatum esse. Yix igitur dubium est, quin huic 
duci mentionem patriae Priami gratissimam Manilius putaverit 
. atque, si omnino versus edebat, ad eam frequentandam incli- 
naverit, nempe si peregrinantis socium eum fuisse recte poni- 
mus. Mutatis autem mutandis sic ratiocinari fas est: poeta si 
in celebrandis Troiae rebus mire multus est, non sine causa 
una cum Germanico hanc urbem adiisse arguitur. Atqui vide- 
mus eum libri II initium sumere ab Homero patre iisque va- 

tibus, qui imitando eum expressere. Idem saepissime in memo- 
riam reducit Troiam eiusque regem celeberrimum cum Heetore, 
qui fortasse ut Achilles Alexandro, sic Germanico placuit. 
Pergamus igitur suspicari neccssitatem, quam quidem domi in- 
ter Germanicum et Manilium intercessisse e carminibus eorum 
supra coniectavimus, in itinere Asiatico esse continuatam. 
Quod si opportuno quodam loco usque ad persuadendum con- 
firmari potuerit, non temere, sed quadam cum probabilitate 
Astronomicon librum II haud ita multo post Ilium relictum 
incohatum esse statuemus. 

Accedit, quod regna signorum caelestium per partes orbis 
terrarum tam luculenter Manilius describit, quam accuratam 
harum rerum cognitionem nullo modo adipisci nisi magnis 
terra marique factis itineribus potest. Optime autem nescio 
an hoc cogniturus sis, si descriptionem, quae quarto libro con- 
tinetur inde a versu 585 usque ad 815, totam sive modo ver- 
sus 671 — 675 cum enumeratione, quam — ut exemplum dicam — 
in Fastis inde a lY, 273 Ovidius plerumque intra domesti- 
cos otians facere potuit, dedita opera comparabis. Quaecunque 
regiones ab Illyria usque ad extremos Parthorum fines Ger- 
manico peragrandae fuere, eas in Manilii chartis inscriptas 
poeticis quasi coloribus reperies; at Ovidii ab ieiunitate ani- 
mum te aversurum confido. 

Neque minus nostram ad causam pertinet, quod Astrono- 
micon auctor ad illustrandas suas sententias imagines de iti- 
nere repetitas saepius exspectatione carmini interposuit, velut 
II, 50. 58. 59. III, 26. V, 1. Etenim hinc quoque patet eum, 
qui incredibili quadam vitae obscuritate ad hanc quaestionem 
nos allexit, non fuisse in numero hominum semper fere domi 
otiantium atque etiam superiora simul respicienti mihi tantus 
venit animus, ut partem Astronomicon eam, quae inter librum 
I et V exstat, a socio Germanici in ipso itinere confectam esse 
paene iurem. 

Haec res quantopere nobis in exploranda carminis aetate 
sudantibus blanditurl Prosperrime procul dubio in tractandis 
rebus caelestibus anus quisque procedere poterat in Oriente, 

ubi Jove plerumque sereno incunabula astronomiae posita fuere. 
In Asia necesse erat poetam, qui de caelo stellisque dicere se- 
cum constituisset, in dies magis divino inflari spiritu, quo pe- 
nitus incitante oratio facili negotio numeris includitur versus- 
que — quam artem Manilii potissimum propriam fuisse inter 
omnes constat — quasi effunduntur et in locis quoque impe- 
ditis bene fluunt. Ecce deinde causam probabiliorem , cur 
multa in Astronomicis incohatum neque perpolitum carmen 
coarguant eaque primo impetu iacta iudices; ecce causam, cur 
saepissime et perspicuitatem orationis et aequabilitatem in li- 
bris primis desideres. Defecit profecto poetam, cum Asiae pro- 
vincias regnaque peragrabat atque semel in Aegyptum se con- 
ferebat, tranquillitas illa animi ad rem accurate tractandam 
maxime necessaria. Eaque tum demum illi rediit, cum mortuo 
amico in Urbem redux factus multis mensibus intermissis tri- 
stissimae huic orbitati solatium invenit. (Cfr. p. 43.) 

At dixerit quispiam haec omuia argutius subtiliusque ex- 
cogitata vel minus certis argumentis confirmata, quam quibus 
fidem habere homini prudenti liceat. Hoc fortasse recte iudi- 
caret, nisi in quarto Astronomicon locus superesset, unde, quo 
anno ipse scriptus sit, necessario, ut puto, manifestissimis indi- 
ciis cognoscas. — Hoc loco totius argumentationis nostrae 
quasi cardo vertitur, nobisque dantur ansae, ad quas alligata 
cetera temporis adminicula per se ipsa infirmiora in unum fir- 
missimumque huius rei columen coniungamus. Quod si quis 
funditus evertere potuerit, in cassum ac frustra hoc capite me 
disputasse non impediam quin censeat, neque indigne patiar, 
ut etiam ex iis, quae supra nova luce illustrasse mihi videor, 
multa in pristinas tenebras recidant; si minus, quaecunque huic 
dissertationis parti antecedunt, ea etiam meliore in lumine col- 
locata tibi commendabo. Utamur igitur opportunitate ad con- 
troversias dirimendas data. Legimus in eo, quem modo laudavi, 
libro inde a versu lY, 773: 

^Hesperiam sua Libra tenet, qua condita Roma 
Orbis et imperio retinet discrimina reram 
Lancibus et positis gentes tollitque premitque, 

Qna genitus Caesarqne meus nmic condidit orbem 
Bt propriis frenat pendentem nutibus orbem." 

His ex versibus tres primi, qui Romam, quod in Hesperia, 

regno Librae, condita sit, huic signo imperium orbis terrarum 

debere ostendant, a consilio nostro, quod quidem ad Germa- 

nici et Manilii societatem pertinet, alieni sunt atque ideo tan- 

tum ante oculos positi, quo melius versus subsequentes intel- 

legantur. In iis enim aliquamdiu consistendum nobis est. 

Rursus fiunt verba de Libra, quo sidere Caesarem Germanicum 

natum fuisse e Suetonio antehac cognovisse nobis videmur, at- 

que etiara a poeta partus quidam illius nomine Caesaris nun- 

cupatur. Cum autem alium Caesarem eadem in sorte fuisse 

saeculo Augusto plane ignoremus, maxime consentaneum est 

nos ita ratiocinari, ut illa verba de Germanico solo dicta esse 

statuamus. Quid? quod nihil, si genituram Chelarum excipias, 

de hoc duce praedicari potest aptius quam quae versibus IV, 

776. 777 continentur. Germanicus profecto condidit orbem. 

Initio enim anni XJ. c. 771 per Graeciam eiusque insulas iti- 

nere superato cum Asiam teneret, profectus est ad Armenios 

eisque rege dato perrexit ad Cappadoces, quibus dicionis po- 

puli Romani factis exeunte anno amicitiam ac foedus cum 

Parthis 'renovavit atque omnes eorum res quam optime con- 

stituit. Parthorum autem regnum maximis opibus Romano 

imperio simillimum Manilius versibus libri quarti 674. 675, 

qui sunt: 

„India notitia maior, Parthique vel alter 
Orbis et in caelum surgentis moenia Tauri", 

vi particulae, quae est „vel", satis dubia ita commemorat, ut 
sive a Parthis ipsis sive ab Armeniis alterum terrarum orbem 
possideri intellegamus : Utut igitur est, hoc nullo fere modo 
dubium esse potest, quin extra imperii Romani fines alter 
terrarum orbis Germanici opera usus fuerit'). Ac propriis 
mire frenavit idem pendentem nutibus orbem. Nam cum e se- 
natus consulto summam sane potestatem in Oriente haberet, 

usque ad mortem, quae a. d. YI. Id. Oct. (Kal. Antiat.) anno 

772 accidit, omnium gentium saluti tanta diligentia prospexit, 

ut plurimum apud eas auctoritate valeret: omnes liabuit ad 

suum ipsius arbitrium et nutum se accommodantes potius quam 

absentis principis, qui motum Orientem non posse pacari nisi 

Germanici sapientia iam pridem sibi persuaserat. Quem ad 

eventum celebrandum nulla usquam aut brevior aut pulchrior 

reperitur laus quam in Astronomicis Manilii. Adde quod hic 

poeta praeter consuetudinem priorum poetarum Parthis, qui 

voluntati Germanici obsecuti sunt, aliquid gloriae attribuit in 

eodem quarto libro versibus 803. 804: 

„MagQa iacet tellus magnis circamdata ripis 

Parthis et ab Parthis domitae per saecula gentes", 

at Cappadoces, quorum regnum clarissimus ille dux crcbris 
factis seditionibus in provinciae formam redigere coactus est, 
non leviter obiurgavit ibidem versu 760: 

„Nemeaee potiris . . regno ferocj Cappadocum". 
Quibus cunctis animadversis, neminem alium nisi Caesarem Ger- 
manicum a Manilio laudibus affici cgo quidem non is sum, qui 
sat probabile esse negem. Ilaec res, si quidcm Germanicum a 
Libra genitum esse antea recte^) statuimus, videtur mehercle 
prope manifesta. 

Inde etiam extemplo poeta amicus Germanicus fuisse pro- 
batur; nam: meus, inquit, Caesar condidit orbcm. Idemquo 
versus indicio est haberi illum in ducis comitibus, quandoqui- 
dcm nunc particula, forma verbi, quod est frenare, ad prae- 
sens tempus spectans, denique omnis versuum sonus proxime 
Germanicum illum adesse significant. De ipso igitur valuere, 
quae scripsit inde a versu IV, 622: 

„Miratnr populos Asiae totidemqne tropaea, 

Qnot loca, et innnmeras gentes Taarumqne minantem 

Flactibns et Gilicum popnlos Syriamqne perustam." 



^) Commodam erit de mensium appellatione ex nominibus impe- 
ratorum ducta etiam ea conferre, quae tradidit Cassias Dio 44, 6 de 
Caesare 57, 18 de Tiberio 67, 4 de Domitiano 60, 5 Tuepl yeveafwv et 
Saetonius in vita Dom. c. 13. 1, ac de Germanico Claud. c. 11. 

Quod si argumentam versaum eoram; in quos modo in- 
qaisivi, veram detectum est, exstante „nunc'' particula sine 
maiore opera perspicitur inter laudem Germanici Astronomicis 
insertam et foedus cum Parthis ictum haud ita multos dies in- 
terfuisse. Oportet igitur nos sic coUigere, ut quartum car- 
minis librum incohatum circa initium anni 772 esse 
dicamus. Confectum autem esse verisimile videtur eum prius 
quam Oermanicus in Aegyptum antiquitatum noscendarum causa 
abiit. Neque enim mea quidem sententia iam insidias Tiberio 
eiusque matre auctoribus per Pisonem Plancinamque Germanico 
paratas cognoverat eo tempore, quo in principis laudem — 
quod omnibus fere probasse me confido — apotelesmata Scor- 
pii sive Sagittarii carmini interposuit. (Cfr. p. 36. 89.) 

Hoc invento si quidem librum I sub finem anni 770 — 
fortasse et ipsum in itinere, Germanico tum in Illyrico morante 
— compositum esse recte demonstravi, simplici ratione eo per- 
venimus, ut libros II et III anno 771 literis consignatos esse 
ponamus. — Qua ipsa de causa nullam vides culpam nos com- 
misisse, quod quae esset illorum aetas perscrutaturi et ad ora- 
culum Clarii Apollinis et ad Khodum insulam quasi confu- 
gimus. 

Quamquam quid loquor? In quo versu cardinem argumen- 
tationis nostrae versari dixi, nonne is et a Molinio ac Scaligero 
prorsus mutatus et a Bentleio atque ipso Jacobo, qui perver- 
sissimas res vel tueri artificio soleat, tanquam subditicius e 
carmine eiectus est? Cur hoc religioni non habeo? Metusne 
est nuUus, ne non vigilanti mente vera viderim, sed inter lucu- 
brandum somniaverim? 

Quod quotienscunque ipse ex me quaerebam, nuUa ratione 
sententiam meam abicere cogebar. Non cnim ulla ex parte ver- 
sus ille in suspicionem falsae fidei venit. In omnibus codicibus 
integerrimus traditur. Non est, quod miremur poetam, dum de 
terrarum patrociniis agit, repente ad homincm laudandum defle- 
xisse: hoc nimirum non secus Manilium decet atque quod Li- 
brae partum praeter ceteros felicem esse praedicat; huc abri- 
pitur maximo Caesaris amore. Neque „que'^ particula tertio 

demnm ennnciationis verbo snffixa cniqnam generis dicendi 
Maniliani gnaro snspecta esse potest, quoniam et in libro V 
diligentissime, nt Jacobus praef. p. XVI iudicat, composito 
„qne" scriptum est pro „etiam", velut (rursus non sine sto- 
macho Bentlei cui obstitit ille in progr. Lub. p. 15. Ind. p. 218): 

Y, 327: Qna qnondam sonitamqne ferens Oeagrins Orphens, 
eadem ratione, qua apud alios „nec" pro „ne — qnidem" 
habetur. An in verbo „orbis" ter repetito haeres? Tali sim- 
plicitate poeta saepe Lucretium imitatur. Legis enim I, 256. 
257: ordinibus — ordine; I, 288. 290: in ipsum; I, 149. 152. 
157: auras; IV, 890. 892: gubernat — gubernet aliasque alia 
id genus. — Denique perturbaturne illo versu sententiarum 
concordia? Immo duo terrarum orbes eo servato egregie inter 
se opponuntur. Quid ergo — ne multus sim — eum nt Ma- 
nilio indignum ad inferos ut mittamus nobis suadet? Nihil 
prorsus in conspectum nobis venit. Itaque homines doctos si 
vel maximam esse illius versus vim divinassent, opinor omnes 
omni ope atque opera enisuros fuisse, ut eum integrum in 
Astronomicon volumine servarent. lam stat stantqne omnia, 
quae urgente sanae mentis iudicio inde efficiuntur. — Certe 
Jacobi impetum (praef. p. V), quo nullus aut imprudentior aut 
invalidior est, facillime sustincnt. „Ab ipso Sylvestro (scilicet: 
pontifice maximo, qui Manilii Astronomica ab amico petivit) 
venire, inquit ille, versus suppositos interdum suspicari soleo 
ex libri IV vs. 776: 

„Qua genitus Caesarqne meus nnnc condidit orbem*^ 
Refero enim ad Ottonem III, quamquam me ignorare (!) pro- 
fiteor, an is sub Libra natus sit". Quam causam addens editor 
ille Astronomicon hastam in se ipsum collineat nobisque osten- 
dit de se ipso valere verba, quibus librariornm menda a criticis 
defendit: „Nostris etiam temporibus non ab interpolatoribus 
multa et fiunt et scribuntur absurda" (Praef. p. XVII). 

lam in modum Jacobi alucinari si per leges huius disser- 
tationis liceret, spectata aliunde Germanici et Manilii necessi- 
tudine, quamvis ignarus dierum natalium, aliomm hominnm 
sortes praefecto Orientis sive commodas sive noxias in Astro- 

6* 

nomicon libris et qnarto quintoque perscriptas et secundo inde 
a vcrsu 466 usque ad 642 perstrictas ostendere poteram. In- 
primis cerneres Cn. Pisonem, quem Piscium tutela usum fuisse 
e quadam nominum similitudine animo fingerem. Quod enim 
de partubus huius sideris affiniumve poeta edidit: 

II, 637: At quibus in lucem Pisces venientibus adsunt, 
His non una manet semper sententia cordi, 
Commutant animos, interdum et foedera rumpunt 
Ac repetunt, tectaeque lues sub fronte vagantur. 

V, 647: Engonasin — dextra per extremos attoUit lumina Pisces : 
Hinc fuga nascentum: dolus insidiaeque creantur 
Grassatorque venit mediam metuendus in urbem, 
In praerupta dabit studium, vendetque periclo 
Ingenium ..." 

haec omnia mehercle perbene congruunt cum iis verbis, quae 

in vitam infestissimi illius perniciosissimique Germanico homi- 

nis narrandam Tacitus consumpsit, quae tamen apponere huic 

quidem loco longum est. Ipse confer quaeso Ann. I, 75; II, 

43. 57; III, 13. 14. 16. Neque ab illo Tiberii satellite abesset 

Plancina uxor, quae principis matri ad privignum e medio 

tollendum operam dicavit. Hanc enim et ipsam ortam fuisse 

Piscibus coniceres, quia inde a lY, 573 insigniter ad eam con- 

veniunt Manilii verba: 

„Ne velit in primos animus procedere Pisces: 
Garrulitas odiosa datur linguaeque venenum 
Yerba maligna novas mutantis semper ad auris, 
Crimina per populum populi ferre ore bilingui. 
NuUa fides inerit natis, sed summa libido. 
Ardentem medios animum libet ire per ignes 
Nec solus fuerit geminus sub Piscibus ortus: 
Frater erit dulcisque soror materve duorum." 

Quod ita esse cognosces ex Ann. II, 43. 55. 75; III, 9. 15. 17; 
YI, 26. — Yerum tamen procul sit a me crimen temeritatis 
sive commentil praesertim quod indc nostrae quaestioni iam 
ne minima quidem utilitas evenit. 

Subeo igitur extemplo ultimum sententiarum mearum peri- 
culum. Si profecto acciderc, quaecunque accidisse proposui, 
carmine, cum Germanicus moriebatur, nondum ad finem per- 

ducto suo fortasse iure ii, quibus illa pcrsuadeam, postulant» 
ut Manilium de exitio quoque amici aliquid quamvis furtim in- 
seruisse ostendam. Neque equidem dcesse video eam qucrel- 
lam, quam ad tristissimam illam rcm rcfcrcndam csse cxistimem- 
Exclamantem enim audio poetam, quac exstant in libro II 
inde a vcrsu 596: 

„Qmd loquar eversas urbes et prodita templa 

Et varias pacis clades et mixta venena 

iDsidiasque fori caedesqne in mocnibas ipsis 

Et snb amicitiae grassantem nomine turbam^'? 

Pacis sane cladem civitas Romana acccpit**), cum in Ur- 
bem allatum est Gcrmanicum in Syria lcnto morbo essc ab- 
reptum; nemo e gentc Julia mcmoriac proditus est, cuius dc 
morte dolor luctusque omnium bonorum maior fuerit. Deside- 
rabant enim, in quo uno, sacvicute magis magisquc Tiberio, 
spem salutis eollocassent. Mox ad gemitus acccssit ira rumo- 
ribus pervulgatis de fraude principis ct de Pisonis ministerio: 
hunc a Livia Augusta eiusquc filio per Plancinam fuisse ad- 
ductum, ut Gcrmanici decreta rescinderet eique quam plurimum 
stomachum moveret, atque progressum ad tantam audaciam, ut 
adiuvante uxore Caesarem in extremas terras rcmotum ct benc- 
ficiis devotionibusque impugnaret et aegrum immodicis verborum 
ct rcrum acerbitatibus afficcret^^). Ncc defuit fania de veneno. 
Dcnique Pisonem et Plancinam alacri animo Romam rever- 
sos atque Martinam, quae illo tcmporc in Syria veneficae tur- 
pissimae fama florebat, grassantem haud dubie") sub amicitiae 
nomine turbam, totiens tamque vehcmenter insimulaverc, ut Ti- 
berius in iudicium capitis arcessere cogerctur. Tum instruxerc 
accusationem proximi Germanici amici, quorum in numcro Ma- 
nilium" fuisse probavi, atque efi^ecere, ut omnes quamvis principc 
iuvito causa caderent*^). 

Atque has ad res rclata esse volo verba, quae antea cx 
Astronomicis attuli. Quidni enim caute significasse putandus 



9) Tac. Ann. m, 4. lO) Suot. Cal c. 2. ") Suet. Calig. 3 extr. 
12) Ann. in, 13. 14. 

est Manilius, quem ad modum Tiberius tum occultus ac fingen- 
dis virtutibus subdolus^') adversarios interimere consuesset? 

Contra haec alius dixerit nos nobiscum ipsos pugnare, cum 
illic anno 771 hic multo post librum II compositum esse sta- 
tuamus. Ea sententiarum discordia celerius opinione toUitur. 
Est enim, ut opinor, statuendum eam libri II partem, in qua 
querellam de morte Gcrmanici invenissc mihi videor, tum de- 
mum esse insertam, cum turpissimae illae insidiae vitae illius 
intentae in ore omnium fuere. Ac primum quidem tentantibus 
nobis singula libri II membra, excepto prooemio, tam arida 
tamque ieiuna plerumque sentiuntur, ut paene sordeant. Unum 
vero, quod constat versibus 581—607, quandam suppeditat no- 
bis voluptatem ac depellit taedium e ceteris natum. Ex im- 
proviso enim profluunt, ubi de sideribus inter se inimicis agitur : 

„Idcirco nihil ex semet natura creavit 
Pectore amicitiae maius nec rarius usquam"; 

in partes vocantur Orestes et Pylades aliique, qui familiaritate 
ac nccessitudine clarissimi omnium sunt; couqueritur poeta: 

„Perque tot aetates hominum, tot tempora ot annos 
Tot bella et varios etiam sub pace labores 
Quum fortuna fidem quaerat, vix invenit usquam. 
At qnanta est scelerum moles per saecula cuncta 
Quamquo onus invidiae non excusabile terris 
Venales ad fata patres . . ." 

Talia parum concinunt cum tenuissima oratione, quae in. 
superioribus atque haud ita multo post sequentibus versibus 
conspicua est, atque in primo libro aeternam pacem celebrari 
iamque in secundo eandem totum per mundum sublatam de- 
plorari admiramur. Quin rhetorum praeccpta, ut puto, negle- 
guntur, has sententias si quis conectit: „Noli admirari, si tot 
modis totiens inimica creantur" et „Idcirco nihil est maius 
amicitia vel rarius". Bene autem ad priorem scntentiam ac- 
commodatur versus 608, qui est: 

„Si tamen et cognata cupis dignoscere signa". 



W) Tac. Ann. VI, 51. Cfr. Astr. II, 635. p. 88 h. d. 

Adde quod eiecta de sublata fide lamentationc minus turbatur 
aequalitas partium, quae sunt de configurationibus et hostilium 
et amicorum signorum (II, 520—607; II, 608—643). Et facile 
tibi persuadebis iam confectis cetcris libri II partibus viginti 
septem illos versus, qui sunt de amicitia ac fide, a poeta esse 
adscriptos. — Deinde hoc factum esse anno 773 ut dicamus, 
suadent ii versus, qui v. 599 sequuntur: 

„In populo scclas est et abuudant cancta fiiroris 
Et fas atque nefas mlxtum, legesquo per ipsas 
Saevit neqnities, poenas iam uoxia viucit. 
Scilicet in multis qnoniam discordia signis 
Oorpora naBcantur, pax est sablata per orbem 
Et fidei rarum foedus paucisque tribatum. 
Utciue sibi caelum, sic tellus dissidet ipsa 
Atque hominum gentes inimica sorto feruntur". 

Illo enim, ut hoc ad priora adiciam, anno Lepida quaedam ve- 
neficii accusata est; ac saeviebat profecto legcs per ipsas nc- 
quities, cuius rei tcstis locupletissimus Tacitus est. Non sine 
invidiola de vetustissimis mortalium, qui omuia sine lcgibus 
gessissent, mcmoria redintegrata: „MuItitudo, inquit"), pericli- 
tantium gliscebat, cum omnis domus delatorum iuterpretationi- 
bus subverteretur, utque autchac flagitiis ita tunc (scil. anno 
773) legibus laborabatur. Tum dclatores altius penetra- 
bant, praemio inducti, urbemque ct Italiam ct, quod usquam 
civium, corripueraut : multorumque excisi status et terror omni- 
bus intentabatur." 

Porro quid melius illustrat illud: „poenas iam noxia vin- 
cit", quam lex Papia Poppaea, quam ab Augusto incitandis 
caelibum poenis et augendo aerario sancitam esse idem scriptor 
ad annum 773 enarrat? XJnde graviora sane detrimenta consti- 
tutis custodibus civitati tum illata sunt, quam commoda acrario 
publico. Accedit, quod tum delationes dc laesa maiestate lac- 
sisque religionibus in consuetudinem venerc. Itcm rebus a. 773 
gestis probatur, quod postremum Manilius posuit: 



w) Tac. Ann. m, JJ5; cfi-. ibid. I, 73. 

,,Pax est sublata per orbcm 
Et fidei rarum foedus paucisque tributum . . . 
Atque hominum gentes inimica sorte feruntur". 

Rata enim^^) haec fecere Maroboduus et Catualda in Qermania, 
Rhescuporis in Thracia, Yonones apud Parthos Tacfarinas in 
Africa, et si qui alii tum male sibi fidem promissam servavere. 

Quae cum ita sint, satis certum videtur Manilium etiam de 
morte Germanici a. XJ. 773, quidquid tum sub oculis suspiciosi 
principis poterat, Astronomicis inseruisse. 

Sed haec quidem hactenus de Germanici et Manilii socie- 
tate, quam fuisse dum probavimus, nobis contigit, ut, quae esset 
Astronomicon aetas, accuratius quam aute cognosceremus. 

Restat, ut ob eam ipsam necessitudinem, quae Manilio cum 
Germanico intercessisse videtur, aegre me ferre confitear, quod 
supra identidem totum carmen ab illo ad Tiberium missum esse 
dixi, atque primum tantum eius operis librum eodem fere tempore, 
quo huic principi filius innoxio nec suspicioso animo Aratea 
dedicavit, eidem destinatum esse statuam. Nam quisquis Ger- 
manici amore flagravit, Pisone huic duci loco custodis ad spes 
coercendas adiuncto iam Tiberio studere non potuit. Quid? 
quod Manilius ipse huic iudicio non repugnat» lam in secundo 
Astronomicon^^) principem ita carpit, ut de Scorpii effectibus 
haec in medium proferat (II, 633—636): 

,,Scorpius et Cancer &atema in nomina ducunt 
Ex semet genitos; nec non et Piscibus orti 
Concordant illis. Saepe est et subdolus actus: 
Scorpius aspergit noxas sub nomine amici^', 

deinde in tertio eundcm plane neglegit, cum absente Romae 
principe ad omnes astrologiae studiosos cogitationes dirigat 
his versibus III, 36. 37: 



iS) Tac. Ann. 11, 63; III, 20. ^^) Interdum etiam suspicor quae- 
cunque in hoc libro Tiberio in malam partem accipienda faere, ea a 
Manilio post mortem Germanici interposita esse. — Certe hic liber 
prae ceteris dignus mihi videtur, qui quem ad modum compositus sit, 
seorsum quaeratur. 

„Huc ades, o quicunqne meis advertere coeptis 
Aurem oculosque potes, veras et percipe voces", 

tum in guarto, ubi de Scorpii apotelesmate pauca disserit, eas 
tantum res laudat, quae a Tiberio animo quondam meiius af- 
feeto gestae fuere ; denique in quinto, nisi forte Arcturum mihi 
nimis lubricum (p. 35) retinuisti, nihil prorsus gloriae aut igno- 
miniae ei paratur. Itaque Manilius non secus atque alii Tibe- 
rianae aetatis scriptores prbbat taciturnitatem tum summam 
hominis honesti fuisse virtutem. 



Quibus nescio an aliquotiens latius aequo expositis licet 
sane finem facere disputandi ita, ut quaecunque quaestione no- 
stra assecuti sumus, ea in angustum cogamus. 

Primum igitur demonstravimus nullum toto Astronomicon 
corpore exstare versum, qui Augustum scribente poeta inter 
vivos versari indicio sit; — deinde probavimus carminis primum 
quidem librum Tiberio iam principi fuisse destinatum; — tum 
arcessitis ad auxilium Ovidio et Germanico statuimus posterius 
quam illum Fastos, simul autem cum hoc poeta Manilium si- 
dera cecinisse; — hinc coniectura mera eo ducti sumus, ut eum, 
quem Manilium vocare consuevimus, inter socios Germanici 
fuisse suspicaremur ; — denique mediis quoque in Astronomicis 
vestigia poetae illo duce Orientem peragrantis, ut opinor, sat 
certa propeque manifesta (p. 81) deprehendimus. 

Quae cuncta si quidem per se stant neque summas quidem 
per partes inde vacillare videntur, quod in Libra tamquam 
Germanici genetrice vertuntur, sufficiente profecto argumento- 
rum copia de Astronomieon aetate sic iudicare per leges ratio- 
nis licet, ut censeamus compositum esse librum 

I sive Romae sive in Illyria a. U. c. 770 fortasse ex- 

eunte, 
II maiore ex parte (p. 88) et 

III per a. 771 in Asia, 

IV circa initium anni 772 ibidem, 

Y non ante annum 775 sive haud ita multo post. 

Confecta autem vel potius ( Jae. praef. p. XVII) imperfecta 
relicta quando Astronomica essent, nobis non contigit, ut cer- 
tis indiciis demonstraremus. Nam etiamnunc anquirimus eum; 
quem primum Tiberianae aetatis tota Astronomica non modo 
cognovisse verum etiam in suis operibus respexisse arguamus. 
Neque ante quam ille prosperiore acie deprehendatur, quaestio, 
quae est de illius carminis aetate, nullo pacto absoluta existi- 
manda est. 

Itaque nos et ipsi opus alacri animo susceptum quadam 
parte imperfectum relinquimus. Scilicet non omnia possumus 
omnes; verum tamen, ut spero, aliquando ratio omnia vincet; 
nam horum studiorum socius socium, opera operam, dies deni- 
que diem docebit, et quidquid in dissertatione nostra adhuc desi- 
deratur, aflferre in medium studebit. 

XJtinam sit magnum operae laborisque pretium, reiectis Sca- 
ligeri Bentlei Merkelii aliorum sententiis id, quod ante hos 
LXV annos Lachmannus, vir clarissimus, acerrimis oculis iu- 
dicioque subtilissimo adiutus iam luculenter perspexerat per- 
spectumque audacter publici iuris fecerat, oblivione obrutum e 
pulvere deprompsisse, clariore, si placet, luce illustrasse, novis 
adminiculis ab interitu defendissel Utinam denique aliquid 
commodi ex his quaestionibus redeat ad criticam literarum 
Romanarum historiaml 



y i t a. 



Gustavus Bertholdus Freier natus sum Coritteni in 
pago Neomarchic'o apud Sternbergos sito a. h. s. LIV, d. X m. 
Nov., patre Guilelmo matre Augusta e gente Ulrica, quam 
praematura mihi morte ademptam esse doleo. Parentes me 
puerum fide imbuerunt evangelica. Prima literarum elementa 
et a patre, qui etiamnunc in patria ludi magistri munere 
fungitur, et a duobus ministerii divini antistitibus didici, deinde 
Berolini inter alumnos gymnasii Joachimici anno LXIX ex- 
eunte receptus celeberrimam illam scholam frequentavi per no- 
vies YI menses. Quibus peractis morbo periculoso depulso 
maturitatis testimonium adeptus in universitatem Fridericam 
Guilelmam transii, cuius inter cives, nomen apud amplissimum 
philosophorum ordinem professus, quatuor per annos versatus 
sum. Id tempus rebus philologicis ac philosophicis impendens 
me applicavi ad Curtium Droysenum Huebnerum Kiepertum 
A. Kirchhoffium Mommsenum Muellenhoffium Paulsenum Stein- 
thalium Yahlenum Wattenbachium Wilamovicium Zellerum alios, 
quibus ex praeceptoribus spectatissimis Huebnerus domi quo- 
que in societate philologica arte sua me instruxit, Kirchhoffius 
Yahlenusque duos per annos seminarii regii philologici soda- 
lem ordinarium me esse permisere. His quos modo dixi tribus 
viris de me meritissimis gratiam semper habebo quam maxi- 
mam ac ne ceterorum quidem, quorum doctrina eruditus sum, 
unquam memoria in gratissimo meo animo interibit. Academia 
a. LXXYIII relicta cum in privatis studiis me continuissem, 
nuperrime rigorosum pro facultate docendi examen sustinui 
iamque in eo est, ut aptum me esse ad munera iu scholis pa- 
blicis suscipienda probem. 



BeroUni typis ezpressit Th. Haberlandt. 



